
Editura ARTES Iaşi 


lată că un coleg, deopotrivă anatomist şi pictor, construieşte un veritabil tratat 
despre anatomie și estetică. Relaţia este atât de firească încât chestiunile de ordin teoretic, 
docte dar nu pedante, susțin evoluţia în fapt a conceptului de frumos din antichitate şi 
până astăzi. Informaţia este largă, variată și utilizată cu discreția celui care nu doreşte să 
pară erudit, ci doar convingător, Tiberiu Vlad deține arta selecției atente, fără a poza sub 
masca unei atitudini savante, Tratează subiectul cu profesionalism și pe alocuri se lasă 
surprins de bogăția materialului. Leonardescul pittura e una cosa mentale voia să 
semnifice, în plină Renaștere, că arta picturii se desprindea uşor din matca unui meșteșug 
artizanal, fie el şi încărcat de genialitate, spre a se aşeza acolo unde îi era locul: în sfera 
spiritualului. Inteligența artiştilor, profitabilele prietenii culturale cu literații și filosofii 
vremii, atunci când nu erau ei înşişi aşa ceva, aveau menirea să le disciplineze gândirea şi 
să le înflăcăreze imaginaţia. Nu degeaba spiritul timpului încerca să logodească 
antichitatea greacă cu noul umanism al Renaşterii, printr-o considerabilă amplificare a 
raporturilor dintre om şi Dumnezeu, dintre arte și filosofie. 

Inteligența artiştilor, deseori prezentă în opere dar arareori identificată ca atare, 
presupune o relație cordială între intuiție şi culturalitate. În absența unui element al 
binomului, se produce o ruptură ce poate genera eşecul demersului creator. În fond, 
inteligența slujeşte intuiției şi-i asigură finalitatea. Din această categorie face parte 
Tiberiu Vlad, artist şi profesor în același timp, disponibil pentru o hermeneutică a 
impulsurilor native dar şi al exerciţiului cerebraltăţii. E] înțelege şi cultivă ca program 
estetic personal teoria adiacențelor într-o viziune integratoare. Apelează la anatomie 
pentru a descoperi legile armoniei şi ale proporțiilor. Propria viziune convoacă dintr-un 
depozit al memoriei elemente definitorii spre a alcătui noi sinteze, Citează aceste 
elemente, dar reconferă în context valențe expresive noi. Tiberiu Vlad sesizează sinteză 
dintre artele orientului şi experiența magnifică a funerarului egiptean. Atașat unei auguste 
arhaităţi, el priveşte din perspectiva artei minoice sinteza dintre viziunea egiptenilor şi 
modul în care se exprimau vechii greci. Frescele, ceramica, bijuteriile descoperite de sir 


Evans la Cnossos, arhitectura simbolică a palatului-labirint, ritualurile îi fertilizează 


cercetarea şi convoacă într-o viziune polisemantică, originală, toate elementele ce-i pot 
împlini discursul. Ca să poți cita adecvat trebuie mai întâi să ai acces la surse, Apoi, să 
decodezi corect mesajele aparent absconse. În fine, juxtapunerea lor trebuie să fie 
compatibilă cu viziunea, deoarece doar ea poate conferi surprinzătoare semnificații 
conotative. Știm sigur că principalele referiri plastice ale omului preistoric ținteau 
universul lui imediat, căruia îi atribuia dimensiuni mitologice şi simbolice. Restrângerea 
comentariilor finale asupra problematicii calului în artă trimite obligatoriu la statuarul 
grec, unde acesta deţine un rol privilegiat. Este suficient să evocăm Cavalerii melancolici 
din frizele Parthenonului sau Capul de cal eternizat de Phidias spre a sesiza atitudinea 
grecilor, a antichității grecești, elenistice şi greco-romane. Calul căpătase o normă 
estetică şi deținea rolul de argument în susținerea principiilor Kalokagatiei. Statuarul 
european, dar şi cel oriental, a exploatat suculent expresivitatea animalului și a conferit 
calului atribute eroice pe măsura ilustrului personaj cu care făcea aproape corp comun. 
Mişcarea, impresia de măreție, de aristocrație chiar, evocă şi acum actualitatea motivului 
şi justifică orice analiză din perspectivă teoretică cu finalitate didactică. 

Tiberiu Vlad impune prin acuratețea observaţiilor, exactitatea detaliilor şi 
deschiderile pluridisciplinare ale studiilor aplicate domeniului. O relectură a antichității 
îngăduie, poate nostalgic, o recuperare a izvoarelor. Recitind antichitatea Tiberiu Vlad 
sfârşeşte prin a fi foarte, dar neostentativ, modern. 


Valentin Ciucă 


Precizări conceptuale 

Antropologia este domeniul de studiu interdisciplinar ce se axează pe 
problematica umană. Etimologic, termenul vine de la grecescul anthropos = 
om. Ca entitate bio-psiho-socială, omul este cercetat ca un fenomen 
complex, de esență culturală, în raport cu Universul şi cu Dumnezeu. În 
această accepțiune, toate sistemele filosofice, mitologiile şi religiile au şi 
implicaţii antropologice. Termenul a fost folosit ca atare, pentru prima dată, 
de Magnus Hundt, în lucrarea sa Antropologia de hominis dignitate, natura 
et proprietatibus din anul 1501. Antropologia reuneşte aspecte complexe ale 
condiției umane şi abordează fenomenul ca pe un întreg şi o structură 
unitară, ce sintetizează obiectivitatea, subiectivitatea, naturalul biologic, 
socialul şi psihologicul. 

Antropologia culturală tratează fenomenul spiritualității umane din 
perspectiva unei concepții generahzatoare despre lume şi viață. Obiectul de 
studiu este comportamentul uman pe cele trei dimensiuni ale sale: societatea, 
cultura, personalitatea, De aici rezultă şi complexitatea fenomenului, ce 
presupune necesitatea cercetării pluridisciplinare cerută de noua sinteză, 
culturologia. Marea ei varietate de aspecte a fost abordată de pe poziţii 
umaniste sau uneori „antiumaniste”, optimiste sau pesimiste. 

Din secolul XIX, se conturează domeniul de cercetare socio-cultural al 
antropologiei, Morfologismul cultural al lui Fr. Boas şi Structuralismul etnic 
al lui Claude Levi-Strauss. Morfologismul sau Nominalismul cultural, 
promovat de Fr. Boas, se bazează pe studiul formal al faptelor de cultură dar 
aprofundează şi problemele motivaţiei psihologice, în conexiunile lor şi 
raportate la totalitatea cunoaşterii umane. În cadrul acestui curent s-au 
evidențiat concepte importante cum sunt caracterul şi complexul cultural. 


Ulterior, din antropologia culturală se desprind noi subramuri, cum ar fi 

antropologia psihologică şi educaţională, ce au ca obiectiv cunoașterea 
personalității umane mai ales sub aspect psiho-socio-cultural. 

Antropologia artei este o cercetare generală, cu un pronunțat caracter 
pluridisciplinar, asupra comportamentului estetic al omului, în contextul său 
social, economic şi mai ales cultural. Antropologia artei are astfel 
capacitatea să surprindă dimensiunile spirituale definitorii ale receptorului 
lăuntrică şi personalitatea artistului. Antropologia artei este beneficiara 
rezultatelor unor cercetări asociate de estetică, filosofia, istoria, psihologia și 
sociologia artei. Astfel, ca discipline corelate, i se disting: etica, estetica, 
filosofia culturii, axiologia etc. Estetica, spre deosebire de filosofia artei, are 
ca domeniu atât arta propriu-zisă cât şi aspectele naturii şi vieţii sociale, ce 
se pretează contemplaţiei dezinteresate. Ea le evidențiază particularităţile și 
le diferențiază de cele specifice altor atitudini şi domenii de activitate 
umană. Benedetto Croce definește estetica drept ştiinţă a artei, cu precizarea 
în sensul unei viziuni filosofice. În secolul XX, pe lângă Estetica generală, se 
conturează şi cele particulare, cum este şi Estetica artelor plastice. În 
căutarea fundamentelor ideatice proprii, ea renunță în mare parte la 
principiile tradițional universale şi atemporale şi se apropie de trăirile 
subiective specifice, definitorii pentru receptarea operei. 

Antropogeneza este abordarea paleoantropologică a diversităţii în 
timp şi spațiu a naturii umane. În SUA şi Franţa ea se axează mai ales pe 
studii morfologice. În țara noastră, Mihai Ralea o explică punând accent pe 
discontinuitate, autonomie şi mutație, dar recunoaşte şi înrudirea dintre om 
şi animal. El explică geneza artei şi capacitățile creatoare, ce-l definesc prin 
excelență pe homo faber, pe seama trebuințelor şi tendințelor tehnice ale 


omului. Originile artei se îngemănează cu începuturile procesului muncii, în 

timpul și desfăşurarea căruia apar artele ritmice: muzica, dansul şi poezia. 
Singură, munca nu poate totuşi oferi explicaţii complete asupra genezei 
artei. Evoluţia artistică se împleteşte cu evoluția tehnică, omul având 
posibilitatea de a-şi construi din natura anorganică, instrumentele şi uneltele 
care-i prelungesc abilităţile şi forța organelor. Sentimentul artistic primitiv 
este resimțit doar de o oarecare netezime a suprafeţei, regularitate și simetrie 
a uneltelor. Apoi, forma plăcută vederii începe să fie deliberat căutată. 
Ritmul loviturilor mâinilor care lucrează stă la baza repetiției ornamentale a 
elementelor pe uneltele din os sau lemn: incizii transversale sau 
longitudinale, paralele sau intersectate în serii. Haşurile provocate accidental 
le transformă din instinct fie spre imitație, fie spre organizarea geometrică şi 
decorativă, când se accentuează regularitatea şi simetria. Aceste semne, 
descoperite şi repetate pentru plăcerea creatorului de unelte şi a celor care le 
folosesc, stau la baza artelor decorative de origine tehnică. Acestea se 
dezvoltă necontenit, până la dimensiunile contemporane, prin însăși evoluția 
tehnicii. Ulterior, decoraţiile se detaşează de pe suportul lor practico-util, 
căpătând valențe magico-religioase, şi pierd legătura cu scopul inițial al 
omului. În cele din urmă, traiectoria capacității creatoare plastice se 
desprinde total de scopul util şi apar opere care interesează numai prin 
semnificaţiile şi calitățile lor expresive. Arta este deci o tehnică ce şi-a uitat 
scopul, o alcătuire artificială, ce nu mai răspunde unor trebuințe organice ale 
omului. Apare astfel construcţia de dragul construcţiei, deci arta pentru artă. 

Antropomorfismul este concepţia ce atribuie forțelor şi fenomenelor 
naturii, aspectelor concret-naturale sau ființelor supranaturale, însuşiri şi 
calități omeneşti. Etimologic, termenul vine de la grecescul anthropos = om 
şi morphe = formă, El este înrudit cu animismul specific religiilor politeiste 


dar unele elemente ale sale se întâlnesc şi în religiile monoteiste. În artă, el 

poate fi un procedeu prin care autorul atribuie ființelor naturale sau 
imaginare unele trăsături fizice şi psihice umane. Potenţialul expresiv al 
acestuia are la bază tendința spontană a omului de a-şi proiecta stările 
sufleteşti, lăuntrice, asupra aspectelor exterioare ale naturii și societății. Prin 
antropomortism, fenomenele naturale şi unele aspecte reale devin simboluri 
şi semne artistice. 

Antropocentrismul este concepția potrivit căreia omul este rațiunea 
de a fi şi scopul universului, finalitatea sa. Etimologic, termenul vine de la 
grecescul anthropos = om şi kentron = centru. Ca perspectivă metodologică 
asupra fenomenului social, moralei, religiilor şi ideologiilor, el ia ca punct 
de plecare individul uman abstractizat. Fiind centrul propriilor sale 
preocupări şi disponibil spiritual la asociaţii superficiale de idei, omul este 
tentat, în primul rând, să atribuie caracteristici umane şi celorlalte viețuitoare 
sau fragmentelor de natură, Această interpretare este stimulată mai ales când 
ele au o formă, emit sunete sau fac mişcări ce sugerează sau reamintesc 
însuşiri intelectuale și morale, pasiuni sau diverse alte stări psihologice 
specific umane. Criticând această perspectivă, Louis Althusser propune 
conceptul de „antiumanism teoretic”. 

Potrivit antropologiei culturale, orice om trăieşte experiențe estetice 
într-un cadrul foarte larg; de la aprecierile cotidiene intuitive până la 
receptarea avizată a operelor de artă. Delectarea în prezența valorilor 
artistice nu este conținută necondiționat în acestea ci depinde mai ales de 
gradul de educaţie, sensibilitatea, caracterul şi temperamentul publicului. 

Subiectul apreciator este uimit inițial de calități estetice şi artistice 
distincte, ce au însă capacitatea de a-l transpune într-o atitudine pur 
contemplativă. Ulterior, prin meditaţie estetică, se desluşeşte sensul 


antropologic şi implicit se realizează sinteza valorii artistice. În lumea 

artei, se poate vorbi deci despre o conștiință de sine spontană, activată firesc 
în interrelația publicului cu opera, şi o conștiință reflexivă, prin care 
individul accede realmente la o experiență estetică independentă. Receptorul 
comun manifestă interes pentru © anumită operă de artă, în măsura în care 
aceasta are pentru el un anumit sens antropologic, generat de calitățile ei 
umane, concordante sau nu cu propriile lui valori. Sensul antropologic este 
dat atât de informaţiile pe care artistul reuşeşte să le comunice cât şi de 
semnificaţiile operei apreciate pentru receptorul însuşi. De la conceptele 
clare, selectate deliberat şi incluse în operă, la cele mai puţin clare, pe care 
intuiţia receptorului este incitată să le descopere, se ajunge chiar la 
interpretări pe care autorul pur şi simplu nu intenționa să le exprime. 
Interpretarea activă devine în acest fel similară introspecției psihanalitice în 
adâncurile adesea întunecoase ale sufletului. 

Atitudinea estetică este definită prin contemplaţie şi deschidere 
sensibilă, prin intermediul senzoriaiității, față de aspectele impresionante ale 
realității naturale, ale vieţii sociale şi ale artei. Ea este fundamentală pentru 
înțelegerea motivatiei operei şi este premisa creaţiei artistice şi a receptării 
estetice. Activitatea plastică îşi are rădăcinile într-un comportament organic, 
născut în mod natural din interrelația vizuală şi tactilă om-mediu, prin 
intermediul simţurilor sale specializate: simțul proporțiilor, culorilor, 
valorilor, ritmului etc. Ea se manifestă prin selectarea deliberată sau 
spontană şi organizarea în compoziții a materialului asupra căruia se 
acționează. Astfel, binomul creație artistică — receptare estetică este inclus în 
sfera mai largă a atitudinii estetice, care este postura receptorului operei de 
artă dar şi a celui ce este impresionat și admiră frumuseţea ființelor vii, 
fenomenele naturale sau obiectele de uz comun cu însuşiri proprii percepţiei 


vizuale. 

Calităţi estetice, calități artistice Atitudinea estetică se manifestă 
deci prin capacitatea de a contempla cu satisfacție, cu bucurie specifică, 
natura, frumusețea anatomică umană şi animalieră sau rezultatele 
creativității omului, cum sunt obiectele de artă sau cele utilitare. 

Calitățile estetice sunt particularitățile ce realizează o legătură între 
subiect şi obiectul sau ființa ce posedă, printre alte proprietăţi, şi pe acelea 
adecvate luării de către apreciator a unei atitudini contemplative, 
dezinteresate extrinsec. Calitățile estetice ale unui aspect din natură, ale 
omului, ale unei ființe vii sau ale unui obiect de uz comun, emerg dintre sau 
survin dintre calitățile non-estetice ale respectivului obiect sau ființă. 

Deşi este o trăire existențială subiectivă de natură spirituală, valoarea 
estetică aparţine realităților naturale sau artificiale utilitare, care eventual au 
şi însuşiri ce ne pot impresiona estetic. Aprecierea, în acest caz, se face 
asupra unui obiect care este în primul rând de natură extra-artistică iar 
suportul ei material are o finalitate predominant non-culturală. 

Calitățile artistice aparțin exclusiv obiectului creat în mod mai mult 
sau mai puţin intenționat de un autor (cunoscut sau anonim) pentru a fi 
apreciat de un receptor (subiect contemplator al obiectului de artă şi nu al 
naturii). Artistic este un epitet rezervat numai procesului de creație al omului 
şi rezultatului activităţilor sale: opera. O calitate artistică este o proprietate 
aparținând doar obiectului cultural, prin care calitățile estetice şi de altă 
natură, conţinute în acesta, sunt puse în valoare cu măiestrie și făcute 
accesibile publicului. Calitățile artistice sunt aşadar cele hotărâtoare în 
aprecierea valorii unei opere. Prin ele se spiritualizează şi mai mult calitățile 
estetice ce o preced şi sunt incluse în ea. Aceasta se face, în primul rând, 
prin perfecta cunoaştere şi interpretarea adecvată a impresiilor oferite de 


real. Procesul are şi inedite implicaţii reciproce. De multe ori, perceperea 

calităților estetice ale modelelor vii este facilitată şi influențată de felul cum, 


publicul le-a descoperit în artă, prin educație estetică. 


Valoarea artistică se identifică strict în cadrul culturii, este de factură 
spirituală şi se referă la o compoziţie, o operă cu finalitate esențialmente 
ideală. Ea aparţine exclusiv obiectului creat anume pentru a fi contemplat şi 
receptat de public. Opera de artă are un pronunţat caracter sintetic, înglobând 
în ea calități de diferite tipuri: artistice, estetice, etice, filosofice, cognitive, 
religiose. Topite în structura imaginii artistice, ele exprimă unitatea dintre 
autonom şi heteronom. Valoarea artistică este dată de măiestria autorului, 
prin care calitățile estetice şi nu numai, conținute în operă, sunt 


maximalizate şi făcute accesibile receptorului. 


Opera de artă se înscrie în cadrul unui curent sau al unui stil şi, în 
funcţie de gen sau specie, este evaluată după criterii estetice specializate, 
norme proprii ce ghidează judecata estetică într-un mod similar cu cele din 
disciplinele socio-umane. Ele sunt instrumente intelectuale fundamentale 
pentru a defini noţiunile, teoriile sau calitățile, şi pentru a realiza clasificări, 
valorizări şi erarhii, în limitele unui relativism inevitabil, Situate între polii 
obiectivismului realist şi a diverselor interpretări idealist-subiective, ele sunt 
modalități specifice prin care opera se împlineşte și trăieşte ca atare în 
procesul de receptare, permanent însoţit de aprecieri în funcție de anumite 
valori. Raportate la contextul socio-cultural, motivațiile artei au o mare 
diversitate, imboldul creator putând avea surse de ordin magic, religios, 
dorința de a materializa gândirea în obiecte care să supravieţuiască sau un 
simplu joc de imitație însoțit de plăcerea de a da formă. Spaţiul şi timpul în 
care ființează imaginea artistică nu sunt fizic uniforme şi fără coloratură. 


Aşa se explică de ce valorizarea diferă de la o epocă culturală la alta. Astfel, 


capodoperele omenirii sunt aşezate individual, pe aceeaşi orizontală a 
timpului. Paradoxal, vechimea sporeşte atractivitatea şi pregnanța acestora. 
Noile pretendente cel mult li se pot alătura, neputându-le ştirbi strălucirea. 
Ideea egalităţii capodoperelor cu ele însele, fiecare epocă culturală fiind 
caracterizată de valori specifice, duce la dificultatea transferului criterilor 
estetice. Se poate vorbi deci, de un progres al tehnicilor şi mai puţin de un 
progres al artei însăşi. A demonstra valoarea unei opere înseamnă a 
evidenția calitățile artistice proprii acesteia, prin prisma unor principii 


semnificative în cadrul unui anumit stil. 


Se pot compara doar realizări apropiate ca motivaţie şi factură, dintr-un 
cadru social şi cultural de preferință cât mai restrâns. Evaluarea se bazează 
pe criterii de apreciere asupra artisticității operei şi implicit asupra 
capacității de expresie a creatorului ei: forța de sugestie, măsura în care 
lucrarea este reprezentativă, concordanța intenției cu realizarea formală, 
locul şi rolul în cadrul seriei sau contextului stilistic, Criteriile de evaluare 
cele mai riguroase sunt date de măsura în care se realizează unitatea dintre 
frumos şi adevăr, spontaneitate şi deliberarea îndelungată, dintre concret- 
senzorial, afectiv şi rațional, concret-istoric și general uman. Ele sunt 
invocate după modelul conceptelor psihologizante sau a clasicei triade 
filosofice de Bine-Adevăr-Frumos. 

Conform criteriului mimesis-ului, operant încă de la Aristotel, putem 
aprecia frumosul ca expresie sensibilă a adevărului. 

Frumuseţea este calitatea artistică şi estetică cu statut central în cultura 
europeană. Este apreciată deopotrivă la obiectele de artă, aparținând unor 
creatori anonimi sau unor personalități artistice unanim recunoscute, dar şi la 


fenomenele naturale, ființele vii şi omul însuşi. De-a lungul timpului, 


talerele balanței dintre adevăr şi frumos, înțelese ca elemente definitorii în 
geneza operei de artă, au fost înclinate când în favoarea adevărului 
considerat ca o condiție indispensabilă a frumosului, ori un mijloc sigur de 
realizare a acestuia, când în favoarea frumosului despovărat de servituţile 
inestetice ale adevărului. Adesea cele două concepte sunt fie izolate abuziv, 
fie identificate arbitrar. Ideea directoare, care se conturează şi confirmă în 
milenara practică artistică, demonstrează că exprimarea adevărului 
reprezintă cheia de boltă a ființării creaţiilor autentice şi criteriul de bază în 
aprecierea lor. Împlinirea valorii artistice depinde de acordul între structura 
operei şi imperativele corespondenţei ei cu realitatea, justificând opinia lui 
Mikel Dufrenne: obiectul de artă este adevărat în raport cu realul, în raport 
cu artistul şi în raport cu opera, în sensul că nimic din alcătuirea sa nu sună 
fals. Fiind şi un mijloc de cunoaştere şi reflectare a realităţii, arta descoperă 
şi face accesibile adevăruri profunde ale vieții. Opera de artă nu produce 
doar emoție şi plăcere. Imaginile sunt artistice nu numai prin reacția 
autorului şi contemplatorilor operei ci şi prin informaţiile pe care ni le 
comunică. Ea conţine şi transmite idei dar imaginea lumii, răsfrântă în 
planul cunoaşterii artistice, comunică într-un chip specific adevărul asupra 
naturii înconjurătoare şi societății umane. Înfățişarea elementelor naturale 
poate apărea ca atare, într-o operă, dar înțelegerea specificului reprezentării 
artistice evită confuzia între prezentarea documentară şi cunoașterea artistică 
autentică, îmbogăţită prin reacţiile umane, definitorii acesteia. Între aspectele 
obiective și subiective se află numeroase puncte de convergență. Expresia 
creativă şi interpretarea estetică se alătură adevărului conținut şi, odată cu el, 
acționează complementar, fiind necesare realizării efectului afectivo-ideatic. 

În timp, se cristalizează astfel o teorie asupra raportului dintre artă şi 


adevăr, ce anunță încă din faza de geneză două direcții contrare: una care 


SAE 


proclamă că arta trebuie să caute adevărul şi alta care afirmă că prin natura 
ei, arta născoceşte şi amăgeşte. Opera de artă se înfăţişează, fie ca redare 
fidelă şi imitație obiectivă a formelor viului, fie ca trăire subiectivă, 
reflectare recreatoare, ce apelează la invenţie, fantezie şi imaginaţie. Arta 
imită şi născoceşte, fiind deopotrivă adevărată şi neadevărată, fidelă şi 
infidelă. În sferele artei, mai verosimil decât adevărul este câteodată un vis 
(Lucian Blaga). Modul de receptare a adevărului, pe calea însuşirii artistice a 
realității, este însoţit de o intensă participare afectivă, la nivelul întâlnirii 
între relativ şi absolut, concret şi abstract etc. Adevărul artistic are sensuri 
concrete şi multiple, aparținând atât conținutului, cât şi formei. Individuală şi 
sensibilă, aceasta este ridicată la rangul de element constitutiv de esenţă. 
Izvoarele adevărului artistic se află deopotrivă în lumea reală, în gama 
nesfârşită de forme ale vieții, cât şi în forum-ul intim, în universul interior al 
sentimentelor, trăirilor şi convingerilor autorului. Ele vizează atât acordul 
interior, structura operei, sub raportul împlinirii valorii ei artistice, cât şi 
imperativele corespondenţei cu realitatea, 

Adevărul este o condiție indispensabilă a frumosului, deşi nu o 
condiție suficientă. Este concepția antichității, apărută de timpuriu şi 
exprimată lămurit de Platon. Opinia contrară se iveşte însă tot în antichitate: 
adevărul nu este o condiţie a frumosului, nici suficientă, nici indispensabilă. 
Aşa susține Cicero, argumentând: dacă adevărul ar fi suficient, arta ar 
deveni inutilă. Concepţia medievală procedează în alt mod la aprecierea 
relației dintre noțiunile de frumos şi adevăr. Ele sunt rezultatul aceleiași 
orânduieli a criteriilor estetice dar se observă că adevărul, veritas, este redat 
din lăuntrul ființei iar frumosul, ad exteriorus, este redat după aspectul 
exterior. Cu alte cuvinte, se face distincția netă între aparenţă şi esență. Cel 


mai influent teoretician al artei din Renaștere, Leon Batista Albertti, nu mai 

consideră că adevărul este o condiţie indispensabilă a frumosului dar el 
constituie mijlocul cel mai sigur pentru realizarea acestuia. Adevărul 
serveşte la realizarea frumosului dar tot aşa de bine îi serveşte şi opusul său, 
ficțiunea. Artistul are dreptul să-i adauge adevărului, lumea imaginarului. 
Barocul şi, mai târziu, neoclasicismul aduc o atitudine radicală: în idealismul 
specific epocii, filosofii pretind că adevărul este o condiţie suficientă pentru 
a procura frumosul şi se identifică cu el, fiind chiar frumosul însuşi. Ei au în 


minte însă, nu crudul adevăr al vieţii ci, o splendidă idee despre adevăr. 


Criteriul kantian conciliază natura cu spiritul şi raţionalul cu 
senzorialul dar precizează că frumosul nu se confundă cu adevărul, deoarece 
el nu poate fi demonstrat. Hegel scrie că vocaţia artei constă în evidenţierea 
adevărului şi că sfera adevărului divin, înfățişat artistic pentru văz şi 
sentiment, constituie punctul central al întregii arte. Trecerea la romantism 
promovează concepția conform căreia, ficțiunea nu numai că serveşte 
frumosului dar îi este mai folositoare decât adevărul, care de cele mai multe 
ori este urât şi rău. În viață nu putem închide ochii la adevăr dar în artă se 
poate zbura pe tărâmul paradisiac al amăgirii. Speculaţile filosofice capătă 
un echivalent plastic în creații fantastice, misterioase, monstruoase sau 
anamorfotice, În timpurile mai apropriate de noi opinia despre raportul 
dintre adevăr şi frumos este pluralistă şi mai moderată: unele obiecte reale 
sunt şi frumoase, constituind o sursă de sentimente proprii perceperii 
obiectelor de artă. Altele, dimpotrivă, sunt frumoase tocmai fiindcă nu sunt 
adevărate şi cognoscibile dar trezesc sentimentele plăcute pe care le suscită 
realitatea şi mai ales ceea ce se ridică mai presus de realitate. Părerile despre 
raportul dintre artă, frumos şi adevăr nu merg pe o cale monolineară ci, 


pornind de la o extremitate către alta, tind către măsură şi moderație. 


Ti: 


Morfologia reprezentării egeene 


Creta este spaţiul primei civilizații istorice europene şi totodată primul 
ei clasicism. Prin mitul Minotaurului, ucis de Theseu, care se orientează prin 
labirintul Palatului de la Cnossos, după firul Ariadnei, unul din arhetipurile 
constitutive ale spiritului egeean, cultura cretană are ecouri în cea grecească 
dar este totuşi un aspect controversat, raportat la felul în care cultura 


grecească, continuată de cea elenistică şi apoi de civilizația romană stă la 


baza spiritualității europene. 





APA 


Muzeul Arheologic Heraklion, Creta, Grecia. Capete de taur cu semnificație mitologică. 
Realizate din steatită, calcar şi cristal, au fost descoperite la Cnossos şi Kato Zakro, 
datează din sec. XV î.Ch. 


27 


Apogeul culturii, ce are această legendă drept centru, se situează în 
secolul XVI î.Ch. dar cele mai vechi mărturii de reprezentare plastică 
egeeană datează din perioada minoică mijlocie, sec. XIX î.Ch. De pe acum, 
realismul naturalist şi interesul pentru particularitățile aparenţei definesc 
modalitatea principală a viziunii minoice, alături de surprinderea mişcării, 
caracteristica ei cea mai frapantă. 

Stilul egeean este alert şi de mare diversitate morfologică, în opoziție 
cu cel static egiptean dar şi cu cel tectonic grecesc de mai târziu. Pe minoici 
îi fascinează tocmai ce este instabil şi efemer în manifestările viului. 
Prefigurând impresionismul de peste milenii, sunt atraşi de sclipirile luminii 
şi mai puţin de volumele clar definite. Preferă subtilitatea şi lejeritatea, 
liniile serpentinate celor precise şi rectilinii. Relieful variat şi fragmentarea 
insulară, clima blândă şi ocupațiile mai aventuroase ale locuitorilor cum ar fi 
navigația, comerțul şi chiar pirateria, contribuie la un spirit mai individualist, 


liberal şi avant la lettre, mai democratic. Sigiliile cunosc în epocă o largă 


răspândire, fiind purtate de oameni liberi, la încheietura mâinii sau la gât. 





Muzeul Naţional de Arheologie, Athena. Sigiliu oval din aur gravat cu o scenă rituală. 


215: 


În fresca Jocul cu Tauri şi în statuetele de Acrobaţi lipseşte parcă 
armătura scheletică a personajelor. Ele se reduc la o siluetă dinamică, poate 
mai adecvată intenției scenografice decât realismul anatomic al oamenilor şi 
animalelor de pe sigilii. Luptele cu tauri sunt cele mai autentice, animate şi 
pline de vitalitate scene cretane ce dau antropocentrismului tematic 


optimism, entuziasm şi exuberanță. 








Fresca Jocul cu Tauri de la Cnossos. Atletul ce-şi dovedeşte curajul, înfruntând cu 
agilitate putemicul animal, este așteptat cu brațele întinse de tânăra cretană. sec.XV î.Ch. 


British Museum, Londra. Acrobat sărind peste taur, bronz din secolul XVI î. Ch. 

Cretanii nu plasează arta deasupra lumii vii şi nu-şi imaginează la 
modul obsedant viața de dincolo. Arta figurativ-decorativă minoică are 
pentru prima dată o destinație hedonică propriu-zisă, misiunea de a delecta 
omul, de a-i înfrumuseţa viața de zi cu zi. Reprezentările viului exprimă cel 
mai adesea bucuria de a trăi. Ea are pentru prima dată şi un caracter public. 
Toate păturile sociale au posibilitatea de a avea obiecte de artă iar creatorii 
lor au multă libertate, importanța convențiilor tradiționale fiind minimă. 
Apar şi imagini de masă, în care personajele sunt egale, solidare într-o 


acțiune comună şi nu subordonate binecunoscutei perspective ierarhice. 
Ea IRU T X 





Frescă de la Cnossos reprezentând un grup de participanți la un ritual. Sec. XV î.Ch. 
Repertoriul figurativ este divers: ceremonii cu cortegii de graţioase personaje feminine 
drapate elegant, cu pieptul dezgolit şi talie subțire; bărbați tineri şi supli aduc amfore, 
adună flori sau îşi dovedesc curajul în periculoase jocuri cu tauri masivi. 

Cretanii nu-şi propun să depăşească prin artă ceea ce este intuit în 
mod nemijlocit. Hotarul senzorialității vizuale nu este împins niciodată spre 
aperceptiv sau spre comemorarea unor evenimente semnificative ale 
trecutului. Instinctualitatea şi forța intuiției plasează arta cretană la polul 


diametral opus raționalismului viitoarei culturi elenice dar şi spiritualității 


mistice egiptene sau pragmatismului despotic oriental. 





Zeițe minoice din teracotă, având coroane cu motive vegetale și zoomorfe, sec. XIV î.Ch. 

Statuetele votive feminine, descoperite în sanctuare, sunt de fapt 


îmblânzitoare de şerpi, cu semnificații şi repercursiuni magice în viața reală. 

Muzeul Arheologic Heraklion, Creta. Zeitate a şerpilor de la Cnossos. 

Faianţă din sec. XVI î.Ch. În religia minoică este considerată o figură centrală şi sursă a 
vieţii. Expunerea sânilor, leul miniatural de pe cap şi cei doi şerpi pe care îi ține în mâini, 
sugerează la modul intuitiv miracolul şi misterul vieții. 

Muzeul din Boston, zeiță a şerpilor din aur şi fildeş, sec.XV î. Ch. Staatliche Museen, 
Berlin. Orantă, sec.X VI î.Ch. Muzeul Arheologic Heraklion, Creta. figurină din faianță. 


fa 


Aşa numiții cosaşi care merg într-o procesiune cântând, concepuţi ca 


o veritabilă scenă de gen, sunt conduşi de un sacerdot cretan în timpul unui 


ritual ce asigură belşugul recoltei. 





Muzeul Arheologic Heraklion, Creta. Vasul de steatită al culegătorilor recoltei descoperit 
la Hagia Triada este edificator pentru felul cum artistul cretan reuşeşte, sculptând în 
piatră, să evoce atmosfera de entuziasm şi bună dispoziție a momentului, sec XV î. Ch. 

Muzeul Arheologic Heraklion, Creta. Vasul de steatită al culegătorilor recoltei, detaliu. 


Spre deosebire de reprezentările ornamentale din Orientul Apropiat şi 
Egipt, cu încorsetări în compartimente uneori repetate în frize, în decorația 
ceramică egeeană, întregul este cel ce guvernează cu autoritate gândirea 
figurativă. Stilul decoraţiei cretane poate fi exemplificat prin vasele ornate 
cu vârtejul unei caracatite, ce dovedesc o frapantă unitate de gândire plastică 
între forma vasului, destinația practică şi motivul zoomorf din ornamentație. 
Caracatița pare că învăluie întregul vas într-o mişcare şerpuitoare 
caracteristică speciei. Forma spiralată şi torsionată, vortexul şi linia 
serpentinată au pregnanță maximă şi sugerează în modul cel mai adecvat 
miracolul viului, însăşi forma vasului, cu toartele sale circulare pare să facă 


parte integrantă din repertoriul de forme al animalului marin. 

Muzeul Arheologic Heraklion, Creta. Vase minoice decorate cu motive zoomorfe din 
repertoriul marin: caracatițe, cochilii, meduze, peşti, delfini, stele de mare etc. Pe vasul 
descoperit la Palaikastro, este remarcabil felul cum artistul cretan sugerează, dinamica 
caracatiței, prin poziţionarea acesteia pe diagonala vasului şi folosirea liniilor şerpuitoare 
ce acaparează toată suprafaţa. Sec XV î. Ch. 

Reprezentarea bi-dimensională a omului în arta egeeană aminteşte în 
unele privinţe de convenţia egipteană, aplicată însă mult mai lejer: umeri, 
torace şi ochi văzuți frontal iar capul, coapsele şi gambele din profil. 
Decorativismul figurativ funerar are scopul doar de a orna, fără a viza 
atingerea nemuririi sau comemorarea vreunui despot vremelnic, cum se 


întâmplă în cele două mari civilizații contemporane Cretei. De altfel, nu ne 


este cunoscută efigia nici unui rege minoic. 





Sarcofag minoic de la Hagia Triada. Motivația funerară a artei se face şi ea simțită. 

Sarcofag minoic de la Hagia Triada. În mormintele de la Hagia Triada, femeile, adesea 
văzute şi cu umerii din profil, au pielea albă iar bărbaţii brună. 


Relieful de pe Vasul cu boxeri, steatită sculptată descoperită la Hagia 
Triada, este comparabil cu Vasul recoltatrorilor pentru măiestria artistului 


cretan de a descătuşa din piatra dură formele pline de vitalitate. 

Vasul cu boxeri de la Hagia Triada. Decorația este dispusă pe patru registre, unul cu o 
luptă de tauri şi trei scene de box, cu variate mişcări. 1650-1500 î.Ch. 

Palatul de la Hagia Triada are o cameră pictată cu reuşite fresce. 
Formele viului transpun la scară, imagistica miniaturală a sigiliilor. Plate, 
circulare sau spiralate, formele sunt delimitate de linii serpentinate, care însă 
nu pierd niciodată rolul descriptiv naturalist. Scenele sunt vii, cu multe 
animale, păsări şi femei îmbrăcate festiv. O pisică se furişează pândind un 


fazan, o căprioară aleargă peste stânci, o fată îngenunchiată culege brânduşe. 
BE i 

Pisică pândind un fazan, frescă de la Haghia Triada. 1550 î.Ch. Fresca cu delfini de la 
Cnossos, reia tematica vieţuitoarelor marine de pe vasele cretane. Motivele zoomorfe a 
ființelor marine, nautilus, octopode, caracatița, sepia umplu complet spațiul decorat. 
Domină formele spiralate, vârtejurile şi S-ul serpentinei. 





Cele mai numeroase fresce sunt însă pe pereții încăperilor Palatului de 
la Cnossos. Puţine picturi sunt în mărime naturală: graţioasele doamne pe 


albastru şi tinerele aşezate. Unele motive figurative din fresce se repetă. 

Muzeul Arheologic Heraklion. Doamnele pe albastru au mâinile surprinse în variate şi 
elegante mişcări comparabile cu cele ale renascentistului Botticelli. Sec XV î.Ch. 

Muzeul Arheologic Heraklion, Creta. Femei aşezate, frescă minoică de la Cnossos. 


Reprezentările egeene frapează prin flexibilitatea mişcării şi subțirimea siluetei, mai ales 
mijlocul suplu al corpului. 

O procesiune de femei şi bărbaţi, în mărime naturală, merge spre sala 
tronului aducând ofrande. Aici se află purtătorul de pâlnie, înalt de 1.75 m şi 


Prinţul cu flori de crin, pictați 





pe la sfârşitul secolului XV î.Ch. 


== - TETA x 





Purtătorul de pâlnie şi Prințul cu flori de crin, picturi murale din palatul de la Cnossos. 


Tipul antropologic cretan, aşa cum este el reprezentat în fresce, este 
unul bine proporționat, zvelt, cu talie subțire de viespe, capul dolicocefal, cu 
frunte dreaptă şi înaltă, profil nazal proeminent şi păr negru buclat. Acest tip 
se găseşte şi azi în insule şi se numeşte protomediteranid. Chipul femeii 
cretane este individualizat: ochi mari, sprâncene fine, vivacitate în privire, 


nasul proeminent în vânt, buze pline şi bărbie mică. 

Femeile sunt pictate cu lejeritate, aşa cum se vede în portretul denumit Mica Pariziană. 
Profilul are o expresie vivace şi ușor provocatoare, realizată prin linii spontane, culori vii 
şi detalii incitante. Personajele feminine sunt active şi temperamentale iar varietatea de 
posturi în care sunt înfăţişate, indică un statut social egal cu al bărbaților. sec XV î.Ch. 


Prinţul cu flori de crin este printre puţinele figuri supradimensionate, 


având 2,1 m. înălțime, Reliefurile din stuc, din anticamerele de nord 


reprezentând jocuri cu tauri, deşi la dimensiuni naturale, par colosale. 





Reliefuri de stuc pictat. Tauri în mărime naturală de pe poarta regală a propileei de nord. 


„da 

Akrotiri, Ciclade. Fresca cu maimute. Cnossos. Pasăre albastră printre trandafiri sălbatici. 


Insulele Ciclade, Delos, Nascos, Melos, Paros, dispuse sub formă de 
inel în Marea Egee ( kyklos=cerc), au apogeul cultural în mileniul III î.Ch. 
Ele sunt spaţiul unei culturi unitare şi al unor populații înrudite cu cele din 


Asia Mică şi Creta. De la jumătatea mileniului III, formele devin 

geometrizate, idealizate şi mult simplificate. Braţele sunt încrucişate pe piept 
şi împreună cu umerii descriu un trapez iar gambele strâns lipite, formează 
un soclu îngust. Feminitatea este redusă doar la triunghiul pubian şi sânii 
feciorelnici. Pelvisul şi abdomenul au uneori tendințe la obezitate. Gâtul 
lung şi capul prelungit sagital fără modelajul elementelor feţei, doar cu un 
semn ce indică nasul, dau un aspect asemănător cu al unui instrument 


muzical cu coarde, Statuile cicladice votive au misiunea să ofere companie 


sufletelor defuncţilor protejând rudele de imixtiunea acestora printre cei vii. 





Figurină de marmură tip Late Spedos reprezentând o femeie gravidă. Vechiul simbol al 
triunghiului vulvar este semn al cultului fecundității. sec.XXV î. Ch. 

Personajele bărbăteşti apar într-o gamă mai variată de posturi dar la 


fel de mult schematizate. Unele statuete reprezintă muzicieni mult stilizați, 


ce fac corp comun cu instrumentul la care cântă: liră, harpă, flaut etc. 





Muzeul Arheologic Heraklion, Creta. Bard, cântăreț cu liră. Harpist şi interpret la fluier 
dublu, descoperiți împreună într-un monument funerar din Keros. 

Privitorul de stele, figurină cicladică tip Louros, de marmură. Capul înclinat meditativ 
are un aspect țuguiat iar ochii parcă privesc cerul. secolul XXVII î.Ch. 

Figurină bărbătească tip războinic-vânător însoțit de o reprezentare feminină. Au fost 
găsite în același mormânt. 
Bărbat aşezat, ridicând cupa pentru un toast. sec.XX VII î.CH. 


Descoperirile arheologice recente au scos la iveală îngropate sub lava 


vulcanului Santorin, la Akrotiri, un adevărat Pompei al Cicladelor. 





Akrotiri. Măsuţă pentru ofrande cu vietăți marine şi frescă cu antilope. Secolul XV 


„Ch. 


mi) 


a 


Arhitectura civilă este decorată cu picturi murale, dintre care se 
remarcă Fresca primăverii cu flori şi zbor de rândunele în zig-zag, rotindu- 
se una în jurul celeilalte, pescari aducând peşte, copii înfruntându-se în lupte 


şi box şi scene de ceremonial religios, cu tinere femei preotese. 








Insularii observă în natură tot ce este mai schimbător şi mai flexibil. Se 
remarcă lipsa de unitate în decoraţiile vaste dar impresionează vioiciunea, 
dezinvoltura, spontaneitatea, fantezia şi inventivitatea. Prin tematică şi 


realizare, frescele de la Akrotiri amintesc de arta cretană. 





Az 


La Phylacopi, în insula Melos, în fresca Marină cu peşti zburători, 


peştii înaripaţi înoată sau mai degrabă zboară într-un spațiu imaginar. 

O demarcaţie clară între arta cretană şi cea miceniană este greu de 
făcut. Cuceritorii micenieni sunt la rândul lor cuceriți de măiestria artiştilor 
cretani, care le decorează armele şi palatele cu scene de vânătoare, ecouri ale 


celor de pe insulă. Stilul, tematica şi modalitatea reprezentării sunt în mare 





aceleaşi. Vasele şi obiectele de cult, adesea lucrate în aur sunt decorate, cu 
cai a . . - v » - r - 
forme ce continuă imagistica cretană, reprezentări omenești sau animaliere : 


tauri, maimute, păsări, lebede, vulturi, câini, feline şi specii marine surprinse 


cu îndemânare în atitudini caracteristice. 





de vânătoare şi crater m an cu tauri. Sec, XIV î.Ch 


7 ar WE 





=35 = 


ESY 
ră 


British Museu 


pi sora i ` — 





m. Vas micenian de teracotă sub formă de leu şi vas decorat cu caracatiță. 





Louvre. Teracotă feniciană descoperită în Cipru, dedicată cultului maternității şi relief 
decorativ în fildeş cu reprezentarea zeiței creto-miceniene a fertilității, hrănind două 
capre sălbatice. Frecvența reprezentării de zeități feminine cu forme opulente indică un 
cult al fecundității ce continuă modalitatea neolitică de pe continent şi Malta. 


SIG- 





Cele două cupe de aur descoperite la Vaphio, Sparta, marchează 
apogeul artei egeene a reliefului decorativ. Lucrate în tehnica au repoussé, 
ele înfăţişează capturarea taurilor sălbatici şi apoi domesticirea şi folosirea 
lor la muncă. Realismul şi vivacitatea reprezentării sunt însă emblematice 
pentru stilul cretan. Prin desenul unei ființe se exprimă de fapt întregul 
freamăt al viului iar prin linii şerpuitoare se realizează sinteza chiar şi în 


reliefuri, cum este cel reprezentând tauri formând un tot unitar în mişcare, 





Muzeul de Arheologie, Athena. Cele două cupe de aur de la Vaphio decorate cu reliefuri. 


AT 


Gustul noilor stăpâni este însă altul. Vioiciunea, spontaneitatea şi lipsa 
de încorsetare fac loc treptat căutării unui raționalism sobru al concepției. 
Micenienii preţuiesc simțul măsurii şi limpezimea, precizia proporțiilor, 
ordinea şi echilibrul. Sculptura miceniană continuă maniera cretanilor dar 
depăşeşte limitele miniaturalului. Poarta leilor, ce străjuieşte intrarea 


Palatului din Micene, supune forma acestora constrângerilor unui spațiu 


triunghiular. Leii au corpul sculptat în piatră şi capul turnat în bronz. 





Micene. Poarta leilor. Muzeul Naţional de Arheologie, Athena. Grup statuar a trei zeități 
miceniene, sculptate în fildeş. sec. XIV î.Ch. 


Apar măştile de aur cu destinație funerară. Pentru reprezentarea 
antropomorfă din arta miceniană semnificative sunt cele cinci măşti din 
foaie de aur, modelate prin tehnica au repoussé a unor personaje regale 
bărbăteşti, descoperite în mormintele atrizilor de lângă Corint. Pot fi 
considerate adevărate portrete ce ne permit să reconstruim fizionomia şi 


tipul etnic al micenienilor, diferit de cel minoic şi cicladic. 

Muzeul Naţional de Arheologie, Athena. (sus) Masca lui Agamemnon. sec.XV î.Ch. 
Capul dolicocefal are orbite apropiate, ochii mari, buze subțiri şi nasul drept. Uneori 


sprâncenele sunt împreunate la rădăcina nasului şi continuitatea liniei de profil, la 
trecerea de la frunte la nas, anunţă tipul grecesc, diferit de cel minoic, fiind un amestec de 
caractere nordice şi mediteraneene. 








Cap micenian din ipsos pictat. sec.XIII î.Ch. 


Figurile bărbăteşti de pe decorația ceramică au profilul proeminent 
până la caricatural, barba şi părul lung. Pe vasul cu războinici de la Micene, 
din secolul XII î.Ch., ostaşii au părul strâns într-o coadă, ce le cade peste 


ceafă până la umeri aşa cum îi descrie Homer: aheii cu plete dese. 


<} meeen HOES T I > z 2 az 





Muzeul de Arheologie, Athena. Vasul cu războinici descoperit la Micene, sec. XII î.Ch. 

Muzeul Naţional de Arheologie, Athena. Cap de leu din aur. Micene, 1550 î.Ch. 


În relieful şi pictura miceniană morfologiei reprezentării cretane i se 
adaugă interesul pentru detaliu şi stilizare. În frescele de la Tiryns, formelor 
vii li se dă o culoare omogenă adesea independentă de culoarea locală, fără 


sclipiri şi semitonuri iar liniei de contur, un traseu idealizat cu rafinament. 





să) 


Athena. Fresca lui Orpheus din Palatul lui Nestor din Pylos. 


Muzeul de Arheologie, 





tipic pentru femeia ahee, 
ternică. sec.XIIIî.Ch. 


aj 
ie pu 


descriu un person 
ărbi 


iryns 
cu profil grecesc, dar cu o vitalitate rurala, nas mare şi 


Portretele de femei din frescele de la T 

Scenele de vânătoare sau de luptă ce decorează armele miceniene 


păstrează ceva din patosul cretan. Tensiunea maximă a luptei corp la corp 
este sugerată prin superioritatea posturii dominante a celui ce pare a fi pe 
cale să câştige şi dârza rezistență a celui îngenuncheat, care parcă ştie că în 
spatele său, un camarad intervine în sprijinul său. Complexitatea subiectului 
și desfăşurarea dramatică, ce solicită un ascuțit simț pentru mişcarea 


corpului omului şi animalelor, anunţă viitoarea spiritualitate homerică. 


AF 


Suntem cu toții greci. Legile noastre, 
literatura noastră, religia noastră, arta 


a 


noastră îşi au rădăcinile în Grecia. 
Shelley 


Morfologia reprezentării greceşti 


Viziunea morfologică realistă este trăsătura fundamentală a artelor 
mediteraneene. Ea atinge una din cele mai înalte culmi în arta Greciei antice. 
Spiritul logic, ordonator şi generalizator al artistului grec impresionează prin 
seriozitatea cu care studiază forma anatomică. Dragostea senzuală pentru 
formele corpului o transpune în artă cu stăpânire de sine şi subtilă armonie 
pentru a obiectualiza grația, bucuria, eroismul vieții dar şi echilibrul rațiunii. 

Premisele socio-culturale în care apare arta grecească sunt diferite 
atât faţă de autocraţiile despotice ale Orientului Apropiat dar şi de 
absolutismul teocratic al faraonilor. Noutatea administrativ-politică ce o 
aduce polisul grecesc în condiţiile lumii antice este conceptul de democratie, 
Limitele în care se realizează aceasta nu presupun însă anihilarea tentativelor 
de perfecționare continuă, ci mai degrabă, necesitatea de a se face față unor 
năvăliri străine. Criteriile morale ale grecilor antici sunt sintetizate în 
valorile de dreptatea socială, ce dă fiecărui cetățean ceea ce i se cuvine, 
adevărul, căutat cu înfrigurare de înţelepţi şi simțul măsurii sau moderaţia. 
Pericle afirmă: Dragostea noastră pentru frumos nu ne duce la 
extravaganță. Proprie spiritului elen este plasarea omului în centrul 
preocupărilor spirituale. Conform lui Prothagoras, omul este măsura tuturor 
lucrurilor, nimic nu este mai frumos decât corpul său, mai îndemânatic 
decât mâna sa, mai subtil decât spiritul său. În aceeaşi ordine de idei, 


Sofocle afirmă: multe sunt minunile lumii şi nici una nu este mai minunată 

decât omul. Divinităţile, pornind de la etalonul uman, sunt făpturi eterne, 
desăvârşite, fără imperfecțiuni fizice sau morale şi guvernate de scopuri, 
sentimente şi idealuri omeneşti: Zeus şi Poseidon simbolizează puterea 
bărbatului creator pe Pământ şi pe mare, Hera este întruchiparea femeii 
mature şi a maternității, Athena, zeița înțelepciunii, Apollo, zeul frumuseţii 
juvenile iar Aphrodita, zeiţa iubirii senzuale. Stilul elenic şi cel elenistic, aşa 
cum arată şi numele, sunt ambele greceşti. Primul, mai vechi şi mai pur, 
pune în centrul preocupărilor sale umanul iar cel de-al doilea, mai difuz și 
mai cosmopolit, supraumanul. 

Când zeii erau mai umani, oamenii erau mai divini, este dictonul ce 
dă grecului antic multă încredere în sine. Vasele de ceramică, ca şi templele 
greceşti, sunt concepute după modelul organic al trupului omenesc. I se pot 
atribui tors, gât şi braţe, echilibrate dimensional într-o frumoasă simetrie. 
Structurile umane sunt folosite şi ca elemente decorativ-compoziţionale 
pentru arhitectură, cu un dinamism motivat psihologic după o logică narativ- 
dramatică. Religia grecilor antici este o mitologie narativă supranaturală, 
construită după modelul societății umane şi sugerează de cele mai multe ori 
ideea de sublim, omul devenind erou, titan sau zeu. Frumusețea este 
considerată de origine divină, atribuind viului un substrat ideal matematic în 
rezonanță cu armonia cosmică. novatoare este personificarea prin divinitate 
a unui criteriu uman generalizat iar față de Orient, fundamentul rațional, 
exoteric şi narativ. Mitul este abstractizarea unei procesualităţi a vieţii reale 
iar ființa divină este de fapt aspiraţia umană spre perfecțiune. Legenda 
transpune în metafizic întâmplări ale poporului grec motivate prin psihologia 
acestuia, cu ideația, patosul şi etica specifică acestuia. Cultul este simplu şi 
nemijlocit. Nu există o castă preoțească bine organizată care să îşi asume 


meritul de mediatoare între oameni şi zei, nici texte sacre sau dogmatice, 


SAS 


Contribuţia cu adevărat originală a Greciei Antice la cultura universală 
este apariția filosofiei. Prin aspiraţia la limpezime şi rationalism, în 
încercarea de a desluşi obiectiv lumea, ea este mai aproape de pozitivism 
decât de o dogmatică teologică, cu toate că iniţial, discursul filosofic este o 
oscilație permanentă între o atitudine bazată pe logică şi căutare rațională a 
adevărului și diversele interpretări cu caracter mai mult sau mai puțin 
speculativ şi antropocentric. Acestea îşi găsesc însă o bogată ilustrare în artă. 
Însăşi etimologia noţiunilor fundamentale de mitologie, filosofie, 
democraţie... certifică originea lor. Originalitatea filosofiei greceşti are ca 
rezultat în plastică trecerea de la reprezentarea strict anatomică a formei spre 


înțelegerea mişcării, a diversității morfologice şi în cele din urmă a 


calităților sufleteşti. 





Roma, Villa Albani. Socrate imaginat după felul cum este portretizat în scrierile vechi. 
Descriptiv, el are unele caracteristici inestetice: calviţie, un profil concav caraghios dar 
atitudinea concentrată și sobrietatea privirii impun respect şi obligă la reflexie profundă 
asupra valorii intelectuale a personajului. 

Socrate este cel dintâi filosof ce orientează efortul cognitiv spre 
profunzimile psihologice ale însuși subiectului ce încearcă înțelegerea 
universului, în concordanță cu inscripţia sacră de la Delphi: Cunoaște-te pe 
tine însuţi sau cu Xenocrate, care îl laudă pe Aristide din Teba: primul care 
pictează sufletul şi exprimă afecțiunile şi pasiunile. Socrate este şi inițiatorul 
primelor demersuri de a contura cu precizie sensul noțiunii de frumos. În 
acest sens el afirmă: artiştii noştri sunt mai curând dintre aceia dăruiți cu 
putinta de a descoperi adevărata natură a frumuseţii şi armoniei, căci 
atunci va trăi tineretul nostru într-o țară a sănătăţii, printre sunete şi 
priveliști plăcute şi va primi binele în toate când frumuseţea, revărsarea de 
lucrări plăcute va pătrunde în ochi şi în ureche ca o adiere dătătoare de 
sănătate, de pe un tărâm mai pur, pe nesimţite atrăgând sufletul din fragedă 
pruncie într-o asemănare şi potrivire cu frumusețea rațiunii. 

În dialogurile cu pictorul Parrhasios, el afirmă: artistul trebuie sa 
reprezinte în formă vizibilă operaţiile sufletului iar pictorul argumentează că 
deoarece nu este posibil să găsim perfecțiunea la un singur model, trebuie să 
combinăm cele mai frumoase detalii ale mai multora, reușind astfel să dăm 
întregului corp o înfăţişare frumoasă. Astfel că filosoful recomandă 
artiştilor să preia părţile cele mai potrivite demersului lor de la modele 
diverse şi să le recompună ulterior în opera definitivă. O legendă afirmă că 
pictorul Zeuxis, pentru a crea chipul Elenei, alege cinci tinere fete de la care 
ia părțile cele mai frumoase. 

La polul opus, Cicero afirmă că Phidias nu apelează la nici un model 
real pentru a construi chipul lui Zeus. Sculptorul scoate la lumină un ideal 
abstract de frumuseţe şi un model etic aflat în interioritatea şi imaginaţia 
subiectivității sale creatoare, ce-i coordonează ochiul şi dalta. Etica ce o 


presupune valoarea artistică trece întotdeauna la greci în fața celei pur 

contemplative sau desăvârşirii realizării tehnice a operei. Modelul moral 
propus de artişti, fiind improbabil de găsit integral la un individ real, se 
preferă a fi construit pe cale imaginativă prin crearea unui prototip perfect. 
Cicero susține că adevărul nu este o condiție a frumosului, nici suficientă, 
nici indispensabilă, argumentând că dacă adevărul ar fi suficient, arta ar 
deveni inutilă. 

Platon introduce în filosofia grecească noțiunea plăcerii raționale și 
iraționale dar nu recunoaşte decât gnoseologia bazată pe rațiune şi respinge 


pentru prima dată valoarea proprie a artei: adevărul este o condiţie 


indispensabilă a frumosului deşi nu o condiție suficientă. 





Roma, Vatican, Sala delle Muse. Portretul lui Platon. Izvorâtă dintr-o motivaţie creatoare 
sincretică, spiritualitatea umană este reflectarea celei divine ce pune în mișcare lumea, 
țintind la sinteza supremă de Bine-Adevăr-Frumos ce formează un tot unitar. 

Pentru filosof, artistul este un ins care uneori pare a se adresa mai 
curând slăbiciunilor decât tăriei firii omeneşti. Tot felul de confuzii se 
dezvăluie înăuntrul nostru iar aici avem acea slăbiciune a minţii omeneşti, 
pe care o speculează arta evocării şi a înșelării prin lumină şi umbră şi prin 
alte mijloace ingenioase, cu un efect aproape vrăjitoresc. În lucrări de 
sculptură sau de pictură, dacă sunt de o oarecare mărime apare o anumită 
măsură de înşelătorie, căci dacă artiştii ar da proporţiile reale ale operelor 
lor, partea de sus, care se află mai departe, ar părea disproporționată față 
de cea de jos care este mai aproape. Astfel, ei părăsesc adevărul în lucrările 
lor şi dau numai proporții ce par frumoase, nesocotindu-le pe cele reale. 

Speculaţia idealistă şi peiorativă asupra artei nu este însă extinsă şi 
asupra noțiunii de Frumos, Pus împreună cu Binele şi Adevărul în centrul 
sistemului său axiologic, el este însă un atribut al ideilor metafizice. În 
concepţia platoniciană, arta trebuie să înlăture efemerul şi întâmplătorul, să 
urmărească permanențele, căutând şi subliniind esența: Ce are de pierdut 
pictorul, dacă după ce a creat cu cea mai mare măiestrie un ideal ai omului 
de o frumusețe desăvârşită, n-ar putea arăta că un asemenea om a trăit 
vreodată? Concepţia noastră este oare mai puţin bună dacă nu putem 
dovedi posibilitatea orânduirii unei cetăţi în felul pe care l-am descris? 

Artiştii şi activitatea lor nu atrag respectul filosofului, pentru că nu 
aparțin decât teritoriului înşelător al simţurilor. Arta nu poate atinge 
frumusețea şi adevărul suprem al ideilor, ci încearcă să reprezinte ființele 
reale, la rândul lor copii de rangul doi ale ideilor. Prin urmare, activitatea 
artiştilor este de ordinul trei, o copie a deja şterselor umbre reale ale ideilor 
metafizice. Creaţia artistică nu este deci un atribut al zonelor superioare, 
logice ale psihicului ci a celor joase, senzoriale. Destinată plăcerii simțurilor, 


ea înceţoşează conştiinţa şi fragilizează sufletul. 


- 49 - 


De aici, până la a elimina poeţii, pictorii şi sculptorii ca imitatori de 
mâna a treia din utopica sa Republica, nu este decât un pas. Mai plauzibil 
este însă faptul că Platon plasează în-zonele inferioare ale valorilor spirituale 
acele aspecte de imitație ieftină, care promovează o falsă virtuozitate în a 
imita cu totul servil natura. În epocă, circulau istorisiri despre Zeuxis, care 
prin măiestrie în trompe-I oeil atrăgea păsările cu boabele de strugure pictate 
sau Myron, a cărui vacă sculptată stârnea instinctele taurilor sau păcălea 
vițeii cu ugerul ei. 

Formele viului fiind doar umbre ale realităților de prim rang, perfecte, 
imitarea lor se face nu numai pe calea senzorialității dar şi a idealizării. 
Majoritatea scrierilor antice sunt de acord cu importanța dimensiunii 
rațional-logice în operele de artă figurativă. După cum afirmă Sofocle, 
rațiune umană este cel mai mare dar al zeilor iar Anaxagora afirmă că 
mintea are putere asupra a tot ceea ce este viu. 

Modelajul corpului în sculptura antică este un imn adus anatomiei iar 
jocul subtil al proporţiilor, purificate până la esențializare, este armătura 
geometrică secretă a segmentelor morfologice. Acesta este climatul 
conceptual în care apare canonul de proporționare a corpului uman al lui 
Polykleitos şi al lui Lysippos. Simetria acestor canoane este dată tocmai de 
acordul muzical matematic al dimensiunilor egale, definite prin armonia 
raporturilor de numere mici. Artiştii greci prefigurează însă şi folosirea 
ritmurilor armonice ale secțiunii de aur, proporții geometrice cu progresii 
iraționale de creştere sau descreştere, bazate pe ideea de inegalitate. 
Dodecaedrul, amplificarea în spațiu a simetriei pentagonale şi a secțiunii de 
aur, este ales de Platon ca simbol al armoniei cosmice. În mistica 


pitagoreană, numerele sunt simboluri ale frumuseții şi ale vieții. 


Aristotel, considerat precursor şi al biologiei, zoologiei şi anatomiei 
comparate, dovedeşte în lucrarea sa Historia animalium o erudiție 
surprinzătoare, dobândită în urma unei stăruitoare activități de cercetare 
morfologică asupra ființelor vii. Preocuparea sa de a teoretiza şi activitatea 
artistică prinde treptat contur şi substanţă, filosoful introducând pentru prima 
dată noţiunile de mimesis, poiesis şi catharsis. El afirmă că arta îşi are 
originile în senzorialitatea directă, concordantă cu natura, dar evoluează spre 
adevărul metafizic, unde apelează la cunoaşterea logic-rațională şi capătă 
echilibru, simetrie, ordine şi proporționalitate. El fundamentează astfel 
filosofia artei, printr-o atitudine şi valorizare conştientă, aşezând la baza 
actului creator imitația, mimesis-ul, ce permite recunoaşterea figurii obținute 


prin asemănare, deci prin iluzie şi metaforă. 





Roma, Thermenmuseum. Aristotel. 

Imitaţia (în sens psihologic pozitiv), dimensiune profund înrădăcinată 
în comportamentul uman şi inevitabil în activitățile artistice, ne interesează 
sub aspectul de principiu motivațional. Fără să înțelegem simplist această 
imitație, ca pe o copie plată a realului, este indiscutabil că, pentru Aristotel, 
arta înseamnă cunoaştere. Această dimensiune, întregită cu aportul 
capacităților creatoare conturate în cel de-al doilea principiu constitutiv, 
poiesis, măsură a noului şi a originalității, face posibilă naşterea operei. În 
Poetica sa, Aristotel observă: Trebuie să înfățişăm oamenii fie mai buni 
decât în viața reală fie mai răi. La fel şi în pictură, Polygnot i-a zugrăvit 
mai buni decât sunt iar Pausanias mai puțini buni. Poiesis este deci 
contribuția subiectivității individuale, care prin obiectivitatea acelui mimesis 
devine comunicabilă, putând fi recepționată şi de ceilalți, la rândul lor 
individualităţi subiective. Interpretarea activă, prin asocierea celui de-al 
doilea principiu, face ca îndepărtarea subiectivă de la obiect să fie permisă şi 
chiar recomandată. El ajunge astfel la noțiunea de metaforă, modalitate de 
reflectare utilizată de artişti de milenii fără a fi conştientizată şi teoretizată. 
Ca reflectare selectivă, recreativă şi interpretativă a lumii reale, opera de artă 
este colț de natură văzut printr-un temperament (Emile Zola). 

Metafora artistică are deci o dublă și organică determinare: mimesis şi 
poiesis, obiectivitate şi subiectivitate, asemănare şi deosebire, imitație şi 
creaţie, real şi ireal, rațional şi imaginar. Dozaje diferite din aceste perechi 
antinomice de „ingrediente”, dezvăluie mereu o faţetă nouă, inedită, şi-i dă 
operei de artă caracterul de polivalență şi policromie, cu mereu noi străluciri. 

Prin doza apreciabilă de imaginaţie, metafora vizuală ne facilitează 
desprinderea de realul cunoscut, banalizat pentru simplul fapt că deja există, 
ce îl putem aborda folosind capacități intelectuale şi intuitive obişnuite: 


senzație, percepție, rațiune, îndeplinind în acest fel condiţia esenţială pentru 


_52- 





realizarea catharsis-ului. Prin conceptul aristotelic de katharsis = purificare, 
seninătate, imobilitate mentală, abandon de sine şi extaz, se remarcă faptul 
că plăcerea estetică este un nivel inferior al experienței estetice. Nu trebuie 
ca tinerii să contemple tablourile lui Pausanias ci pe acelea ale lui Polygnot 
sau ale altor pictori sau sculptori care reprezintă expresia morală. 

Astfel, filosoful vede în artist atât un pedagog dar mai ales un 
tămăduitor al sufletului. Pentru a recepta estetic arta, este necesară o 
sustragere temporară de la preocupările pragmatice cotidiene şi mai ales o 
descătuşare din ideația anxioasă şi pathosul malefic propriu, generate de 
încordata luptă pentru existență. Această derealizare (Gaston Bachelard), ce 
are şi acum efectul magic al anticului katharsis, se face tot prin emoţii „tari”, 
singurele care mai pot duce la efectul eliberator de sine. Arta devine astfel, o 
modalitate paradoxală de ameliorare a patimilor spiritului, pe principiul 
homeopathiei; spaimele se contracarează prin spaimă, răul prin rău... - 
Propriile „cicatrici” sufleteşti devin mai suportabile când contemplăm 
suferința altora. Acesta este şi efectul purificator al tragediilor antice greceşti 
asupra publicului. 

În Grecia Antică, arta răspunde diferitelor criterii ale vieţii sociale, 
religioase şi mai ales ale educaţiei tinerilor, pedia. Fiind încă o valoare cu 
destinație publică, libertatea ei în condiţiile unei relaxări politice creează 
premise propice unei vieți artistice relativ autonome. Arta este pentru prima 
dată apreciată şi ca valoare independentă iar noțiunea de frumos ca o 
finalitate intrinsecă, fără a se ajunge la un ostentativ şi facil slogan de artă 
pentru artă, chiar atunci când motivațiile ei autonome sunt evidente. Un 
artist, pedagog şi cetățean al polisului nu şi-ar fi însuşit nicicând această 
formulare ca un crez intim. Arta nu-şi propune deliberat extragerea şi 


separarea artificială a valorilor proprii, de cele conexe ei ale spiritului uman. 

Ea îşi supune operele unei continui aprecieri din partea publicului, căutând 


perfecționarea şi împlinirea artistică în concordanţă cu principiile polisului. 


Ey 








Muzeul de Arheologie, Atena. Reliefuri attice în marmură, reprezentând tineri în palestră. 


Artele plastice nu sunt însă respectate la fel ca cele inspirate de muze. 
Ele sunt încadrate în rândul meseriilor, techne, dar au un rol însemnat de a 
susține iconografic religia în viața polisului. Sunt renumite în epocă şcolile 
artistice ioniană, dorică şi attică. Școala ioniană îşi are originea în coloniile 
greceşti din Asia Mică, fiind o sinteză originală de caractere orientale şi 
greceşti. Stilul corintic, derivat din cel ionic, apare în Arcadia în secolul V 


î.Ch. Sculptura se naşte şi se dezvoltă aproape de arena sportivă şi palestra 

de luptă, în conexiune cu gimnastica, atletismul şi educația fizică, bune 
prilejuri pentru artiști să studieze corpul gol cu un ascuţit spirit de observație 
dar şi cu naturalețe şi castitate. Perfecționarea corpului este o preocupare atât 
fizică dar mai ales spirituală. Nuditatea este pe placul zeilor, statuia lui 


Hermes patronând întotdeauna întrecerile. 





La fiecare patru ani, la festivalul Panathenaic, sărbătoare în cinstea Athenei, câştigătorilor 
competiţiei li se ofereau amfore decorate cu figura zeiţei şi imagini cu sportivi în acțiunea 
respectivă. În cazul de față, cinci alergători iau startul pentru cursa de viteză. Grecii 
practicau sporturile, nud, oferind astfel artiştilor ocazia de a studia corpul omenesc 
nemijlocit şi în plină mişcare. Şcoala austeră dorică, peloponesiană, promovează stilul 
atletului robust cu musculatură bine dezvoltată. 


De la motivaţia magică a originilor reprezentării viului din neoliticul 
egeean, se trece treptat la acea comemorativă, apoi la cea omagial-simbolică 
a câştigătorului competiţiei sportive. Morfologia tânărului atlet este ridicată 
de la olimpism spre divinul antropomorf, se înnobilează de pregnanța 
superiorității spirituale, fizicul este o expresie intuitivă a perfecțiunii 


metafizicului, devenit accesibil simțurilor directe ale omului. 


-55% 





Antropocentrismul anatomic şi psihologic este concepția alegorică ce 
guvernează toate reprezentările şi metaforele ce traduc la modul direct 
sensibil fenomenele naturale şi sociale. Bărbatul apare ca sursă de inspirație 
pentru modelul divin, erou militar, atlet învingător în competiția sportivă, 
poet sau muzician. Femeia elenă devine divinitate a iubirii, dansatoare şi 
hetairă, eroină dramatică sau în cadrul familial intim, soţie şi mamă. 

Modalitatea specific elenă de translație a morfologiei ființelor vii din 
repertoriul realului în sfera culturii este unitară atât pentru reprezentarea bi- 
dimensională cât şi pentru cea tri-dimensională, prin alinierea la criterii 
spirituale originale: antropocentrismul, desăvârşirea trupească armonioasă, 
frumuseţea fizică însoțită conform kalokagatiei de perfecțiune morală, 
integrarea psiho-morfo-dinamică, compoziția concepută scenic cu personaje 
în comunicare relationate prin corespondența gesturilor şi pantomimicii, 
subordonarea mişcării cu semnificație stărilor sufleteşti exteriorizate pe chip 
şi criteriul hedonic al delectărilor superioare. Conform filosofiei lui 
Epicuros, principiul căutării adevărului nu exclude confortabilul hedonism: 
Bunul suprem al vieții este lipsa de griji a minţii şi de durere a trupului iar 
telul ei este căutarea plăcerilor, 

Grecii antici înțeleg şi inevitabilul morţii, dar ca un sfârșit firesc al 
vieții: înțeleptul consideră că moartea nu este ceva înspăimântător, nu se 
poate spune că el nu simte nici o durere dar se stăpâneşte, afirmă Platon. 

Reliefurile funerare grecești nu aduc elogii apoteotice defunctului, 
imaginat purtând dialoguri calme şi acceptând cu seninătate destinul, într-o 
atmosferă de intimitate liniştită, nici nu marchează patetismul bocetelor 
rituale, Ele sunt mai degrabă un sobru cuvânt de rămas bun, laconic şi cu 
atitudini controlate şi demne. Pe stelele funerare, de cele mai multe ori, 


decedații sunt reprezentați cu familia şi prietenii, în scene cu aşa numita 

temă a despărțirii. Cele mai reuşite reliefuri şi stele funerare recunosc 
prestigiul artei lui Phidias: marele relief votiv Eleusinian sau Stela Hegeso, 


atribuită lui Kallimachos, elev al maestrului athenian. 





Metropolitan Museum, New York. Marele relief votiv Eleusinian, în care Demeter îi 
înmânează lui Triptolemos, plata sacră sub privirile Persephonei. (copie romană) 

Muzeul Naţional de Arheologie, Athena. Stela Hegeso din Cimitirul Kerameikos, 
atribuită lui Kallimachos. Sfârşitul secolului V î.Ch. Într-o atitudine austeră de curăţenie 
sufletească şi meditaţie, siluetele feminine suple, cu privirea în pământ, execută ritualul 
funerar. Profilul drept, nedelimitat între frunte şi nas, induce o discretă flexie a capului ce 
sugerează atmosfera de reculegere şi tristețe. Felul cum este concepută compoziţia 
sugerează credința că sufletul defunctului este în apropiere şi primeşte omagiul pios al 
celor ce îi aduc jertfe. Veşmintele ude aderă la formele corpului pe care le scot cu 
subtilitate în relief. 


În fața eternității, se manifestă interiorizare relevată de o gestică 
nobilă. Stelele funerare reprezintă defunctul în postura specifică lui în timpul 
vieţii: războinic etalând armele, vânător cu calul şi câinele preferat, medic 


consultând pacienții, femeia ca mamă sau curtezană cochetă. 

Staatliche Museen, Berlin. Relief elenistic din mormântul unui medic. sec II î.Ch. 


Ritualul funerar, cu ofrandele specifice, constituie o tematică şi pentru 
decorația figurativă a ceramicii greceşti iar valoarea sa artistică nu este 
afectată de motivaţia practică curentă sau utilizarea în ceremonial. Tema 
este abordată cu tristeţe şi sobrietate. Spiritele morţilor sunt reprezentate prin 
mici figurine reduse doar la un contur, nu numai negre, ci adesea de o 
culoare în concordanță cu silueta. Patetismul şi tragismul scenei sunt 
sugerate prin austeritatea mijloacelor de reprezentare a trupului, a cărui 


morfologie este descrisă doar prin sobrietatea traseului grafic. 

Louvre. Scenă funerară din decorația unui pinax attic cu figuri negre. Din felul cum este 
desenată vestimentația, deducem că pictorii decoratori construiau la început trupul şi apoi 
cu virtuozitate aşezau pe el materialul textil ce sugerează suportul sau anatomic, 


Interogaţiile filosofice şi religioase asupra morţii capătă de cele mai 
multe ori răspunsuri mitologice. Se face o conexiune intre moarte şi somn, 
considerându-se a fi manifestări ale zeităților înrudite. Thanatos, zeul morții, 


este frate cu Hypnos, divinitate a somnului. 


=. ia E KIF à i EF 





Muzeul Vaticanului. Ariadna adormită, sculptură elenistică din sec. IM î. Ch. 

Veneţia. Gal mort, artă elenistică, sec II î. Ch. În ciuda presupusei legături de cauzalitate 
între moarte şi somn, virtuozitatea artiştilor dă posibilitatea receptorului operei să 
diferențieze cele două aspecte. 

Gliptoteca din Miinchen. Faunul Barberini sau Satirul adormit, copie romană după 
originalul elenistic, sec II î. Ch.. Nu se pune problema confuziei somnului cu atonia şi 
înțepenirea morții, prin investigarea cu rafinament a diferențelor de tonicitate induse de 
acesta chipului şi mai ales prin găsirea unei posturi în care distensia musculară şi 
greutatea membrelor îşi găsesc echilibrul în mod pasiv. Formele moi, relaxate, figura 
senină, mulțumirea onirică şi flexibilitatea articulaţiilor din somn sunt uşor de recunoscut. 

Arhaismul, sec.VIII-V î.Ch., sugerează un climat cultural de încredere 
tinerească în destinul suveran al omului, în care reprezentarea artistică tri- 
dimensională parcurge distanţa dintre constructivismul geometric de origine 
egipteană şi forma vie, spiritualizată, proprie artei greceşti. 

Opera poetică a lui Homer este punctul de început al culturii arhaice. 
Traiectoria reala a vieții omului se distinge cu greutate de ficțiunea legendei, 


chiar şi pentru spiritul pozitivist al Greciei Antice. Războiul troian ne 


parvine mitologizat prin epopeele homerice. 





Portret imaginar al lui Homer, după descrieri literare, realizat în sec. I î.Ch în stil 
pergamian. Bustul nu exprimă nici tragism, nici împăcare cu ideea de infirmitate, ci mai 
degrabă autodepășirea prin tărie de caracter şi înaltă spiritualitate, ce exclud resemnarea 
în fața deficitului senzorial. Chipul poetului fascinează prin complexitatea detaliilor, 
pliurile expresive fiind semn al unei lumi interioare bogate. 


La început, personajele de bază ale stilului arhaic, cele masculine, 
kouros Şi efebul, tânărul recrut şi cel feminin, kore, amintesc frapant de stilul 


egiptean. 


-61- 


i 
s 
i 
i 
] 





pt: 

Boston Museum of Fine Arts. Mantiklos-Apollo este lucrarea din secolul VII î.Ch., 
descoperită la Theba, relevantă pentru stilul doric de reprezentare tri-dimensională. 
Aspiraţia spre esenţial se traduce plastic prin geometrizarea abstractizantă a volumelor, 
continuitatea unificatoare a liniei de contur şi eleganța siluetei. Torsul trapezoidal, capul 


triunghiular, gâtul şi membrele cilindrice dau prin analogie monumentalitate, sugerând un 
templu doric. 


Statuetă a unui efeb din Delphi. Descătuşarea formei anatomice din blocul rectangular 
pentru a câştiga dimensiunea definitorie a dinamismului motivat psihologic are ca 
finalitate idealul moral. Muzeul din Berlin. Kore arhaică. 


Kouros este precursorul arhaic al lui Apollo, statuie în mărime naturală 
sau uşor supradimensionată a unui atlet la vârsta adolescenţei serene, o 


candidă şi castă reprezentare a nudului deocamdată rezervat bărbatului. 


+gă- 





Corpul este modelat la exterior prin alternarea proeminenţelor cu 
porțiuni mai plate şi clarificarea pe categorii a suprafeţelor exterioare, 
diferenţiate în reliefuri musculare şi repere scheletice ferme. Flexibilitatea 
articulaţiilor şi organicitatea reliefurilor musculare sunt continuate de 


sesizarea veridicităţii mişcării. Kouros are capul în uşoară flexie iar mâinile 


schițează gestul de a prelua un dar. 





Louvre. Apollo din Piombino, descoperit în 1832 în mare, în sudul peninsulei italice, 
este o replică elenistică din bronz, sec. I î.Ch., a unui kouros în stil doric. El are o 
gracilitate juvenilă fără a se desprinde total de sobrietatea şi echilibrul corporal al stilului 
arhaic. Chipul încă copilăresc are prin concavitatea profilului nasului şi zâmbetul isteț un 
aer vioi. 


Muzeul Acropolis, Atena. Kore ținând un măr. 510 î. Ch. 

Glyptoteca din München. Kouros numit şi Apollo din Tenea, 560 î. Ch. Piciorul stâng 
împins înainte, dă impresia de mişcare, animând postura în general rigidă. Morfologia 
torsului sugerează forma blocului de piatră în care a fost sculptat. Umerii lați şi brațele 
verticale creează un cadru dreptunghiular. Axa longitudinală ce coboară de la incizura 
jugulară prin ombilic, la simfiza pubiană, împarte torsul în două jumătăți simetrice. 
Geometrismul convenţional se face simţit în regularitatea rombică a poligonului ce 
delimitează abdomenul de torace şi inferior de coapse. 

Muzeul Arheologic din Athena. Kroisos din Anavysos, marmură policromată, 540 î.Ch. 

Chipul mai păstrează uneori un dezacord între zâmbetul uşor crispat, 
stereotip şi placid şi expresia de atenţie exterioară a fantelor palpebrale 
deschise şi uşor oblice. Tipul antropologic arhaic, aşa cum ne parvine nouă 
din operele de artă, este produsul observaţiei specificului etnic meridional: 
bărbie şi nas proeminente şi subțiri, malare clar reliefate, ochi mari, 


migdalați şi înclinați, gură mare cu buze cărnoase, însuflețite de un surâs. 

Muzeul Arheologic din Athena. Kroisos din Anavysos, marmură policromată, 540 î.Ch. 


Interpretarea semnificației acestor statui prin motivaţia strict omagială, 
a atletului victorios, ne dezamăgeşte prin prozaic dar pe de altă parte, 
claritatea dimensiunii umane din ele sugerează divinităţi coborâte din Olimp 
printre muritori. Kouros este tânărul energic, plin de vitalitate, frumos prin el 
însuşi, în afara oricărei semnificații esoterice de aspirație spre lumea de 
dincolo sau întrupare a puterii despotice. Frumuseţea fizică este imaginea 
perfecțiunii morale animată de o filosofie încrezătoare în libertatea şi 


capacitățile omului. 

Motivația vieţii are semnificaţie în însăşi bucuria de a trăi. Kouros este 
rezultatul entuziasmului coincidenței dintre esența purității spirituale şi 
aspectul exterior, ce degajă o imperturbabilă fericire, prospeţime, sănătate 
fizică şi psihică. Nici un obstacol nu îi poate zdruncina încrederea în sine şi 


în bunăvoința forțelor ce guvernează lumea. 


Moschophoros dovedeşte o diversificare a subiectelor abordate, fiind 
în arta grecească, prima redare detaliată, comparativă a anatomiei umane în 
dialog compozițional cu reprezentarea animalieră. Rectitudinea torsului şi 
mişcarea membrelor, dictate de necesitatea susținerii vițelului, sunt surprinse 
cu simț de observaţie. Anatomia animalului, admirabil înțeleasă, ajunge la 
rafinamentul redării elasticității articulaţiilor, delicateței scheletului tânăr şi 


frăgezimii musculare, în antiteză frapantă cu robustețea bărbatului. 





Muzeul Acropolis, Atena. Moschophoros sau Purtătorul de vițel, 560 î.Ch. 

Tipul tinerei grecoaice, Kore, este cel creat de şcoala ioniană, a 
statuilor votive din Asia mică, de la Delphi sau lucrate în Attica sub 
influență ioniană. Deşi întotdeauna îmbrăcate, zâmbetul lor uşor cochet şi 
sugestia discretă a volumelor anatomice sub veşmânt sunt punctul de pornire 
al capodoperelor greceşti de trupuri învăluite, care prin ritmica faldurilor 
sugerează forme şi mai atractive prin mister. Fetele sunt vesele şi pline de 
vitalitate, promițând parcă pentru viitor o sănătoasă natalitate. Mimica facilă 
câştigă mult în coerență, surâsul ridicării comisurilor buzelor este în perfectă 
armonie cu obrazul mai rotund şi cu închiderea uşoară a ochilor. Kore are 


specific proeminenţa bărbiei în corelație cu linia de profil al nasului şi 


îngustarea insinuantă a fantei palpebrale. 

Muzeul Acropolis, Athena. Peplos Kore, marmură policromată, 530 î. Ch. 

Acest zâmbet eginet nu devine totuşi un canon, apărând şi kore cu o expresie 


mai sobră, cum este aşa numita Morocănoasa, Muzeul din Athena. 





Muzeul Acropolis, Athena. Kore din Euthydicos, supranumită şi Morocănoasa, 
marmură policromată descoperită lângă Parthenon, 500 î.Ch. 


Principiile egiptene ale integralităţii anatomice, al izo-cefaliei şi al 
ritmului cadențat la mişcării şi atitudinilor conforme convenției mai pot fi 
încă sesizate în frizele arhaice ale sculpturii monumentale dar la frontoanele 
Templului divinității Aphaia din Aegina, gândirea scenografică soluţionează 
compoziția. Varietatea de posturi şi gesturi ale războinicilor mitologici face 
ca geometria frontonului să nu exercite constrângeri. Detaliile anatomice 


însă, deşi sunt surprinse cu simţ de observaţie, nu reuşesc să se împletească 


concepției. 


| 
| 
într-o sinteză organică, subordonându-se unei sobrietăți schematice a | 
" 


Glyptoteca din München. Luptător căzut, figură din colțul drept al frontonului de vest al 
Templului Aphaia din Aegina, 480 î.Ch. Surprinde însă expresia artificială a chipurilor, 


mecanic obligate la acel zâmbet eginet, în contradicție cu pantomimica şi gestica variată a 
corpului personajelor. 





Glyptoteca din München. Frontonul de est al Templului Aphaia din Aegina, 480 î.Ch. 


Războinic rănit, personaj din colțul stâng al frontonului de est al Templului Aphaia. 








stânga- Războinic rănit, detaliu fronton est. dreapta- Torsul din Miletus, marmură de la 
începutul sec.V î.Ch. Ilustrativ pentru tranziţia de la arhaism la clasicism, acesta 
reprezintă un bărbat nud, în ortostatism, la fel ca arhaicul Kouros, dar fără rigiditatea 
acestuia. Mobilitatea posturii accentuată de asimetriile musculare are multă naturaleţe. 





Museo Archeoligico, Roma. Tronul Ludovisi, panoul cu naşterea Aphroditei. 460 î. Ch. 
Modelajul rafinat al bustului şi umerilor şi dinamismul exuberant în gestul de a deschide 
larg pieptul şi braţele atenuează rigiditatea simetriei riguroase a compoziției simetrice. 

Valorile artistice zămislite în sec.V î.Ch. şi în secolul următor vor 
deveni puncte de referință marcante ale spiritualității europene şi apogeul 
contribuţiei Greciei Antice la patrimoniul artistic universal. Frumuseţea este 
încă o dimensiune filosofică şi mai ales morală, concepută ca un semn al 
desăvârşirii spirituale. Retorii sesizează şi recunosc doar dimensiunea etică a 
artei pe care o ridică la rang de scop exclusiv. În concepţia lor, artistul este 
un fel de pedagog util mai ales viitoarei inserții sociale a tinerilor, Pericles 


afirmă: iubim frumosul fără să uităm de linia dreptății şi suntem prieteni ai 


înțelepciunii fără a cădea în moliciune. 





Portretul lui Pericles atribuit lui Cresilas. Idealizarea chipului personalităților marcante 
din viața cetăţii, trăsătură definitorie a reprezentării plastice elene, face ca în sec. V î.Ch. 
intenţiile portretistice ale busturilor să nu depăşească stadiul figurii general-abstracte. 
Artistul evidențiază mai ales înalta spiritualitate, seninătatea şi inteligența demnitarului 
reprezentat cu un coif înalt, tocmai ca să mascheze un caracter individual al 
personajului, care avea craniul conformat în mod anormal. 


La polul opus, filosofii hedonişti ştirbesc prestigiul social al artistului, 
reducând arta doar la un divertisment senzorial lipsit de respectabilitate 


morală. Pentru filosoful hedonic artistul este o hetairă. 

În climatul favorabil oferit de Athena epocii lui Pericle, se naşte opera 
unor personalități artistice precum Myron şi Polykleitos ce abordează 
subiecte cu semnificație similară: atletul, aruncătorul lăncii sau discului, 
combatanții din palestre şi arene, întruchipăn ale victoriei şi forței leale şi 
candide. Myron aparține şcolii attice de sculptură iar Polykleitos celei 
dorice, peloponnesiane, Urmează apoi stilul sublim al epocii lui Phidias şi în 
fine, stilul grațios. Succesul în competiție și prestigiul social se obţin printr- 
un stil de viaţă echilibrat ce vizează mai ales idealul etic în care elanul vital 
capătă o dimensiune rațională prin dreapta măsură şi stăpânirea de sine. 

La începutul secolului, sculptura grecească impresionează prin forță, 
gravitate, distincție şi solemnitate, trăsături ce definesc stilul sever. Păstrând 
în toate situațiile ideea de măsură, mesotes, stilul sever este simplu, direct şi 
întotdeauna comunicabil: Nimic prea mult este preceptul lui Solon, ce pare a 
fi urmat de artiştii primului secol clasic, pentru o artă pe deplin inteligibilă 
demos-ului. Un intelect organizat are puterea de a alege din haosul 
aparenţelor valorile perene: claritatea, echilibrul şi simplitatea. Platon arată 
că frumusețea stilului, armonia, grația şi ritmul potrivit țin de simplitate, 
adevărata simplitate a unei minți şi a unui caracter bine şi nobil orânduite. 

Dramaticele momente istorice legate de pericolul persan au ca rezultat 
ca în stilul sever, seninătatea şi încrederea arhaică să fie uşor umbrite de o 
nuanță de sobrietate şi interiorizare meditativă. Clasicismul acestei prime 
perioade este apogeul preocupărilor de factură realistă din perioada arhaică. 
Faţă de Kourosul arhaic, semnificaţia sacră a statuilor bărbatului tânăr scade 
simţitor, sporind însă dimensiunea general umană a unei reprezentări ideale. 
Renunţarea la criteriul frontalității face posibilă abordarea unei game mai 
variate de posturi. Atletul stilului sever este mai viguros, are fruntea mai 


înaltă şi bărbia mai pronunțată iar ochii nu mai sunt plasați oblic. Din acest 

punct de vedere, Polykleitos se situează pe aceleaşi poziții cu Myron, fără 
însă a pune accentul pe sugerarea mişcării în care excelează acesta, el fiind 
mai degrabă interesat de a descoperi cheia simetriei perfecte. 

Arta plastică grecească înregistrează în sec.V un important progres 
tehnologic, mai ales în sculptură. Acurateţea transcrierii machetei creşte 
simţitor şi nu apar dificultăți în a menţine coerenţa stilistică nici la 
frecventele variante ce trec cu uşurinţă de la bronz la marmură sau invers, 
Pithagoras, în Vizitiul din Delphi, surprinde în bronz acea contopire de 


frumusețe fizică şi noblețe spirituală, gravitate şi demnitate, numită 


kalokagatia. Perfecţiunea exterioară este semnul celei interioare. 





Muzeul din Delphi. C 
mai bine păstrate din rarele statui clasice originale din bronz, emblematică pentru stilul 
sever. De la rigiditatea imperturbabilă arhaică se ajunge la activitatea concentrată şi 
energică. Torsul execută o discretă rotație în jurul axului coloanei iar chipul 
conducătorului quadrigii exprimă vitalitate şi sobrietate, după principiile raţionale ale 
stilului doric. 470 î.Ch. 

Fascinația trupului nud este valoarea estetică ce oferă pentru prima 
dată în antichitate premisele motivaţiei intrinseci a actului artistic creator. 
Frumuseţea fizică este apreciată de greci şi devine scop independent, deci 
apar condiţiile incipiente ale unei arte pentru artă. Ca o consecinţă a acestei 
eliberări de rolul sacru sau comemorativ, apare statuia în sine şi pentru sine, 
concepută ca valoare artistica separată de decorația arhitecturală. Venus din 
Esquilin, lucrarea în marmură atribuită tot lui Pithagoras, este inspirată de 


trupul adolescentin al unei atlete într-un suplu echilibru pe sprijin asimetric. 





Muzeul Capitoliului, Roma. Pithagoras - Venus din Esquilin. Sculptura grecească 
clasică pune în prim plan tipologia primei tinereţi dar până la Pithagoras, nuditatea este 
rezervată atleţilor învingători în competiţii sau confruntările din arenă şi efebilor. Apăruți 
în artă încă din epoca arhaică, ei impresionează prin silueta lor elegantă şi vitalitatea 
formelor, sugerând sănătate și forță. Corespondentul lor feminin impresionează atât prin 
fineţea chipului cât şi prin supleţea neprihănită a formelor adolescentine. Reprezentarea 
se face prin îngemănarea dintre mimesis şi poiesis, a dialogului cu forma anatomică, nu 
ca scop în sine, ci pentru a fi suportul idealizării abstractizante. 

Procedeele de turnare în bronz permit artiştilor familiarizați cu forma 
anatomică, ambiţii încă neatinse în sugerarea mişcării şi echilibrului 
dinamic. Ca medium, bronzul permite o mai mare versatilitate decât 
marmura, contribuind la tranziția sculpturii greceşti de la arhaic la clasic. 
Abilitatea bronzului de a-şi menține forma, oricât de complexă, permite 
sculptorilor experimente din ce în ce mai fezabile, cu poziții mult mai 
complexe şi mai puțin rigide. Se folosesc adesea inițial machete tri- 
dimensionale din ceară şi lut şi ulterior, prin procedee de transpunere, mai 


ales prin tehnica punctajului, se trece în materialul dur definitiv. 


< 

Poseidon din Artemision, lucrare în bronz atribuită lui Calamis, printre 
puţinele originale ale clasicismului grecesc de care dispunem, este prima 
statuie antică cu etalarea deplină a anvergurii brațelor, într-o mişcare de 
luptă. Poseidon aruncând fulgere exprimă identitatea principiului uman şi a 
celui divin, a trupului şi sufletului, a dinamicii şi echilibrului. Forţa este 
expresia dreptății şi nu sunt valori antitetice. Pindar afirmă: nouă ne-a fost 


dat ceea ce ne înalță spre zei: puterea spiritului forța şi frumusețea corpului. 

Muzeul Naţional de Arheologie din Athena. Poseidon din Artemision. 460 î.Ch. 
Exactitatea desenului rebordului costal, liniei albe şi aplatizărilor aponevrotice ale 
drepţilor abdominali, se îmbină cu firescul absolut al detaliilor scheletice. Masele 
musculare ale torsului au grade diferite de contracție şi elongaţie, cerute de necesitatea 
menținerii echilibrului şi obţinerea elanului pentru aruncarea tridentului. 


Be a 





Muzeul de Arheologie din Athena. Poseidon din Artemision. 460 î.Ch. Modalitatea arhaică 
de execuție se face încă simțită în decorativismul amănunțit al pieptănăturii şi bărbii. 


Stilul sever apare şi la frontoanele Templului lui Zeus din Olympia, 
decorate cu sculpturi ale divinităților elene, uşor supra-dimensionate şi 


aşezate central. Cel occidental este încordata luptă a centaurilor cu lapiţii. 





Legendarii centauri reunesc corpuri viguroase de armăsari cu busturi bărbăteşti robuste, 
cu expresii faciale amenințătoare şi instincte animalice. Lupta centaurilor cu lapiții 
parafrazează de fapt lupta grecilor, deținători ai criteriului civilizației umane, împotriva 
perşilor barbari. Eroismul mitologic al personajelor stârneşte admiraţia lui Apollo. 

Apollo, centaur şi lapită de pe frontonul vestic. 480 î. Ch. 

Olymp 


Muzeul Arheologic, 

Muzeul Arheologic, Olympia. Frontonul estic cu Zeus poziționat central. 480 î. Ch. 

Muzeul Arheologic, Olympia. Metope decorate cu scene din muncile lui Herakles. 
Herakles și Taurul cretan şi Herakles, ajutat de Athena, primind de la Atlas, mărul de aur 
al Hesperidelor. Friza în stil doric este adecvată unei logici compoziționale narativ-epice. 





dreapta - Muzeul Acropolis, Athena. Efebul de pe Acropole, sculptură în marmură a lui 
Kritios, sfidează autoritatea legii frontalității prin deplasarea pe laterală a pelvisului ce 
determină transformarea stațiunii din simetrică în asimetrică. Filiaţia arhaică eginetă este 
încă evidentă dar apare un plus în firescul posturii şi naturalețea dinamicii. 480 î.Ch. 


RE: 


Idealismul este concepția ce defineşte cel mai bine stilul elenic la 
apogeul său, în a doua parte a secolului. Fiinţa perfectă, zeul însumează 
permanența şi stabilitatea lumii naturale, epurată de întâmplător şi de 
trecător. Sculptorul clasic caută generalul şi nu aspectele individuale şi 
particulare. Scopul său este să se ridice deasupra impresiilor efemere, pentru 
a accede la valorile depline, perene. În clasicism, artiştii ezită să reprezinte 
copilăria sau senescența, deoarece aceste etape se identifică cu lipsa sau 
depăşirea maturității, deci a desăvârşini, ambele incompatibile cu 
reprezentarea unui tip ideal. Repertoriul reprezentărilor începe cu 
adolescența: Hermes, Apollo, Athena, ajungând la Poseidon şi Zeus, 
părintele tuturor divinităților, simbol al forţei bărbatului matur, 

Cercetările morfologice arată că modul de construcție şi modelajul 
exterior pot servi drept criteriu pentru atribuirea sculpturilor antice 
descoperite unui artist sau unei şcoli, deşi de multe ori, acestea sunt adaptate 
cu suplețe la tipul constituţional al personajului reprezentat. Schimbarea 
sistemului de proporţii şi rezolvările plastice variate duc la diferitele 
înfăţişări ale arhitecturii corporale. Doryphoros, Idolino, Diadoumenos, 
Antinous sunt atribuite lui Polykleitos şi şcolii lui, printr-o serie de caractere 
comune, dintre care proporţiile au un rol însemnat, 

Atletul perfect al lui Polykleitos este mai puțin un personaj mitologic şi 
mai degrabă rezultatul unei investigații raționale a formelor viului de 
inspiraţie pitagoriciană. Statuile sale au o gestică reținută şi moderată, 
premergătoare unei acțiuni deliberate şi conştient asumate. Ele sunt 
întruchipări ale controlului voinţei şi al stăpânirii de sine, vitalitatea şi forța 
trupului personajului reprezentat făcându-l să-şi privească cu justificată 
mândrie statul social. Artistul creează o adevărată şcoală, exemplificând 


printr-un canon larg răspândit în epocă, idealul său de frumusețe masculină. 

Tinerii şi puternicii atleți sunt definiţi prin claritatea, severitatea şi soliditatea 
construcţiei anatomice. Galen afirmă: Jrumusețea nu constă din elementele 
disparate ci din raporturile armonioase dintre părţi şi întreg precum în 
canonul lui Polykleitos. Trupul uman este suportul noţiunii abstracte de 
simetrie şi desăvârşire a construcţiei corporale, concepută într-un mod 
geometric. Asprimea dorică îi consolidează armătura stabilă, cu axe clare, 
verticale şi orizontale. La fel ca şi arhitecţii, Polykleitos regularizează 
dimensiunile părților, pornind de la o unitate inclusă între segmentele 
corpului, devenită modulus. De aici, maestrul recomandă un sistem de 
multipli, raporturi de egalități de numere mici ai măsurii alese, ce vor da 
dimensiunile celorlalte segmente. Pentru depăşirea haosului generat de 
imperfecțiunile realului, se urmăreşte ordonarea matematică în spiritul 
idealizării. Despre acest canon, Vitruvius afirmă: frumosul constă în 
proporții, nu ale elementelor ci ale părţilor, adică deget față de deget, toate 
degetele față de palmă şi de încheietura mâinii, acestea față de antebraţ, 
antebraţul față de braţ şi toate părțile între ele, aşa cum se arată în Canonul 
lui Polykleitos. Alegerea modulului poate fi diferită de la o lucrare la alta. 
Odată acesta ales însă, întregul şi toate părțile sale se exprimă în funcţie de 
el. Se procedează la o delimitare netă a diferitelor segmente morfologice: 
torace, abdomen, braț, antebraț, mână şi accentuează limitele dintre pelvis şi 
coapse. Legea unității în diversitate nu este însă încălcată, prin subordonarea 
față de întreg a proporțiilor fiecăruia din aceste segmente, tratate sintetic. 
Artistul modelează variat diversele structuri, planuri osoase dure, reliefuri 
musculare consistente, dar pune în valoare şi liniile flexibile ale conturului. 
ce întregesc silueta şi dau supleţe articulaţiilor. Aspectul de ansamblu este al 


unui atlet robust, de statură mijlocie, cu umeri puternici şi laţi, pelvis îngust 

şi piept larg, generos desfăşurat. Capul este modelat cu claritate şi 
diferențieri nete ale detaliilor. 

Polykleitos părăseşte monotona stațiune simetrică, în ortostatism, 
pentru mult mai diversa în forme stațiune asimetrică, cu sprijin pe un singur 
membru inferior, celălalt fiind discret flexat. Prin dialectica laturilor contrare 
de rigurozitate și libertate, sculptorul Polykleitos îngemănează artistul şi 
filosoful, fiind alături de Myron, printre primii pe drumul de la însuşirea fără 
spirit critic a convenției, la înţelegerea cauzalităţii. La fel ca subitilitățile 
vizuale ale Parthenonului, canonul lui nu este o rețetă anchilozată, ci are şi 
elasticitate, putând fi adaptat pentru personajele în dinamică sau pentru cele 
ce urmează să fie văzute din anumită incidenţă. 

Doryphoros sau Purtătorul de lance este lucrarea tipică pentru stilul 
doric, ce alături de cel attic domină epoca. Sobrietatea concentrării morale a 
atletului reprezentat în atitudinea ce precede efortul maxim, conştient de 
forţa sa dar şi de dificultățile probei, sunt în concordanță cu gravitatea virilă 
a spiritualităţii dorice. Polykleitos trece raporturile dimensionale ale viului 
printr-un filtru rațional pentru a găsi proporțiile ideale, căutând de fiecare 
dată în morfologia investigată: torace, abdomen, pelvis, egalitatea celor 
patru laturi ale pătratului. De aceea, sistemul său de proporționare se 
numeşte pătratic. El dovedeşte coincidența simetriei cu armonia muzicii şi 
raționalismul matematic. Polykleitos afirmă că frumosul se naşte puţin câte 
puțin prin multe numere. Doryphoros este un canon, construit după calcule 
riguroase şi raporturi coordonate prin măsura comună a lățimii palmei. 
Doryphoros are torsul pătrat, conturat inferior în arc plin centru cu reliefarea 
puternică a muşchilor antero-laterali ai abdomenului. Modulul de 
proporționare, lățimea palmei la nivelul articulaţiilor metacarpo-falangiene, 


se cuprinde de şase ori în lungimea gambei (sol-partea superioară a rotulei). 


- 84 - 


Acest segment este egal cu distanța de deasupra rotulei până la 
ombilic, distanța de la ombilic la conductul auditiv extern, torsul (distanța 
de la incizura jugulară la pubis) şi cu lungimea antebraţului şi mâinii, 
măsurată de la cot la vârful degetului medius. Antebraţul este un sfert din 
talie şi egal cu lățimea pieptului. Distanţa de la acromion la cot este egală cu 
distanţa de la cot la articulaţia metacarpo-falangiană a mediusului şi egală cu 
patru lățimi de palmă. Lăţimea palmei se cuprinde de trei ori în lungimea 
piciorul şi de două ori în lungimea mâinii. Aceasta este egală cu înălțimea 
feței, înălțimea pectoralilor şi cu distanța de la ombilic la pubis. Faţa se 


împarte în trei părți egale: fruntea, nasul şi gura cu bărbia. 





Polykleitos — Doryphoros şi Diadoumenos, atletul ce îşi leagă părul cu panglica 450 î.Ch. 

Myron, prin tri-dimensionalitate, dă posibilitatea sculpturii să se 
desprindă de misiunea decorativă cerută de integrarea ei în arhitectură şi face 
un pas spre independenţă, spre sculptura rotundă, ce va invita la contemplare 
de jur împrejur. Graţie mediului social grecesc atât de iubitor de serbări în 
aer liber şi sporturi, artistul poate să observe zi de zi morfologia şi modelajul 
reliefului corpului în mişcare. 

Discobolul surprinde procesualitatea trecerii de la tensiunea cu maxim 
pontențial dinamic, ce precede aruncarea discului, la descătuşarea 
fulminantă de energie a momentului efectiv de producere a acesteia. Myron 
sugerează şi continuitatea ei inevitabilă, prin sinteză desfăşurării mişcării din 
trecut, în prezent, spre viitor, ce dă senzaţia de cinetic. Prin iluzia succesiunii 
în timp a mişcării, artistul introduce de fapt în sculptură, cea de-a patra 
dimensiune. Partea de sus a trunchiului, cu toată circumducţia coloanei şi 
balansul membrelor, este simetrică. Axul stabil, ce susține echilibrul şi 
construcţia întregului corp, este gamba dreaptă, solid aşezată perpendicular 
pe sol. Oblicitatea coapselor este contrabalansată de diagonala torsului. 
Dinamica efortului este sugerată prin forma înşurubată în spațiu şi mişcarea 
de rotație a segmentelor în jurul axelor. Braţele descriu un mare arc de cerc, 
ce obligă contemplatorul să urmărească desfăşurarea mişcării. Ea începe 
discret, sub forma spiralei crescătoare, prin desprinderea de pe sol a 
piciorului stâng. Se continuă apoi cu gamba stângă, ce anunță prin orientare 
oblică amploarea anvergurii mâinii stângi, liniei umerilor, brațului şi 
antebraţului drept. Sunt redate magistral contracțiile muşchilor ce intră în 
acțiune în lanţuri agoniste şi antagoniste, ceea ce dovedeşte înțelegerea 


perfectă a sinergiilor. 

Glyptotheka din München. Discobolul. Mişcarea este veridică, sinteza rotației 
trunchiului are continuitate dinamică. Este uimitoare îndeosebi surprinderea acțiunii şi 
tensiunii muşchilor deltoid, mare pectoral, mare dorsal şi a drepţilor abdominali, în 
momentul culminant al efortului, în faza lansării discului. Chiar dacă detaliile anatomice 
sunt uneori evitate, importantă rămâne înțelegerea organică a corpului în mişcare. 
Claritatea acestui obiectiv îl fereşte pe sculptor de pericolul unui inventar anatomic 
fragmentat şi sec. Tendoanele tensionate, reliefurile pârghiilor osoase, analitic şi 
funcțional dispuse pe axe de flexie şi extensie, realizează o uimitoare sinteză dinamică. În 
faza finală a acesteia, există un adevărat lanţ sinergic de jos, de la tendonul lui Ahile al 
piciorului stâng, până la mâna dreaptă, care ţine încă discul. Forma sa circulară este 
centrul de interes urmărit de atlet cu privirea. 


Deşi este concepută ca o sculptură în spațiu, lucrarea încă are un 
impact maxim asupra privitorului dintr-un singur unghi de vedere. Această 


modalitate de reprezentare îşi are originile în altorelieful decorativ arhaic, ce 


RR) a 


devine din ce în ce mai tri-dimensional dar încă nu satisface criteriile unei 
adevărate ronde-bosse, interesantă din toate incidențele. Persistă încă şi 
vechea disociaţie între trupul ce execută mişcări credibile şi expresia 
chipului la care arhaicul zâmbet eginet face loc unei mimici senine şi sobre, 


imperturbabile, specifică stilului sever. 





pe d 


Myron — Discobolul (detalii) 


- 88- 


În grupul statuar Athena şi Marsyas, Myron pune demnitatea 
atitudinii Athenei, în contrast cu mişcarea greoaie şi nesigură a lui Marsyas. 
Chipul zeiţei este senin, cu o expresie demnă şi firească iar al satyrului are o 
grimasă greoaie, o mască semianimalică cu nas concav, ochi încrucişați şi 
urechi de tap, ascuţite şi așezate mai sus. Alegoria are un înțeles clar pentru 
toți privitorii din cetate: Athena, protectoarea polisului şi zeița înțelepciunii, 
este criteriul pozitiv al civilizației umane iar Marsyas este pericolul 
barbariei. Intensitatea expresiei se realizează printr-un procedeu artistic nou: 


punerea în antiteză a simbolurilor prin impactul efectului de contrast. 





Muzeul Lateran, Roma. Grupul statuar Athena şi Marsyas. 450 î.Ch.(reconstituire) 

Stilul lui Phidias este o îmbinare de măreție şi precizie (Demetrios), 
prin armonizarea antagonismelor, prin simțul măsurii şi îngemănarea 
delicateţii cu fermitatea, a feminității cu virilitatea şi a austerității supunerii 
faţă de canon cu lejeritatea. El asociază mişcarea lui Myron cu echilibrul lui 
Polykleitos în volume mai rotunjite, mai subtil modelate şi mai elegante. 
Sinteza afectivo-ideatică se realizează firesc, prin sublimarea selectivă a 
aspectelor cu valențe de ideal moral şi estetic din viața reală. Arta sa aduce 
sub ochii noştri lumea ideală şi perenă a lui Platon. Armonia laturilor 
contrarii: rațiune-afectivitate, conținut-formă, realitate-aparență constituie 
fundamentul de definire a stilului său, reflectat în simetria, diversitatea și 
unitatea formei şi proporționalitatea părților între ele şi a acestora cu 
întregul. Cu toate că nu este un înnoitor al modalităţii de reprezentare şi nici 
un pedagog comparabil cu cei doi predecesori ai săi, Phidias se bucură în 
epocă de o imensă admirație, fiind supranumit făcătorul de zei. Philostrate 
îi atribuie sculptorului capacitatea creaţiei chipurilor perfecte ale divinităților 
prin idealizarea imaginativă a figurii omului. Criteriul artei ca formă 
sensibilă de intuire a ideii se întrevede în interogațiile sale: Cine a condus 
pe Phidias să reprezinte zeul pe care nu l-a văzut? Altcineva l-a condus, un 
lucru plin de înțelepciune. Tu nu poți să indici nimic în afară de imitație. 
Dar imaginaţia este aceea care a creat formele. Putem concepe imaginația 
ca un artist mai subtil decât imitația. Imitaţia reprezintă lucrurile văzute, 
însă imaginaţia reprezintă lucrurile care nu au fost văzute. 

Chipurile divinităților, eroilor, atleţilor și efebilor exprimă seninătate, 
impasibilitate şi demnitate, concretizând frumuseţea spirituală şi idealul etic 
abstract în perfecțiunea plastică a concordanței proporțiilor şi în armonia 
relațiilor între elementele anatomice. În ormamentul templului clasic grec, 


atitudinile, mişcările şi gesturile primesc o distincţie şi o eleganță neatinsă 

până atunci şi rareori egalată în veacurile următoare. Ele sunt compuse 
armonic pentru uriaşe scene vii, în imense acorduri euritmice: Parthenonul, 
Theseionul, Erechtheionul... Decorația sculpturală a Parthenonului este de 
trei categorii: ronde-bosse pe frontoane, altorelief la metopele frizei dorice şi 
basorelief la friza cellei. Contribuţia efectiv personală a lui Phidias este mai 


consistentă însă la decorarea celor două frontoane, unde se vede cu claritate 


influența ioniană în stilistica sculpturii. 





Frontonul de est al Parthenonului este decorat cu sculpturi ce ilustrează un mit 
fundamental al oraşului Athena, naşterea zeiței înțelepciunii din capul tatălui ei, Zeus. 





British Museum. Frontonul de est al Parthenonului. Dionysos, Demeter, zeița agriculturii, 
fiica sa Persephone(Kore) şi Artemis, zeița virgină a vânătorii. Se remarcă bogăția 
drapajului, ce evidenţiază cu realism suportul anatomic așezat cu naturalețe. 438-432 î.Ch 


9] 


British Museum. Frontonul de est al Parthenonului. Hestia, zeiță a căminului şi vetrei, 
Dione, mama Aphroditei şi Aphrodita, zeiță a iubirii erotice. 438-432 î.Ch. Cu toate că 
numeroase sculpturi nu mai au capete sau membre, se simte intensitatea elanului vital de 
care sunt animate. 


British Museum. Frontonul de est al Parthenonului. Cel mai bine păstrat cap de cal al lui 
Phidias, din cei patru ai quadrigii zeiţei lunii, Selena, mult admirat ca formă sculpturală 
perfectă, sinteză ideală a realismului şi abstracțiunii. 438-432 î.Ch. 

British Museum. Frontonul de vest al Parthenonului este decorat cu sculpturi ce ilustrează 
un alt mit fundamental al oraşului Athena, lupta Athenei cu Poseidon pentru Attica. 
Personajul din unghiul de nord al frontonului, Kephisos, este zeul apelor curgătoare aşa 
cum sugerează liniile şerpuitoare, formele fluide ale corpului său şi draperia udă, ce se 
mulează pe braţul său stâng. 438-432 î.Ch. 





E PEt ur: y D Jà Ene 

British Museum. Frontonul de vest al Parthenonului. Torsul lui Poseidon exprimă cu 
tărie, prin hipertrofiile musculare ale corpului de bărbat matur, puterea supraomenească a 
zeului. Față de Polykleitos, repertoriul morfologic şi dinamic al lui Phidias este 
considerabil mai larg. Personajul feminin în alergare este Iris, zeița mesager. Este 
remarcabil felul în care draperia, ce pare a fi udă, indică prin orientarea faldurilor, viteza 
deplasării prin aer trupului tânăr pe care se mulează. Phidias prefigurează astfel 
impetuozitatea dionisiacă a bacantelor. Sub dalta sa, instinctul originar şi patosul 


primitiv, ce animă unele figuri, se ridică în sfera spiritualității înalte. 

British Museum. Lapit şi centaur, metopa 27 din sudul Parthenonului. 447-438 î.Ch. 


Figurile frizei Parthenonului sunt eliberate de toate imperfecțiunile şi 
accidentele hazardului acţiuni reale şi sintetizează cu claritate şi veridicitate 
esența unei activități din viața de zi cu zi: cetățeni ai Athenei parcurg o 
procesiune în pas reţinut, tinere aduc ofrande divinităţilor, efebi pregătesc 
caii, pe care apoi îi încalecă şi galopează în grupuri. Echilibrul psihologic 
olimpian îşi găseşte întruparea plastică în euritmia mişcării. Formele 
membrelor entităților umane şi ecvine rezonează la unison. Toate capetele, 
atât la figurile pedestre cât şi la cele călare, sunt la acelaşi nivel, procedeu 
numit izocefalie. Impresionează însă diversitatea posturilor, credibilitatea şi 
organicul formelor anatomice dar mai ales particularul din cele patru sute de 


chipuri şi trupuri umane individuale şi cele aproape două sute de animale. 

British Museum. Procesiune panathenaică şi cavalcadă de pe friza de nord. 438-432 î.Ch. 


Cortegiul fecioarelor de pe friza Parthenonului evocă corespondenţa 
proporțiilor cu desăvârşirea anatomică, ritmul formelor subliniat prin desen, 


mişcarea şi armonia compoziției personajelor. 

Placa Ergastinelor, a şaptea din partea de est a frizei, reprezintă cele şase tinere 
atheniene, ce au misiunea sacră de a țese peplosul oferit Athenei, patroana oraşului, pe 
Acropole. Doi organizatori ai procesiunii solemne, cu instrumente rituale, sunt plasați 
printre fete. Măiestria lui Phidias ne uimeşte prin felul cum sculptează în materialul dur 
delicatețea ioniană a trupurilor întrevăzute prin opalescența drapajului. Pliurile 
vestimentaţiei sugerează cu expresivitate mişcarea sinuoasă a volumelor corpului. 





IS 


Muzeul Acropolis, Athena. Phidias — friza Parthenonului - Poseidon, Apollo şi Arthemis. 
Grupul de personaje seduce privitorul prin naturaleţea membrelor și distincția mişcărilor, 
într-o atmosferă afectuoasă şi destinsă de prietenie senină. 

Tema caryatidelor își are obârşia în legenda lui Atlas, cel care susține 
pe umerii săi bolta cerească. Ele apar însă, încă din perioada arhaică, în 
din Delphi al siphnienilor. 


N = = 


secolul VI î.Ch., la Templul Tezaurul 


Ea 











Muzeul Delphi. Caryatidă arhaică din partea de vest a Templului Siphnienilor. 525 î.Ch. 


Acropolis, Athena. Caryatide din porticul de sud al Erechtheionului. 420 î.Ch. 
Frumusețea unică a templului este dată de îmbinarea rolului arhitectonic cu expresivitatea 
artistică ioniană a fetelor. Secolul V î.Ch., primul din clasicismului grec, poate fi 
diferențiat în: stilul sever de la începutul secolului, stilul sublim al epocii lui Phidias şi 
apoi stilul grațios. Caryatidele Erechtheionului se plasează la limita dintre ultimele două. 


Latura abstractă a frumuseţii proporţiilor corporale permite subtila sa 
metamorfoză în coloană antropomorfă prin transpunerea volumelor 
anatomice în formele sculpturii. Analogiile stabilesc raporturi între mişcări, 


liniile şerpuitoare ale profilurilor şi siluetele feminine. 


SA 


La fel ca şi korele arhaice, ele menţin masa antablamentului cu 
naturalețe şi seninătate. Aplombul, care este şi linia de sprijin a întregii 
greutăți a suprastructuri, le trece prin vertex şi urmează simetria 
ortostatismului, coborând spre piciorul de sprijin, devenit o adevărată 
coloană de susţinere. Încordarea necesară misiunii nu ştirbeşte tinerelor 
gingăşia şi firescul atitudinii. Pliurile vestimentaţiei sugerează ritmul canelat 
al coloanei ionice dar lasă să se întrevadă formele juvenile, atractive chiar şi 
prin sobrietate. 

Deşi poziționate în spiritul frizelor, ele realizează un adevărat grup 
statuar cu semnificația morală a unui omagiu adus feminității ce îşi 


îndeplineşte cu modestie, eleganță şi mult farmec dificila misiune de a 


sprijini întreaga societate a polisului antic. 

Acropolis, Athena. Caryatide din porticul de sud-est al Erechtheionului. 420 î.Ch 

În secolul IV î.Ch., confruntarea pentru supremație a principalelor 
polisuri greceşti, Sparta, Athena şi Theba are ca urmare căderea sub 
dominaţia monarhică macedoneană. Instabilitatea fragilei democrații 
atheniene, ameninţată din toate direcțiile, se face simțită şi în îngrijorarea şi 
patosul artiştilor. După echilibrul senin al primului secol clasic, ei propun 
noi modele de reprezentare. Trupul omului sau al animalului devine un 
instrument al exteriorizării trăirilor sufleteşti. Pateticul, afectivitatea 
dezlănțuită adesea teatral, durerea organică şi morală alternează cu 
semitonurile sentimentelor triste sau afectuoase. 

Sculptorii secolului IV î.Ch. nu mai au ca obiectiv central divinităţile 
principale, ci zeii mai tineri şi mai marginali ai Pantheonului grecesc. De 
aceea, impresia de severitate şi sublim cedează locul unui aspect mult 
umanizat. La vechii greci, distanța dintre metafizica divinității şi realitatea 
omenească tinde să se reducă atât prin umanizarea sacrului cât şi prin efortul 
moralizator al artei de a ridica omul la idealul zeităților. 

Hermes cu copilul Dionysos, grupul statuar al lui Praxiteles (400- 
3303.Ch.), descoperit la Olympia, ni-l prezintă pe zeu oprindu-se din drumul 
spre nimfe, unde trebuie să-l ducă pe micul Dionysos. Pentru a se amuza, îi 
oferă viitorului zeu al vinului un strugure spre care acesta întinde cu apetit 
mânuțele. Hermes, acoperit în parte cu flamida, pare jenat şi stânjenit. 
Praxiteles renunță conştient la căutarea solemnei frumuseți ideale în 
favoarea omenescului (Hermes) şi a drăgălăşeniei (Dionisos). Primul apare 
ca un adolescent gracil, uşor molatec prin mişcarea flexibilă, serpentinată a 
liniilor siluetei în sprijin asimetric pe piciorul drept. La mare distanță 
conceptuală de stilul lui Polykleitos, la Praxiteles, formele modelajului 
exterior fin se omogenizează iar delimitările segmentelor anatomice se 


atenuează şi trec lin între părți. 

Muzeul Arheologic din Olympia. Praxiteles, Hermes cu copilul Dionysos în braţe. 


La Praxiteles, senzorialitatea este suportul sentimentului extrem, de tip 
romantic, eliberat de prejudecăți şi devenit scop al artei sub auspiciile 
filosofice ale lui Epicuros. Pentru el, trupul omenesc este instrumentul 
delectării hedonice a simţurilor superioare. Gingăşia, eleganța, flexibilitatea 
şi grația date de artist formelor viului devin prototip pentru frumuseţea 


fizică abstractă a divinităților. 

Muzeul Arheologic Olympia. Praxiteles, Hermes cu copilul Dionysos în brațe.(detaliu) 


Surâsul senin al arhaicilor Kouros revine pe buzele zeităților, după ce aproape dispăruse 
în deceniile stilului sever, dar el nu mai este candid ci uşor distant şi persiflant. 


British Museum. Praxiteles (400-3303.Ch.), Capul Aberdeen, interpretat drept Hermes, 
zeul mesager. Clasicul târziu sau începuturile elenisticului, sfârşitul secolului IV. 


Praxiteles este sculptorul prin care nudul feminin îşi face intrarea 
triumfală în arta grecească şi implicit în cea universală. Noutatea propusă de 
artist este surprinzătoare în epocă chiar şi la zeiţa iubirii. Depăşirea 
convenției se face însă cu o castitate ce vizează sublimul, întrucât 
perfecțiune fizică paralizează orice porniri carnale, în favoarea unei 
contemplații pur estetice. Aphrodita din Cnidos este zeița ce pare surprinsă 
în momentul când se pregăteşte să intre în apă, ascunzându-şi cu un gest 
pudic nuditatea. Atractivitatea formelor delicat pline este potenţată de gestul 
intim, care paradoxal, poate fi interpretat şi ca o subliniere a unui centru de 


interes. Fără a renunţa la senzualitatea volumelor consistente, artistul le dă 

graţia sa binecunoscută printr-o proporționare de tip longilin a trupului, cu 
gâtul şi membrele alungite şi capul mic. Modelarea variată şi liniile 
şerpuitoare sunt echivalenți plastici pentru frăgezimea formelor şi 
flexibilitatea articulaţiilor. Scriitorul roman Lucian îi descrie zâmbetul ce-i 
joacă gingaş pe buzele întredeschise şi privirea blândă, fermecătoare a 


ochilor, cu expresia lor luminoasă, plină de bucurie. 





Muzeul Pio Clementino, Vatican. Aphrodita din Cnidos (copie romană) , clasicul târziu. 
Glyptotheka din Miinchen. Aphrodita din Cnidos (variantă greco-romană), 350-340 î.Ch. 


Misterul erotic al esteticii feminine, surprins de Praxiteles, este adâncit 
de acesta în artă, mai ales în portretistică, prin transpunerea formelor 
anatomice suave în marmură cu un rafinament şi o delicateţe ce anticipează 


leonardescul sfumato. 

Staatliche Museen, Berlin. Praxiteles, cap al Aphroditei. Artistul investighează cu 
discreţie sufletul feminin, animând chipul cu un surâs duios şi candid. 
Louvre. Praxiteles, Capul Kaufmann, una din cele mai bune copii ale capului Aphroditei. 


O personalitate artistică emblematică pentru noul şi dramaticul stil 
grecesc de reprezentare din secolul IV î.Ch., este sculptorul Skopas. Acesta 
mută centrul de interes al compoziției tri-dimensionale, de la pantomimica 
corpului şi gestica mâinilor, la mimica frapantă a chipului. Personajele de pe 
ormamentaţia frontoanelor templului Athenei din Tegea, de la mijlocul 
secolului, sunt ilustrative în acest sens. Skopas realizează uimitoarele sale 
capete, evidențiind rolul expresiv al chipului, cu semnele caracteristice ale 
durerii. Un plus de intensitate dramatică este dat de pliurile adânci ale frunții 
încreţite şi gura semideschisă, ce lasă parcă să se audă geamătul profund. 
Este semnificativă mai ales privirea disperată către înălțimi, de unde se 
aşteaptă o izbăvire supranaturală. Artistul plasează globii oculari în 


profunzime, diminuând linia pliurilor palpebrale şi transferând astfel 

conturul ochiului pe orbite. În felul acesta, privirea pare mai misterioasă, 


fiind etichetată în epocă drept ochii voalați ai lui Skopas. 





Skopas, Frontonul templului Athenei, Aleea din Tegea. Personalitatea distinctă a 
maestrului se remarcă mai ales la capetele de expresie, ce exprimă trăiri impresionante. 
La chipurile luptătorilor, aceşti ochi voalați exprimă atât patosul războinicului cât şi 
suferința celui învins sau muribund. Buzele crispate, îngustarea fantelor palpebrale şi 
cutele faciale sunt mijloace de expresie a durerii morale şi fizice ce măresc efectul tragic. 


Motivația principală a reprezentării devine astfel intensitatea şi 
diversitatea expresiei faciale, ce justifică mişcarea dezlănțuită a întregului 
corp. Skopas impune un stil situat, prin naturalismul trăirilor, la antipodul 
idealizărilor clasicizante. Este primul artist elen ce creează o breşă în 
unitatea olimpiană a clasicismului, punând în prim plan exteriorizarea 


patosului ca motiv principal al dinamicii. 

Contorsionarea frenetică şi agitația intensă, proprii stilului lui, fac să-i 
fie atribuite acestuia, multe din decoraţiile  Mausoleumului din 
Halikarnassus. În arta grecească, lupta eroilor legendari cu amazoanele este 
o temă des întâlnită, amazoanele simbolizând duşmanul asiatic, perşii. În 
concepția clasică, confruntarea fizică este cu necesitate determinată de forțe 
supranaturale, fiind şi un principiu vital. La decorația Mausoleumul din 
Halikarnassus însă, ea este expresia unei forțe instinctuale a omului stăpânit 
de furie şi agresivitate descătuşată în lupta corp la corp, este prilejul unei 


tensiuni paroxistice a psihicului disperat. Figurile sunt dispuse după linii 


diagonale sau oblice. 





British Museum. Amazonomachia, detalii de pe friza de est a Mausoleumului din 
Halikarnassus, atribuită lui Skopas. 355-330 î.Ch. 

Menada dansând, în varianta de la Dresda, este un punct de reper în 
înțelegerea şi exteriorizarea prin furor dionisiac a abisurilor patosului şi 
pornirilor trupeşti. Mişcarea menadei este o descătuşare ostentativă şi 
paroxistică cu substrat erotic. Un contemporan al lui Skopas afirmă: 
maestrul a reprezentat-o stăpânită de o furie nebună, cu pieptul palpitând, 
coapsele încrucişate, cu capul dat tare pe spate, cu părul despletit fluturând 


în vânt şi cu privirea rătăcită. 





Staatliche Kunstsammlungen, Dresda. Skopas (370-330), Menadă dansând. 

Skopas găseşte echivalenții plastici ai euforiei psihologice cu intuiţia unui mare artist. El 
sporeşte convexitatea segmentelor încordate ale trupului și le dispune în formă de spirală 
ascendentă. Bustul provocator reliefat urmează linia sugerată de coapsa stângă despuiată, 
ce inițiază mişcarea. Sculptura este o adevărată ronde-bosse, obligând privitorul să 
descopere diversitatea de expresii oferite de multiplele perspective la fel de incitante. 
Fără a găsi un punct de vedere care să-i oprească rotația la un maximum de 
comprehensibilitate, el caută, fără a descoperi, perfecțiunea ce ar presupune şi 
imobilitatea. Unitatea lucrării o dau euritmia mişcării faldurilor, veşmintelor, 
încheieturilor descătuşate şi unduirile părului. 

Lysippos este sculptorul al cărui stil domină arta clasică grecească în 
ultimul sfert al secolului IV î.Ch. Originalitatea concepției sale, 
deschizătoare de noi perspective pentru reprezentarea viului în artă, constă în 
diminuarea idealizării abstractizante a personajelor divine, care nu mai 
plutesc într-o atitudine nedefinită ci sunt antrenate acum într-o activitate 
reală, în desfăşurare, aproape prozaică. Inițial, urmează tradiția şcolii din 
Sikyon, Peloponnes, continuând subiectele deja clasicizate de Polykleitos, 
cum sunt atleții şi efebii. Lysippos preferă momentele lipsite de strălucirea 
succesului din activitatea acestora, mai modeste, dar încărcate de simpatia 
înțelegerii omenescului. 

Apoxyomenos este atletul care îşi reface forțele după competiție şi îşi 
curăță pur şi simplu corpul de nisip. Hermes este surprins în momentul în 
care îşi leagă sandalele, sesizând însă cu acuratețe modificările de echilibru 
ale staţiunii cu torsul înclinat şi piciorul drept ridicat, ce deplasează mult 
centrul de greutate. Atenţia îi este atrasă în altă parte şi îşi întoarce capul 
spre stânga. Lysippos dezvoltă astfel unele tendințe de până la el de a 
prezenta atleții în posturi specifice activităţii lor: Discoforul lui Naukides, 
Apollo Saurochtonul, Hermes şi Dionysos ale lui Praxiteles, unde privirea şi 
gesturile sunt în acord cu mișcarea firesc motivată a momentului ales, 
Majoritatea lucrărilor lui Lysippos sunt adevărate ronde-bosse, artistul 
acordând o mare importanță reprezentării celei de-a treia dimensiuni. În 
acest sens, el îşi depăşeşte predecesorii. Hermes şi Apoxyomenos invită 
privitorul să îi contemple din toate unghiurile. Dacă le privim chipul frontal, 
brațele apar din racourci iar din lateral, nu sesizăm expresia feței. Noile 
poziții scot în evidență mai bine calităţile estetice și fluiditatea formelor 
anatomice: multe detalii musculare şi scheletice, firescul atitudinii istovite şi 


uneori încordate, tipologia surprinsă particularizat, într-o postură şi 

pantomimică adecvată. Lysippos propune un tip masculin longilin, apropiat 
de stilul ionic, suplu şi distins, cu forme delicate, mai puţin robust decât 
atletul lui Polykleitos dar mai înalt şi mai zvelt. Artistul-pedagog introduce 
noul său sistem de proporționare, devenit la sfârşitul secolului canon pentru 
generații de sculptori, justificându-se: Ceilalţi artiști fac oamenii aşa cum 


sunt, eu îi fac aşa cum par. 





Louvre. Hermes legându-şi sandala, copie romană în marmură după Lysippos. 325 î.Ch. 
Muzeul Vaticanului. Apoxyomenos, copie romană în marmură după originalul în bronz al 
lui Lysippos. Cei doi atleți sunt surprinşi în mişcări momentane, corectându-şi 
îmbrăcămintea şi încălțămintea, ținuta cerută de ritualul olimpic, prin gesturi fireşti de 
îngrijire corporală. 

În acest fel, Lysippos depăşeşte mimetismul plat, lipsit de imaginaţie 
artistică, cel disprețuit de însuşi Platon. El eliberează prin această declarație 
de principiu arta de imitarea servilă a realității, alăturând obiectivității 
observării calităților estetice a formelor anatomice, capacităţile creative 
subiective ale fanteziei. Apoxyomenos, Hermes, Agias sunt construiți după 
noul tip de proporționare ce produc o impresie deosebită. Atletul este mai 
puțin geometrizat, capul fiind relativ mai mic față de întreaga talie şi 
membrele inferioare mai lungi, accentuând astfel impresia de înălțime şi 
aspectul monumental. Lysippos sesizează importanţa estetică definitorie a 
raportului dintre înălțimea capului şi talie, distanța vertex-sol. Alegerea sa se 
impune de la sine, datorită impactului vizual hotărâtor. Tipul morfologic 
stabilit de acest raport defineşte figuri cu aspecte net diferite: un cap mare 
pe un corp mic descrie un pitic, indiferent de dimensiunile lucrării, iar 
reversul, un cap proporțional mai mic dă monumentalitate personajului. 
Luând pentru prima dată ca modul înălțimea capului şi raportul înălțimea 
capului / talie = ] / 8, el pune bazele unui sistem de proporționare ce va 
cunoaşte o larga utilizare: capul se cuprinde în talie de 8 ori, în trunchi de 3 
ori, în membrele inferioare de 4 ori, în cele superioare de 3 ori, în gambă şi 
lăţimea umerilor de 2 ori. Ulterior, prin intermediul contribuţiei lui Vitruvius 
şi apoi, peste veacuri în Renaștere, a lui Cennini, Leonardo da Vinci va 
folosi această proporție. 

Lysippos tratează tema miticului Hercules în mai multe lucrări în care 
musculatura corpului bărbătesc hipertrofiată fizic şi hiperbolizată prin 
legendele despre faptele ieşite din comun ale eroului, devine centrul de 
interes al reprezentării artistice. Cunoaşterea morfologiei exterioare şi 
măiestria modelajului permit repartizarea armonioasă a detaliilor anatomice 


veridice pe întreaga suprafață a corpului, ce capătă diversitate de forme. 

Museo Nazionale, Neapole. Hercules Farnese, lucrarea cea mai cunoscută nouă cu 
această temă a sculptorului Glykon, este o copie după Lysippos. 


Muzeul Arheologic din Delphi. Agias. Capodoperă a lui Lysippos, sculptura în marmură 
de Paros, de mărime naturală, uşor supradimensionată, face parte din Monumentul lui 
Daochos, nepotul atletului legendar. 

Reprezentarea tri-dimensională elenistică. 


Perioada elenistică este omogenizarea artistică din jurul Mediteranei 
Răsăritene de după cuceririle lui Alexandru cel Mare. Cultura grecească 
intră în comuniune şi îşi dobândeşte supremația din Egipt, Mysia şi 
Antiohia, până în Persia. Creuzetul în care rigurozitatea constructivă şi 
ideatică greacă se îmbogățește prin tradiţiile artistice ale centrelor de cultură 
orientale creează premisele favorabile dezvoltării unei stilistici cu largă 
circulație în noul spațiu comun. Fiind sculptorul oficial al lui Alexandru 
Macedon, Lysippos i-a sculptat numeroase portrete, dintre care cele mai 
cunoscute sunt cel de la Louvre şi cel de la Istanbul. Portretistica grecească 
îşi are însă apogeul în perioada elenistică şi este o investigare cu realism atât 


a particularităților fizice ale feţei, a trăsăturilor sufleteşti şi calităţilor morale, 


dar mai ales a statutului social sau cultural al personalităţii imortalizate. 





Muzeul arheologic Istanbul. Portretul lui Alexandru Macedon. 

Un caracter elenistic este aprecierea ființei umane ca individ şi chiar 
desprinderea acesteia şi situarea deasupra societății. Ajunsă la opulenţă, 
lumea grecească pierde din solidaritatea democraţiei cândva candide şi se 
fărâmițează sub presiunea contradicţiei dintre interesele particulare şi cel 
general. Alexandru cel Mare, urmează exemplul faraonilor egipteni şi îşi 


propune să acceadă în rândul zeilor încă din timpul vieții, alăturând statuia 


sa în cortegiul divinităților pantheonului grecesc. 





Muzeul Pella, Grecia. Torsul nud al lui Alexandru cel Mare gen zeul Pan. 


Louvre. Bustul lui Alexandru Macedon. Chipul regelui, în viziunea sculptorului oficial al 
curții, asociază trăsăturile eroilor legendelor greceşti, cu puteri supranaturale, cu 
particularitățile expresive ale figurii suveranului observate cu realism. 

Un mare pas înainte în afirmarea prestigiului intelectual al omului este 
faptul că, prin spiritul democratic încă viu în spaţiul grecesc, cei ce se 
remarcă prin contribuții de succes la viața culturală sunt prețuiți ca individ, 
alături de conducătorii militari şi politici. Surprinde chiar ponderea, ne mai 
întâlnită în portretistică, a marilor personalități ale culturii, ce ulterior, prin 
numeroasele copii romane, devin cunoscute în toată lumea antică: autori de 
piese de teatru, filosofi, istorici, retori. Încă din secolul IV, provin portretele 


unor importante nume ale culturii greceşti cum este Platon şi poetesa Sapho. 





Muzeul de Arheologie, Istanbul. Sapho, portret tip Aphrodita. (copie romană) 


Muzeul de Arheologie, Corinth, Grecia. Sapho (copie romană după originalul elenistic) 


Sub influența lui Lysippos, portretul începe să câştige în prestigiu în 
sculptura greacă încă din secolul IV î. Ch., când se conturează din ce în ce 
mai mult ideea de aspect particular al chipului. Acest gen capătă şi 


însuflețire, pe măsura ce realismul redării expresiei feței sporeşte. 

EI Mt a, cA 


Louvre. Portretele din marmură ale lui Socrates de Lysippos şi al lui Epicuros din Samos. 


Louvre. Hippocrates din Kos, copie romană în marmură după originalul elenistic. 


Muzeul Arheologic din Veneţia. Asclepios, zeul grecesc al medicinei. 








Sofocle, de la Muzeul Lateran din Roma, apare la vârsta maturității, pline de vitalitate, cu 
o expresie distinsă şi binevoitoare. Abordat cu minuţiozitate ca structură şi construcţie, 


portretul înfăţişează un model de creație artistică şi civism. 





Euripide (Typus Farnese) este un bărbat în vârstă, cu o sclipire de vigoare în ochi, ce ştie 
să îşi mențină cu demnitate statutul, 

Tradiţia lui Lysippos şi chiar Phidias se continuă prin stilul attic, ce se 
menţine în spațiul peninsular şi mai ales la Athena iar a lui Skopas şi 
Praxiteles, prin stilul asiatic, devine influentă în arhipelagul egeean, coasta 
Asiei Mici şi Alexandria. Din ce în ce mai depărtat de influenţa elenică, 
acesta este definit prin dramatic şi teatralism, accentuarea contrastelor, cultul 
colosalului. El are chiar un caracter anticlasic prin accentul pe expresivitate, 
ca într-un expresionism avant la lettre, de unde derivă mijlocit sau nemijlocit 
toate celelalte trăsături distinctive față de perioada anterioară. Părăsind 
conceptul de frumos şi modelul perfecțiunii fizice şi morale, el propune 
încălcarea normei şi exagerarea subiectivității. Înlocuirea idealismului 
generalizator şi echilibrat cu anticlasicul realism al particularului, a sintezei 
clarificatoare cu analiza detaliată, de multe ori îl face să cadă în iluzia 
naturalistă ieftină. Dinamismul motivat afectiv şi intelectual, declamativul şi 
pateticul înlocuiesc echilibrul, simetria şi aspirația spre perfecțiune a formei. 
Multitudinea de aspecte disparate nu îşi găsesc întotdeauna un înțeles 
sintetic. Rezultatul pozitiv este însă lărgirea repertoriului formal şi 
diversificarea subiectelor abordate. Arta mai pierde din dimensiunea 
sacralității și preceptelor moralizatoare dar câştigă noi teme, deziderate şi 
modalități de reprezentare plastică. Investigarea realului se face acum 
conform unor noi criterii de valorificare estetică, ce descoperă fațete inedite, 
meexplorate încă artistic, până atunci apreciate ca lipsite de prestigiu: 
expresivitatea particularităților considerate inestetice, diversitatea tipurilor 
corporale, morfologia copilăriei sau a vârstei înaintate, veridicitatea 
caracterelor şi verosimilitatea detaliului naturalist. 

Deşi descoperită în arhipelagul Mării Egee, capodopera elenistică 
emblematică pentru stilul attic de reprezentare este Aphrodita din Melos. 


Lucrările de acest gen sunt semnificative pentru diversitatea stilistică 

elenistică, ce presupune chiar şi libertatea artistului de a se reîntoarce la 
simplitatea, seninătatea şi demnitatea tratării corpului feminin, proprii 
echilibratului secol V athenian. Concordanţța morfologiei cu muzicalitatea 
proporţiilor este surprinsă pătrunzător de Auguste Rodin, în una din lucrările 
sale literare dedicate Aphroditei din Melos. Sculptorul şi admiratorul atât al 
laturii senzoriale cât şi al celei logice a statuii elenistice se întâlnesc în lauda 
adusă măiestriei de a capta viața în marmură: lată aceste lumini puternice pe 
sâni, aceste umbre adânci pe cutele pielii, aceste culori calde şi 
clarobscururi vaporoase, tremurând pe părțile cele mai delicate ale acestui 


corp divin, pasagii atât de fin estompate, care par să se destrame în aer. 

N PoE vo...” o od ama: iza tate at tite: ai 


Louvre. Aphrodita din Melos, 150-100 î.Ch. Cu toată lipsa de elemente certe de 
identificare, mărimea şi atitudinea nobilă a personajului feminin permit atribuirea sa unei 
reprezentări divine: Aphrodita, legendara zeiță a frumuseții şi iubirii senzuale, adesea 
înfăţişată seminud, sau Amphitrite, zeiţă a mării, venerată în insula Melos. Lucrarea este 
capodopera stilul attic specific elenisticului târziu, ce preia adesea teme clasice. 


Aphrodita din Melos şi Victoria din Samothrace prezintă o uşoară 
torsiune a coloanei vertebrale şi implicit a bustului iar draperia, ce se 
mulează accentuând formele anatomice, este diferențiată de cele fluturând în 
curentul deplasării cu viteză în masa de aer. Uriaşele aripi apar paradoxal de 


verosimil crescute din torsul divin. 





Louvre. Victoria din Samothrace, sculptură în marmură de Paros, descoperită pe insula 
cu acelaşi nume din nordul Mării Egee este reprezentativă pentru stilul asiatic. 
Atitudinea şi impetuozitatea mişcării sunt asemănătoare personajelor din reliefurile 
Altarului din Pergamon. Tema victoriilor începe cu Athena Nike de pe Acropole dar cea 
elenistică are o dinamică mai plină de elan vital a trupului înzestrat cu impresionante 
aripi, ce semnifică succesul pe mare, 

Louvre. Spre deosebire de Victoriile sculptate, cele de dimensiuni mici, din terra cotta 
(Victoria din Mirina) sau bronz, sunt folosite în ritualul funerar ca genii înaripate 
protectoare a defunctului. În perioada elenistică ele au o largă circulație şi o stilistică bine 
definită: chip rotund şi zâmbitor, trupuri longiline deşi mature şi senzuale ca morfologie. 


Altarul din Pergamon, din friza căruia se păstrează 80 m. la muzeul 
Pergamon din Berlin, este printre puţinele opere elenistice originale. 
Dedicat Athenei şi lui Zeus, este reprezentativ pentru stilul asiatic. Subiectul 
decoraţiei sculptate, lupta zeilor cu giganții sau gigantomahia, este de fapt o 
narațiune alegorică foarte puţin voalată a războiului Pergamului cu galii, 
giganţii fiind divinități ale adâncurilor şi întunericului. El oferă cu 
predilecție scene dramatice pe măsura imaginației şi virtuozității la care 
ajung artiştii în această perioadă. Grandoarea temei cere soluţii extravagante 
dar realizarea este uimitoare prin măiestrie. Repertoriul de sentimente al 
vizitatorului antic, venit din diverse spaţii culturale şi de nivele diferite de 
educaţie şi apreciere, dar şi al celui actual, este larg. El porneşte de la spaima 


îngrozitoare, provocată de monstruoasele creaturi heteroclite, trece la 

compasiune în fața Geei, zeița pământului, reprezentată ca un tors feminin ce 
se naşte din țărână şi o imploră pe Athena să-i cruțe viața monstruosului ei 
fiu, apoi grotescul unor giganți stârneşte chiar şi râsul publicului prin 
grosierele lor stângăcii şi în fine se ajunge din nou la clasica venerație a 
zeităților olimpiene. Efectul covârşitor asupra privitorului, emblematic 
pentru arta elenistică, se defineşte prin aşa-numitul patos pergamian. 

Friza, în altorelief pronunțat, accentuat şi de efectele contrastului 
lumină-umbră, este descrisă de P. Leveque: Un Skopas delirant a adus aici 
până la limita dezordinei vârtejul exacerbat al patimilor pentru a exprima 


cât mai plastic neînfrânata violență a conflictului care zdruncinase 


universul înainte de triumful zeilor. 





Pergamon Museum, Berlin. Marele altar al lui Zeus, detaliu din friza de est cu Zeus 
luptând cu trei giganți. 180-175 î.Ch. Giganţii, adevărați monştri, au numeroase trăsături 
comune cu galii din monumentul mai vechi al victoriei regelui Attalos I. Purfirion, 
conducătorul lor, se apără cu o piele de leu împotriva vulturului lui Zeus. El este 
reprezentat din spate, capul său are urechi de animal, mai mari şi plasate mai sus. 

Pergamon Museum, Berlin. Marele altar al lui Zeus, detaliu din friză cu un gigant 
muşcând braţul unui zeu. 180-175 î.Ch. 


Influenţa artei Orientului se face simțită prin îmbogățirea repertoriului 
de forme ale viului. Apar ființe supranaturale, heteroclite, cu caractere 
umane şi zoomorfe: animale terestre, păsări şi reptile, într-o dinamică 
paroxistică, în posturi proprii confruntării îndârjite. Contrastul nudului față 
de personajul drapat, bizareria formelor anatomice şi exagerarea violenței şi 
agresivităţii se situează la antipodul criteriilor de limpezime morfologică şi 
ordine din compoziția sculpturii decorative clasice. Concepţia este 
cutremurătoare prin exacerbarea sinistrului, patologicului şi anamorfoticului, 
făcând îndoielnic mesajul optimist al victoriei în cele din urmă a civilizației. 
Unitatea în diversitate a altarului este dată de însăşi omniprezența unei 
continui zvârcoliri pe toată lungimea frizei. Şerpii încolăciți sunt cezurile ce 
joacă rolul fostelor triglife de separație a grupurilor principale. Răsucindu- 
se, ei sunt un perpetuu vârtej de forme ce se zbat dar fac şi legătura dintre 
ele, conducând receptorul de la o scenă la alta. Comparând altarul din 
Pergamon cu arta veacului V apare totuşi o impresie de disociaţie, lipsă de 


armonie şi neconcordanță. Diversitatea are întâietate în fața unității. 

Pergamon Museum, Berlin. Marele altar al lui Zeus, detaliu din friza de est cu Athena 
trăgându-l de păr pe gigantul Alcyoneos. 180-175 î.Ch. Giganţii sunt monştri cu cap de 
leu sau şerpi cu membre şi aripi în antiteză cu noblețea atitudinii şi aspectul dinamicii 
zeilor, sporindu-le cruzimea şi expresia durerii. 


Grupurile statuare elenistice sunt o paradă a măiestriei în soluționarea 
complicatelor cerințe tehnice ale tematicii. Celebrul Laocoon, capodoperă a 
şcolii de sculptură din Rhodos, stă la rândul lui sub semnul patosului 
pergamian. Tema este moartea dramatică prin sufocare, sub acțiunea 
giganticilor şerpi constrictori trimişi de Apollo, a tragicului erou împreună 
cu cei doi fii ai săi, încercând fără succes de a-i salva pe locuitorii Troiei, 
afectaţi de beţie colectivă, de la măcelul pregătit de ahei. Apogeu al plasticii 
elenistice, lucrarea are impact emoțional printr-o scenografie pe măsura 
pateticului mit. Grupul Laocoon este conceput ca o compoziție piramidală, 
dintr-un singur unghi de vedere ca maxim de interes, fiind de fapt o 


decorație pentru arhitectură dezvoltată din altorelief. 

Muzeul Vaticanului, Roma. Grupul statuar Laocoon, despre care Pliniu afirmă că este 
rodul colaborării a trei sculptori din Rodos: Hagesandros, Polydoros şi Athenodoros. 
Autorii nu sesizează însă morfologia specifică copilăriei, fiii par adulți în miniatură. 
Chipului lui Laocoon are grimasa dramatică a sfârşitului iminent. 
Expresia sa asociază durerea morală şi cea fizică, traduse plastic prin 
contracții generalizate, de apărare, localizate mai ales la față. Muşchiul 
corugator al sprâncenei se contractă, coboară porțiunea mijlocie a acesteia şi 
ridică extremitatea ei internă, orientând-o oblic în sus şi medial. Produce 


două cute verticale în regiunea medie a frunții, între sprâncene. Frontalul, 

procerusul, orbicularul ochiului şi ridicătorul buzei superioare se contractă, 


durerea crispând faţa prin închiderea ochilor şi deschiderea gurii. 





Muzeul Vaticanului, Roma. Grupul statuar Laocoon (detalii cu torsul şi chipul eroului) 


Grupurile statuare elenistice investighează aşa-numita anatomie a 
suferinței (Ch. Picard), care este şi tema complexelor compoziţii Taurul 
Farnese sau Pedepsirea lui Dirce şi Niobe şi fiica de la galeriile Uffizi din 
Florența. Ambele lucrări provin din Orientul elenistic. Prima are ca subiect 
condamnarea la moarte prin legarea de coarnele unui taur, de către frații ei, a 
unei fete ce şi-a pierdut onorabilitatea şi are un patetism bombastic, cu prea 
multe personaje şi amănunte. A doua explorează cu patos, tragedia familiei 
regale din Theba, pedepsită de zei. Comunicarea dramatică şi intensitatea 
expresiei continuă drumul deschis de Skopas. Eroina îşi protejează una din 
fiice lovită de săgeți, rănită şi îngenunchiată. Gestul de apărare a mamei, 
suferința chipului expresiv al acesteia intră în dialog cu gestica căutării 


disperate de protecţie a fiicei. 

Galeriile Uffizi, Florența. Niobe şi fiica cea mică, copie romană în marmură după 
originalul elenistic în stilul secolului IV. Pliniu atribuie lucrarea, când lui Praxiteles, când 
lui Skopas. Grupul statuar are ca centru de interes expresia răvăşită de durere a mamei, ce 
îşi vede copiii ucişi de săgeți, şi încearcă s-o apere pe cea mai mică dintre fiice. 


Muzeul Naţional de Arheologie din Neapole. Grupul statuar Pedepsirea lui Dirce sau 
Taurul Farnese, semnat de Apollonios şi Tauriskos. Prejudecăţile sociale legate de viața 
intimă duc uneori la tragedii familiale. 


În reprezentarea elenistică, particularul este investigat cu un realism 
meticulos şi analitic. Gladiatorul Borghese, lucrare atribuită lui Agasias din 
Ephesus (sfârşitul secolului I î.Ch), poartă amprenta stilistică a căutărilor 
înnoitoare ale lui Lysippos. Deşi accentuarea modelajului muscular în 
dinamică este specifică patosului pergamian, Agasias reuşeşte să-i asocieze 
vivacitatea atletică a eroilor maestrului. Devenită celebră datorită măiestriei 
cu care este transpusă în artă mecanica scheletică, musculară şi echilibrul 
dinamic, ea este dovada etalării didactice a cunoştinţelor de anatomie 
funcțională. Acest fapt face ca Gladiatorul Borghese să fie luat ca model 


demonstrativ de către morfologul Salvage, în secolul XVIII. 

Louvre. Gladiatorul Borghese, sculptură în marmură reprezentând nudul unui luptător. 
Deşi acesta plonjează înainte, corpul său se abate, întinzându-se, pentru a para o lovitură 
de deasupra. Văzută din lateral, lunga şi cam rigida diagonală este axa capului, torsului 
şi membrului inferior stâng. Împreună cu cel drept, uşor flexat, ele se pot încadra într-un 
plan. Braţul stâng însă, ce se desprinde de trup sub un unghi ascuțit şi răsuceşte trunchiul, 
ne obligă la tri-dimensionalitate. Desfăşurarea sa are amploare doar în planul frontal, în 
care continuă axa umerilor. Muşchii şi tendoanele, scrupulos şi abundent reprezentate 
definesc stilistica elenisticului târziu. 


Elenisticul secolelor III și II, î.Ch. valorizează din punct de vedere 
artistic aspectele tragice ale durerii sufleteşti sau trupeşti şi ale morții. 
Durerea fizică nu mai are însă dimensiunea morală iar bătăliile feroce şi 
uciderea cu cruzime nu duc la nici un erou învingător. Ele devin lupte în sine 
şi pentru sine. Repertoriul de aspecte tematice se extinde, incluzând şi acele 
deformări patologice legate de statutul social al celui reprezentat. Atletul, 
care prin calități fizice şi inteligență, câştigă cu seninătate și fair-play 
competiția, îşi depăşeşte competitorii şi mai ales se autodepăşeşte, este 
înlocuit cu învingătorul abrutizat al unei întreceri barbare, gladiator copleşit 


de efort, ce poartă stigmate ale loviturilor primite în arenă. 

Pugilistul lui Apollonios, secolul I î.Ch., este gladiatorul marcat de 
pregătirea susținută şi încordarea luptei. Ceea ce contrastează însă frapant cu 
idealul atletului clasic sunt sechelele loviturilor primite, ce dau un aspect 


vicios nasului şi urechilor şi expresia resemnată a posturii vlăguite, cu 


tonicitatea musculară prăbuşită. 





Museo Nazionale Romano, Roma. Apollonios, boxer aşezat. 50 î.Ch. Modificările 
patologice ale vindecării prin calus vicios a scheletului nasului şi tumefierea urechii sunt 
detalii naturaliste specifice epocii. 


Subiectul morții violente oferă artistului elenistic ocazia de a investiga 
cu spirit analitic mişcările de apărare la durere şi contractura spastică a părţii 
rănite. Galul murind, de la Muzeul Capitolin, Roma, este surprins cu 
realism, într-o dramatică încleştare, în mişcarea spasmodică de torsiune a 


trunchiului spre rana din regiunea flancului drept, pentru a-şi proteja ficatul. 

Muzeul Capitolin, Roma. Gal murind, copie romană în marmură după originalul 
elenistic Ochii sunt coborâţi, privind spre pământ. Muribundul se sprijină cu greu într-un 
braţ, în timp ce sângele i se scurge prin rană. Faţa are o mimică a mândriei în suferință, 
nemaiîntâlnită în arta greacă. 





Louvre. Gal rănit la coapsă, copie romană după bronz elenistic, alabastru din sec.I] î.Ch. 
Luptătorul este îngenunchiat, cu coapsa străpunsă, într-o postură defensivă față de o nouă 
agresiune iar chipul exprimă spaima în fața morții iminente. 

Alt luptător, rănit în piept, apare contorsionat patetic spre partea 
stângă, în mişcarea specifică de apărare a zonei cordului. Predilecţia 
artistului elenistic pentru diversitatea tipurilor, în condiţiile extinderii 
geografice a spațiului cultural comun, are consecințe asupra expresiei 
chipului. Caracterul este văzut în dinamica mimicii durerii şi pe linia 
patosului pergamian. Musculatura puternică, chiar grosieră, îi diferențiază pe 


barbari de mai zvelții războinici greci. Aceste detalii sunt dovada preocupării 


epocii elenistice pentru aspectul individual şi caracteristicile etnice. 





Museo Nazionale Romano (Palazzo Altemps), Roma. Fiind înfrânt în luptă şi uitându-se 
cu teamă peste umăr, dacă nu vin urmăritorii, galul se sinucide după uciderea propriei 
soţii. Copie romană în marmură după originalul elenistic. 

Măiestria cu care artistul elenistic știe să redea varietatea de forme, de 
la muşchii atoni şi rigiditatea articulaţiilor cadavrului, la contracțiile pline de 
vitalitate şi forță ale eroilor, dă scenelor dramatism, ca într-un baroc avant la 
lettre. Este edificator în acest sens grupul statuar Răpirea cadavrului lui 
Patroklos de către Menelaos, de la Florenţa. Intensitatea acțiunii de tip 
actoricesc este dublată de redarea cu realism a trupului fără viaţă, descris 


prin înţelegerea formei anatomice lipsite de tonus, pusă în antiteză cu elanul 


vital şi formele pline de vivacitate ale camaradului. 





Loggia dei Lanzi, Florența. Menelaos cu trupul mort al lui Patroklos. Copie romană după 
original elenistic(150 î. Ch.) şi Capul lui Menelaos de la Muzeul Vaticanului, Roma. 


Filosofia sofiştilor sugrumă exuberanţa şi epicurismul atentează la 
puritatea spirituală. Îşi face astfel apariția în arta elenistică un personaj 


misterios, autoreflexiv, vulnerabil în fața instinctualității, cu o gândire 

sceptică şi fatalistă. Dacă reprezentarea plastică masculină investighează 
domeniile tragicului, colosalului sau dramaticului, cea feminină este la fel de 
căutată şi excentrică dar în sens opus: senzualitate, grație, cochetărie şi 
drăgălăşenie urmărite ostentativ. Gestul de pudoare feciorelnică, în 
momentul jenant al surprinderii nudităţii în situaţii intime este o temă, ce 
apare încă de la Praxiteles, Lysippos sau la Skopas. Artiştii secolului IV 


dovedesc multă sensibilitate şi înțelegere umană pentru psihologia feminină 


iar realizarea plastică degajă o firească discreție. 





Galeriile Uffizi, Florența. Aphrodita de Medici, copie în marmură după Praxiteles. 


Louvre. Aphrodita din Arles, copie elenistică după Praxiteles. 

În arta elenistică însă, se valorizează seducţia estetică a femeii nude, 
uneori deliberat impudic sau doar insinuant, prin posturi de un intimism 
jenant, împrumutat din senzualitatea orientală. Aphrodita Callipige surprinde 
o feminitate ostentativă, în care mişcările ce pun în valoare formele 


anatomice atractive stârnesc o instinctualitate de nivel ceva mai puţin elevat. 





Museo Archeologico Neapole. Praxiteles, Aphrodita Anadyomene. (variantă elenistică) 


Museo Archeologico Neapole. Aphrodita Callipige, din colecția Farnese, are o 
gracilitate artificială a formelor dar rezolvarea proporțiilor îi dă rafinament. 

Aphrodita ghemuită, lucrare de la jumătatea sec. III î.Ch., atribuită 
jii Doidalsas, sculptor elenizat, este aproape o imixtiune brutală în zona 
feminității intime. Reliefurile şi consistenţa depozitelor adipoase ale femeii 
de vârstă medie sunt puse în antiteză cu Aphroditele clasice şi arhaice, unde 
se păstrează o relaţie bine proporționată între scheletul delicat, musculatura 


moderată şi stratul adipos discret, fără localizări diferențiate, apărând doar 


volume mai consistente. 





Louvre și British Museum. Aphrodita Ghemuită sau Aphrodita lui Doidalsas, copie 
romană în marmură după originalul elenistic. Erotica corpului feminin este prilejul unei 
minuțioase analize anatomice, în spirit naturalist. Tema senzualității mitologice apare 
încă din sec. IV î.Ch. La Praxiteles însă, ea este elevată prin inteligența dispunerii 
compoziționale sub formă de piramidă a formelor anatomice. Artiștilor elenistici, ea Je 
oferă doar pretextul urmăririi indiscrete a Aphroditei la baie. 

Lucrările elenistice în care ficțiunea preia date morfologice şi detalii 
reale, dar le asociază speculativ, sunt figurile cu ambiguitate sexuală, ce 
reunesc atât caractere masculine cât şi feminine. Apollo din Belvedere, 
replică de la Vatican a unei lucrări atribuite lui Leochares, este un astfel de 
model feminoid, cu modelajul muscular exterior discret, cu trup şi membre 
de o gracilitate artificială şi detalii delicate ale chipului cu buze pline. 
Această atracție spre ambivalenţă şi forme comune, indecise sexual, face ca 
pe efigiile de pe monedele greceşti şi elenistice să fie dificil de recunoscut 


chipul lui Apollo sau al Aphroditei. 





Muzeul Pio Clementino, Vatican. Apollo din Belvedere. Copie romană în marmură după 
originalul semnat de sculptorul athenian Leochares(320 î.Ch.). Şarpele, ce se cațără pe 
copac, este simbolul puterilor întunericului, învinse de zeu dar poate fi interpretat şi ca 
simbol al vieţii şi vindecării, când este vorba de şarpele lui Asclepios. 

Lucrarea a avut o majoră influență asupra artei Renaşterii, fiind analizată şi luată ca 
model de studiu de anatomiștii epocilor următoare. Apollo din Belvedere însumează 
forme ambivalente. La reliefurile superficiale osoase şi musculare atenuate se adaugă 
rotunjiri adipoase şi caractere anatomice feminine. Chipul de asemenea are trăsături 
mixte îndulcite. 

Ca un predecesor grec clasic, al acestei modalități de reprezentare, 
poate fi menţionat Praxiteles, ale cărui personaje bărbăteşti sunt moderat 
feminizate, prin ambivalența posturi şi consistenţa moale a volumelor. El 
este creatorul unei pleiade de personaje mitologice juvenile, înzestrate cu 
calități fizice atrăgătoare. Ca zeități ale iubirii senzuale, pe lângă Aphrodita 
şi Eros, apar şi numeroşi satiri, nimfe şi diverşi Apollo, întruchipări a 
desăvârşirii trupeşti ideale. El transferă unele particularități morfologice ale 
trupului femeii, spre care manifestă o predilecție fermă, spre cele ale 
bărbatului, rezultând formele ambigui ale androginului. În lucrarea sa 
Hermes cu copilul Dionysos, personajul masculin are o musculatură delicat 


modelată şi estompată sub rotunjiri moi. 

La Apollo Saurochtonul, aceste caractere de indecizie sexuală sunt 
mai pronunțate, dar relativ verosimile, concordante cu tipul de adolescent 
întruchipat de personajul divin. La caracterele morfologice de 
intersexualizare ale acestor personaje se adaugă posturile şi gesturile specific 
feminine. Translaţia ginoidă a formelor merge chiar spre personaje, cum este 


Satyrul, care conform mitologiei greceşti, ar fi trebuit caracterizate de 


hipersexualizare androidă. 





Louvre. Apollo Saurochtonul, copie romană în marmură după Praxiteles. 


Muzeul Vaticanului, Roma. Satyr. 

Depăşind nivelul afinităţilor diverşilor creatori sau a stilisticii unei 
epoci, în perioada elenistică se menţine şi motivaţia mitologică de a crea în 
mod deliberat tipul hermaphroditului. Această tentație a ambi guității sexuale 
are rădăcini mitologice mult mai adânci, venite tocmai de la egipteni, 
creatorii statuilor ambivalente ale lui Achenaten, mamă şi tată al universului. 
La greci însă, această modalitate de reprezentare morfologică poate fi pusă 


mai degrabă pe seama efortului de a găsi o imagine sintetică a noțiunii 


abstracte de perfecţiune a trupului uman. 





Louvre. Hermaphrodit dormind, copie romană în marmură după originalul elenistic din 
sec. II î.Ch. Exemplu de asociere de caractere clar feminine și masculine la acelaşi 
personaj, văzut ca un atribut rezervat zeilor, este prilej de manifestare a unei seducţii 
sofisticate dubios. Fiul lui Hermes şi al Aphroditei este îngemănat cu nimfa Salmacis, 
formând cu aceasta o ființă duală, cu caractere sexuale primare masculine dar cu bust şi 
aspect general feminin. Sculptorul satisface prin această temă gustul epocii elenistice: 
nuditate molatecă, efect de surpriză, teatralitate. 

Până la epoca elenistică, morfologia nedecisă a copilului nu prezenta 
interes pentru artistul plastic grec, preocupat de a găsi forme desăvârşite, 
demne de a sugera cetății un ideal etic şi divin, de a cinsti atletul victorios 
sau eroul. Potenţialul de dezvoltare al vârstei fragede are nevoie de 
valorizare mitologică pentru a fi luat în seamă. Pluton şi Dionysos copii sunt 
personaje secundare în compoziţii ca Eirene şi Pluton a lui Kefisodot şi 
Hermes şi Dionysos de Praxiteles. Tema copilăriei capătă independență abia 
în secolul II î.Ch., când începe să fie prețuită estetica candorii şi a inocenţei, 

Copilăria nediferenţiată, cu specificul primei perioade a formelor pline, 


aşa numitul turgor primus, este pentru prima dată subiect de sine stătător în 


opera lui Boethos, ce ne parvine prin intermediul unor replici romane. 





Glyptotheka din München. Boethos, Copil strângând o gâscă. Indecizia anatomică 
caracteristică vârstei nu este un obstacol pentru realismul sesizării proporțiilor 
corespunzătoare etapei de dezvoltare iar impresia de ambiguitate este diminuată şi 
compensată prin asocierea unei dinamici şi a unei stabilități a posturii precoce în raport 
cu formele exterioare. Vârsta morfologică este de trei ani. Dezvoltarea este dominată de 
lăţime şi profunzime, torsul fiind patrulater şi abdomenul bombat. Regiunile pubiană şi 
inghinală se unifică, fiind precis desenate de brazda inferioară a abdomenului. sec.II î.Ch. 

Villa Borghese, Roma. Boethos din Chalkedon, Copil cu gâscă. 150 î.Ch. 





Muzeul Naţional de Arheologie, Athena. Cal şi jockeu copil, bronz descoperit la Cape 
Artemision. Elenisticul târziu, 150 î.Ch. 

Eros şi Psyche sau Fetiţa cu porumbel şi şarpe de la Muzeul Capitolini 
din Roma sunt opere elenistice în care sunt surprinse cu realism, a doua 
perioadă a formelor pline şi mişcările specifice jocului, ce evidențiază 


subtila estetică a formelor pubertăţii, în noi scene idilice. 





Muzeul Capitolini, Roma. Fetită cu porumbel şi Eros şi Psyche, marmură elenistică. 


Tânărul recrut, efebul, este un model ce parcurge sculptura grecească 
pe tot parcursul ei, începând cu perioada arhaică şi ajungând până în cea 


elenistică, permițându-ne să urmărim progresul realizării şi mai ales 

diversificarea tehnicilor. Bronzul este materialul ce permite artistului noi 


libertăţi şi o mai mare acuratețe în redarea subtilității formelor adolescentine. 





Muzeul Arheologic Athena. Efebul de la Marathon, bronz elenistic din sec.IV î.Ch. 


Alexandria este cetatea elenistică cunoscută pentru şcoala sa de 
sculptură, unde influența lui Praxiteles este maximă. Aici se explorează 
detaliat corpul, aducând în artă investigarea descriptiv-analitică meticuloasă 
a detaliilor, o disciplină şi un spirit de luciditate critică, uneori sarcastică. 
Unele aspecte, ce nu ascund dismorfismul morbid şi anomaliile fizice, sunt 
surprinse cu simţ critic şi aciditate, dusă adesea până la naturalism. Apar 
subiecte noi, prin care, deşi se valorifică artistic chiar şi grotescul, inesteticul 


sau caricaturalul, nu se pierde semnificația mitologică. 

Bătrâna țărancă beată de la Metropolitan Museum şi cea de la Muzeul 
Capitolini din Roma sunt de fapt lucrări dedicate zeului Bachus. Decăderea 
morfologică, psihică şi dinamică, aduse de vârstă, precum şi tulburările 


mimicii, perturbarea tonusului muscular şi a simțului de echilibru induse de 


alcool, incită pe sculptorul elenistic la transpunerea lor naturalistă. 





i ut 


Muzeul Capitolini, Roma. Bătrână beată. 


Metropolitan Museum, New York. Bătrână beată, adeptă a lui Bachus (copie romană) 

Reprezentarea bi-dimensională. Relieful grecesc din perioada 
arhaică, deşi încă tributar unor criterii ale stilului geometric, abordează o 
tematică variată inspirată din viaţa reală. Aceste aspecte nu sunt scene de 
gen, deoarece artiştii greci au vocaţia îngemănării între celest şi teluric, 
contemporaneitate, istorie şi legendă. Principiile egiptene de reprezentare bi- 
dimensională, al integralității anatomice, al izo-cefaliei şi al ritmului 
cadențat la mişcării şi posturile conforme convenției, mai pot fi încă sesizate 
în frizele arhaice ale sculpturii monumentale dar ornamentul figurativ este 
din ce în ce mai mult conceput după principiul specific grecesc al unei scene 


unde are loc un eveniment teatral. Eroii mitologici şi divinităţile se întrec în 


competiții sportive şi vânători sau participă la banchete opulente. 





Templul arhaic al Tezaurului Siphnienilor, Delphi. Detaliu din friza de est cu Ares, 
Aphrodita, Artemis, Apollo şi Zeus. 525 î.Ch. 


Reliefurile cu pugilişti în palestre sau pregătindu-se în arenă, cum sunt 
cei patru efebi participând la exerciţii de luptă de la Muzeul Naţional de 
Arheologie de la Athena, sunt un bun prilej de etalare a frumuseţii virile a 
corpurilor în plină sănătate şi robustețe. Artistul arhaic priveşte obiectiv 
scena, confruntarea făcându-se cu sportivitate, după criterii precise, ce nu 


neglijează nici latura didactică şi morală. 

Muzeul Naţional de Arheologie, Athena. Relief de la baza statuii unui kouros. 510 î.Ch. 


Accentul cade pe îndârjirea şi concentrarea psihică de a-şi menţine 
echilibrul, fără a face un pas înapoi, sub supravegherea celor doi observatori. 
Cu toate că cel din stânga pare să îl susțină pe luptătorul din partea sa, 
arbitrii severi sunt atenți la eventuala încălcare a regulamentului. Stabilitatea 
compozițională este menţinută de cele două laturi oblice ale triunghiului 
central, de fapt axe de simetrie, pe care sunt construite trupurile celor doi 
luptători corp la corp. Personajele sunt văzute atât lateral cât şi frontal. 
Frapează masele musculare bine dezvoltate, conturate precis dar 
nediferențiate după gradul de contracție, care ar fi trebuit să descrească de la 
tensiunea maximă a confruntării centrale la cele două personaje care doar 
urmăresc lupta. 

Simţul de observaţie este dovedit de precizia descriptivă a aspectelor 
interne şi externe ale membrelor, atent diferenţiate, exactitatea punctelor de 
inserție musculară, tendoanele separate prin şanţuri anatomice şi desigur 
veridicitatea formelor musculare: marginea anterioară a  latissimului, 
tricepsul sural, conturul rebordului costal, aspectul poligastric specific al 
drepţilor abdominali, coapsele voluminoase cu fose retrotrohanteriene subtil 


estompate de stratul adipos subțire. 

Muzeul Naţional de Arheologie, Athena. Relief de la baza statuii unui kouros.(detaliu) 


De la înţelegerea bio-mecanicii articulare, a contracțiilor musculare şi 
pârghiilor scheletice, se trece spre cercetarea şi reflectarea în imaginea 
artistică a stării afective şi a tensiunii sufleteşti, ce generează mişcarea 
expresivă. Pe friza templului lui Apollo din Bassae apare lupta lapiților cu 
centaurii şi lupta cu amazoanele, ce simbolizează duşmanul asiatic, perşii. 
Personajele barbare sunt redate cu francheţe: luptători robuşti şi carnali ce se 
încleaştă cu sălbăticie, într-o instinctualitate necenzurată. Figurile sunt 
intenţionat dismorfe, primitive şi groteşti. Se caută libertatea de mişcare şi 
atitudine prin preferința pentru altorelief, ce va împrumuta din ce în ce mai 


mult din viziunea şi tehnica sculpturii ronde-bosse. 

British Museum. Amazonomachie, detalii de pe friza de est (atribuită lui Skopas) a 
interiorului cellei Templului Apollo Epikourios de la Bassae (Phigaleia). 355-330 î.Ch. 


În Pergamon şi mai ales Alexandria, relieful decorativ elenistic capătă 
accente naturaliste prin rezolvarea picturală. Aşa numitul relief pitoresc, 
printr-o gradație subtilă a contururilor şi accentelor, plasează personajele pe 
nivele diferite de adâncime. Relieful pitoresc, având mărimile unui tablou de 
atelier, este înrudit stilistic şi prin subiectele legendare sau intime cu 


picturile murale de la Herculaneum şi Pompei, fiind însă anterior acestora. 

Pe nedrept încadrat în genul artelor minore, desenul de pe ceramica 
elenă este conceput pornind de la aceleaşi premise cu artele majore, pictura 
sau sculptura. El este mărturia unei stilistici de reprezentare comune. Pentru 
cercetătorul contemporan, figurația decorativă de pe vasele de ceramică este 
o sursă de documentare deosebit. de prețioasă asupra civilizaţiei şi 
spiritualității antice greceşti şi elenistice. Între secolele VI-I î.Ch., 
inademt figurau al voacior de ceraraică Este în cea mai mare parte 
dominat de reprezentarea umană într-o mare diversitate de forme şi 


activităţi. Redarea grafică cu valențe descriptive a formei anatomice şi 


valoarea artistică a desenului ne dau dimensiunea valorii picturii antice. 





Muzeul Naţional de Arheologie, Athena. Panou votiv corinthic din sec.V î.Ch. Putem 
extinde stilul şi tematica reprezentării bi-dimensionale decorative de pe vasele de 
ceramică şi a puținelor lucrări de pictură păstrate, la stilistica desenului frescelor elene. 


- 147 - 


Forma vasului şi ornamentaţia sa figurativă sunt un întreg inseparabil. 
Meşterul grec al ceramicii este adesea şi desenatorul desăvârşit, ce realizează 
figurile ce o împodobesc spre a o umaniza şi mai mult. El poate fi la fel de 


bine şi pictorul de fresce, bineînțeles păstrând stilistica dar la altă scară. 





Louvre. Krater corinthic cu figuri negre. Repertoriul figurativ este axat, de cele mai multe 
ori, pe scene de banchet, lupte şi curse de cai. Se disting, pe de o parte calităţile 
decorative, cum sunt echilibrul dintre figurile negre, linia cursivă a desenului şi colorația 
roşie din interiorul figurilor, dar şi intențiile narative: Herakles câştigă întrecerea pentru 
mâna fiicei lui Eurytios, Iolos. sfârşitul sec. VII î.Ch. 


Incă din secolul VII î.Ch. se face simțită în decorația ceramică arhaică 
grecească, mai ales în cetățile ionice, Ciclade şi Corinth, o abordare 


tematică și stilistică variată, marcată de modalitatea Orientului Apropiat, cu 

motive zoomorfe reale sau cu animale imaginare hibride: grifoni, sphincşi 
? 


himere sau feline monstruoase, cu două capete sau două corpuri. 

Muzeul Universităţii din Wiirzburg. Dinos ionian decorat cu figuri negre, reprezentând 
sileni dansând împreună cu Dionysos şi scena Intoarcerea zeului Hephaistos în Olymp. 





Muzeul Vivenel, Compiegne, Franța. Amphoră corinthică decorată cu scene de luptă și 
animale fantastice. sec VII î.Ch. 

Virtuozitatea desenatorului ionic iese în evidență mai ales prin felul 
cum flexibilitatea liniei de contur sugerează detaliul scheletic sau muscular, 
fără a-şi pierde fluiditatea sintetică a traseului. Ductul grafic descrie cu 
expresivitate şi siguranță atât silueta umană cât şi ce a animalelor dar devine 


convențional şi decorativ la unele amănunte ale pieptănăturii sau bărbii. 

Muzeul Universităţii din Wiirzburg. Dinos ionian decorat cu figuri negre, reprezentând 
sileni dansând împreună cu Dionysos și întoarcerea zeului Hephaistos în Olymp 530 î.Ch. 


Ceramica attică din aceeaşi perioadă deplasează interesul decoraţiei 
spre antropocentrism, tendință ce se generalizează în secolul următor pe tot 
teritoriul elen şi devine un principiu constant, pentru întreaga artă grecească 
şi elenistică. Tematica se întinde de la intimismul relaţiilor matrimoniale 


până la învingătorii în competițiile sportive, faptele de vitejie ale 


personalităților istorice şi eroii mitologici. 

Secolul VI î.Ch. este marcat de prestigiul stilului attic de decorație 
ceramică, cu figuri negre pe fond roşu. Chiar de la începutul secolului 
datează Vasul François, lucrare deosebită din punct de vedere al valorii 
artistice, realizată de Ergotimos şi Kleitias. Uriaşul krater este decorat pe 
registre suprapuse, solicitând a fi parcurse după o logică narativă, ca lectura 
unei epopei homerice, Aproape fiecare figură este însoțită şi de o inscripție 
descriptivă. Siluetele negre pe fond roşu, cu excepţia femeilor cu veşminte 
albe, sunt dispuse în scene independente, de inspiraţie mitologică, cum sunt 
Lupta centaurilor cu lapiţii sau Iliada. Organizarea pe registre, ce amintesc 
de frizele orientale şi perioada arhaică, şi gruparea în tablouri ne fac să 
urmăm firul călăuzitor compozițional în bogata ornamentaţie cu abundente 


motive zoomorfe şi o multitudine de personaje. 





Muzeul Arheologic din Florența. Ergotimos şi Kleitias. Vasul Francois, Sec.VI î.Ch. 

Muzeul Arheologic din Florenţa. Ergotimos şi Kleitias. Vasul Francois, Sec.VI î.Ch. 
Detalii cu Artemis şi Ajax ducând corpul lui Achilles şi în dreapta, un luptător rănit. 


Stilul de decorație cu figuri negre şi albe pe fond roşu atinge apogeul 
valorii sale artistice în a doua jumătate a secolului VI î.Ch., prin contribuția 
pictorilor Amasis şi Exekias. Amphora de la Muzeul Vaticanului este o 
capodoperă a lui Exekias, în care delicatețea decoraţiei grafice circulă cu 
spontaneitate într-un dialog al siluetelor umane şi ecvine. Într-o zonă a 
decoraţiei, apar eroii mitologici Achilles și Ajax jucând zaruri. Scena este 
fermecătoare prin firescul posturilor celor două personaje, captivate de 
semnificaţia hazardului, urmărit cu atenție, şi surprinderea veridică a 
mişcărilor specifice jocului. La vasele cu figuri negre şi albe pe fond roşu, 


conturul este zgâriat în lacul negru asemănător cu procedeele gravurii. 

Muzeul Vaticanului. Amphoră ornată de Exekias în stil attic cu figuri negre. Pe decorație 
apar Achilles şi Ajax, jucând zaruri, Kastor, cu calul său Kyllaros, Polydeukes, Tyndaros, 
Pollux şi Leda. 540 î.Ch. 

Louvre. Amphoră decorată de Amasis în stil attic cu figuri negre. Apar Herakles 
Kiknos între Athena şi Ares şi Dionysos pe fața B. 525 î.Ch. 








Muzeul Universităţii din Würzburg. Sileni făcând vin, decorație de pe o amphoră attică 
cu figuri negre atribuită lui Amasis. Se dezvoltă în continuare tematica mitologică. În 
legendele dionisiace apar abuzurile animalice ale silenilor, hetairele desfrânate, 
comedianţii alcoolici şi cupluri în momente intime. 525 î.Ch, 


La începutul primului secol clasic, apare în decorația ceramicii attice 
stilul mai pictural al figurilor roşii pe fond negru. De data aceasta, desenul 
nu mai este făcut prin zgâriere ci prin ductul foarte sensibil al pensulei fine. 
Contururile se trasează apoi liber, grafismul devenind mai flexibil. Noile 
posibilități tehnice creează premisele unei analize anatomice mai nuanțate. 
Inovația figurilor roşii aparține în mare parte pictorului decorator 
Andokides. Amphora de la Louvre, cu minunatele amazoane pregătindu-şi 
armele şi ţinuta sau îmbăindu-se, demonstrează predilecția artistului pentru 
morfologia femeii. El este alături de Pythagoras, cu a sa Aphrodita din 
Esquilin, printre primii artişti care o investighează cu discreţie şi subtilitate, 


surprinzând o diversitate de posturi. 

Louvre. Amphoră decorată de Andokides în stilul attic cu figuri roşii pe fond negru. Nude 
sau drapate în aşa fel încât lasă cu rafinament să se ghicească formele anatomic, tinerele 
grațioase desenate de Andokides, anunță frumoasele caryatide ale Erechtheionului 525î.C 

Antikenmuseen, Berlin. Amphoră attică ornată de Andokides cu scena luptei lui Herakles 
şi Apollo pentru tripod. Artistul este printre primii decoratori de ceramică la care, figurile 
negre de pe vase sunt înlocuite de figuri roşii. 525 î.Ch. 


Stilul sever de decorație a ceramicii este şi el la rândul său caracterizat 
prin austeritatea formelor. Kraterului de la Louvre al lui Euphronios, prin 
forma vasului, oferă spațiul cadru ce sugerează modalitatea rezolvării 
compoziţiei. În tabloul Herakles şi Antaeus în luptă, de pe acest vas, analiza 
detaliului scheletic sau muscular este făcută scrupulos dar subordonată ideii 
de mişcare scenică de un dinamism tensionat, cu gesturi agresive şi o mască 
facială sălbatică la Antaeus sugrumat. Curtezanele şi hetairele din scenele de 
banchet de pe psykterul de la Muzeul State Hermitage din St. Petersburg se 
remarcă în mod paradoxal printr-o morfologie sobră şi o gestică distinsă, ce 


dă scenei solemnitate. 

Louvre. Krater attic cu figuri roşii, decorat de Euphronios, în stilul sever, cu lupta lui 
Herakles cu gigantul libian Antaeus, fiu al Pământului. Pictorul transferă intensitatea 
încleştării mortale corp la corp într-un studiu amănunțit al anatomiilor supuse contracturii 
şi efortului supramaximal. Apare și un efect compozițional de contrast cu modul 
convenţional de figurare a personajelor feminine din fundal. 515 î.Ch. 





State Hermitage Museum, St.Petersburg. Psykter attic cu figuri roșii decorat de 
Euphronios cu o scenă de symposium, dintre puţinele vase de ceramică semnate explicit 
de artist printre numele celor patru hetaire. Contribuţia înnoitoare a artistului în stilistica 
decoraţiei ceramice constă în sugerarea reliefului anatomic prin sinteza siluetei flexibile 
şi atitudinile neașteptate cum este figurarea torsului feminin văzut frontal, postură ce 
apare pentru prima dată pe ceramică. 510 î.Ch. 

Apogeul stilului figurilor roşii pe fond negru este atins în perioada 
pictorilor decoratori Oltos, Euthymides, Epiktetos, Douris şi Brygos, prin 
a căror virtuozitate morfologia umană şi animalieră primeşte un plus de 
spontaneitate dinamică şi o diversitate de atitudini, neatinsă în artă până la 
ei. Noutatea stilistică din decorația ceramică poate fi asociată cu progresele 
picturii din epocă, descrise de Pliniu în scrierile sale. Potrivit acestuia, 
inovațiile desenului, katagrapha sau obliquae imagines, fac posibilă redarea 
din trei sferturi a figurii în diverse poziţii, depăşind în mare măsură 
stereotipia profilului. Mişcările torsului și ale membrelor sunt redate prin 
racourci-uri corect înțelese anatomic. Apar chiar şi mult mai libere mişcări 


de torsiune în jurul unor axe variat poziționate. 





Louvre. Amphoră attică pictată de Oltos cu scena răpirii Helenei de Menelaos. 515 î.Ch. 

British Museum. Kylix attic decorat de Oltos cu scena răpirii cu o quadrigă a Antiopei, 
regina amazoanelor, de către Theseus. 515 î.Ch. 


Dei 





Muzeul Antikensammlungen, München. Amphoră attică decorată de Euthymides cu 
scena răpirii Helenei de către Theseus. 515 î.Ch. 

British Museum. Kylix şi platou attic decorate de Epiktetos cu scene de muzică şi dans. 
Stilul attic, cu figuri şi trupuri robuste, face loc treptat unei noi modalităţii, ce propune un 
personaj mai zvelt şi cu o musculatură mai delicată, de obicei un tânăr cântând la diverse 
instrumente, înconjurat de menade sau hetaire. 505 î.Ch. 


Douris se remarcă prin întâietatea ce o acordă tematicii inspirate de 
scenele ce degajă o atmosferă de intimism familial, cu petreceri sau întruniri 
pedagogice şi artistice, cu recitări de poezie şi audiții muzicale. O dispoziţie 
elegiacă şi meditativă profund umană o degajă şi cupa lui Douris de la 
Louvre dedicată sentimentului matern. Aici însă, accentul cade pe 
dramatismul scenei, sugerat prin compoziție şi mişcarea patetică, 
prefigurând impresionantele Pieră ale artei creştine. Atitudinea personajului 
mitic, aurora zorilor, exprimă suferința morală a mamei ce poartă corpul 


inert al fiului, diferențiat prin căderea spre orizontală. 

Louvre. Cupă attică cu medalionul interior decorat de Douris cu scena Eos ducând trupul 
neînsuflețit al fiului său Memnon. Detaliile anatomice și rănile sângerânde sunt sugestiv 


realizate prin glasiuri diluate. 480 î.Ch. 





Virtuozitatea redării prin racourci îi dă lui Douris şi posibilitatea să 
abordeze pentru prima dată mişcarea surprinzătoare de rotație a torsului sau 
capului şi prezentarea frontală a piciorului, gambei şi genunchiului. Aşa ne 
apar şi tinerii de pe vasele decorate cu teme inspirate din realitatea vieții 
cetăţii: pregătirea efebilor, gimnaștilor şi atleților sau competiția propriu-zisă 
din palestre. Cunoaşterea amănunțită a detaliilor reperelor scheletice sau 
inserțiilor musculare este dovedită de diversitatea de poziţii acrobatice din 


scena Satyri jucându-se şi dansând de la British Museum. 





British Museum. Psykter attic decorat de Douris cu scena Satyri dansând şi jucându-se. 
Scenele mitologice cu multe personaje sunt compuse simetric. Figurile sunt precis 
distribuite scenografic în jurul centrului de interes dat de silenul costumat drept Hermes, 
ce le dirijează ritmica diverselor gesturi. 480 î.Ch. 

Brygos este pictorul decorator ce se remarcă prin sensibilitate la 
senzualitatea feminină pe care o înfăţişează în scene tandre. Elegantele sale 
personaje au profilul uşor recognoscibil, prin conturul concav dat de lobulul 


nasului moderat evidenţiat. Fantele palpebrale, descrise prin linii curbe fine, 


au irisul discret deplasat intern, creând senzaţia de strabism convergent. 





Muzeul de Artă Rhode Island. Hera şi Nike, decorație atribuită lui Brygos, de pe un 
lekythos attic. Drapajul elegant lasă să se întrevadă voluptoase forme feminine ce nu 
afectează însă solemnitatea scenei rituale, personajele divine fiind animate de o gestică 
deosebit de demnă, la care se asociază şi verticalitatea impunătoare. 480 î.Ch. 


Celebra sculptură a lui Skopas Menadă dansând, de la jumătatea 
secolului IV î.Ch., are corespondente în decorația ceramică ce o preced cu 
aproape un veac. Este vorba despre dezlănțuirea cu dinamică şi ritm 
exploziv a menadelor pictorului Kleophrades, în ritualul dionisiac, de pe 
Amphora de la Munchen sau dansul orgiasic şi maniacal al menadelor de pe 


cupele lui Makron şi Hieron. 

Muzeul Staatliche Antikensammlungen, München. Amphoră pictată de Kleophrades în 
stilul attic cu figuri roșii. În aceste scene se investighează subconştientul instinctual ce se 
exteriorizează prin afectele silenilor şi mişcările dezinhibate ale menadelor din misterele 
dionisiace. 490 î.Ch. 

Museo Archeologico Nazionale, Neapole. La Kleophrades, paroxismul expresiei 
emoționale trece uşor în registrul spaimei și exasperării în scene cum ar fi Ajax răpind pe 
Casandra, din Hydria cu sfârşitul Troiei, unde gestica disperării vine din adâncurile 
patosului omenesc. 490 î.Ch. 

Antikenmuseen Berlin. Kylix pictat de Makron în stil attic cu figuri roşii cu menade în 
stări ecstatice, prilejuite de coregrafia dionisiacă. 490 î.Ch. 





Muzeul Antikensammlungen, Miinchen. Cupă semnată de Hieron, decorată în stil attic cu 
figuri roşii. Scenele cu menade hărțuite de satyri se remarcă prin felul cum pictorul 
aşează veşmintele pe formele anatomice, sugerându-le prin sinuozitatea pliurilor, sau le 
lasă pur şi simplu să se vadă prin transparență. 490 î.Ch. 

Dovezile oferite de decorația ceramicii, deşi indirecte, sunt o imagine 
intuitivă reală asupra felului cum arătau lucrările descrise de Xenocrates, 
Pliniu şi Aristotel, ale marilor pictori eleni din timpul sculptorilor 
clasicismului grec. Subtilitatea şi flexibilitatea conturului de pe decorația 
ceramică este un reflex al eleganței siluetelor lui Phidias, marele 
contemporan al pictorilor acestei perioade, pe stilul cărora sculptorul şi-a pus 
amprenta. Astfel, Polygnotos este artistul ce se remarcă prin aşa numitul stil 
sever frumos al decoraţiei cu figuri roşii, din a două jumătate a întâiului 
secol clasic. El pictează splendide trupuri, sporindu-le misterul prin 
opalescența drapajului transparent, şi redă vitalitatea chipurilor zâmbitoare, 
surprinzând diversitatea caracterelor faciale. Xenocrate afirmă că Polygnotos 


reprezintă ființe superioare nouă şi-i recunoaşte măiestria idealizării. 

Muzeul Universității din Mississippi. Stamnos pictat de Polygnotos . 440 î.Ch 

Potrivit scrierilor lui Pliniu, Polygnotos este primul pictor care 
deschide gura figurilor şi eliberează fața de vechea înțepenire, exprimând 
emoțiile prin mişcările mimice. Este pictorul ethosului şi al caracterelor. În 
Poetica sa, Aristotel observă: Polygnot pictează remarcabil caracterele, în 


timp ce pictura lui Zeuxis le ignoră. 





Muzeul Universităţii din Mississippi. Stamnos pictat de Polygnotos . 440 î.Ch 


Modalitatea arhaică de a dispune personajele în funcție de axul de 
simetrie al centrului de interes şi logica desfăşurării scenice a evenimentelor 
şi mișcărilor sunt înlocuite de Polygnotos prin accentul pe exprimarea 
trăirilor interioare şi interacțiunii caracterelor. Chipurile transfigurate ale 
personajelor sunt însoţite de gesturi sau posturi sugestive, poziționate la 


înălțimi diferite, surprinse adesea şi din trei sferturi. 

Muzeul Universităţii din Mississippi. Hydrie pictată de Polygnotos cu scena Theseus 
urmărind o femeie. 440 î.Ch. 


Subiectele cu interpretare la diverse instrumente şi educaţie artistică 
sau literară sunt prilejul unei investigaţii psihologice a stărilor depresive sau 
doar de tristețe. Armonia sunetelor şi poezia îşi găsesc echivalentul vizual în 
euritmia desenului. Capul înclinat spre instrument şi chipul exprimă 
gravitate şi melancolie. Pantomimica pretențioasă, specifică perioadei 
arhaice inspirată din legendele vechilor eleni, este înlocuită în genul familial 


de o dinamică şi gestică firească, preluată nemijlocit din realitatea cotidiană. 

British Museum. Decoraţie cu figuri roşii pe fond negru pentru o amphoră attică. Scena 


de educaţie muzicală reuneşte poetul Mousaios și muzele Melousa şi Terpsichora, cea 
care cântă la harpă, fiind reprezentată din semiprofil. 





Elevaţia sufletească ofertă de muzică este ideea transpusă plastic şi în 
Kraterul attic cu figuri roşii Orpheus şi tracii. Chipul fascinat al zeului, 
privind şi ascultând armonia celestă, este expresia inspiraţiei divine. Muzica 
sa, replică a perfecțiunii sferelor înalte, rezonează prin ecouri diferit 
resimţite de fiecare membru al „barbarului” auditoriu. Impresionează 
diversitatea de atitudini a celor patru traci, care însă reacționează la farmecul 
sunetelor unitar, diminuând din agresivitatea etalării armelor, ce sunt 


momentan folosite paşnic, ca pârghii de susținere. 

Antikenmuseen Berlin. Kraterul attic decorat cu scena Orpheus şi tracii. 440 î.Ch. 
Pictorul dovedeşte virtuozitate în modul de a descrie formele anatomice prin traseul fluid 
al liniei şi nu repetă stereotip prezentarea laterală, intercalând între profiluri şi o 
reprezentare din față a unui chip sau jos, mâini şi picioare văzute frontal. 


A doua jumătate a secolului V î.Ch. este şi perioada apariţiei şi 
dezvoltării treptate a stilului liber în decorația ceramică. Figurile roşii se 
detașează din ce în ce mai mult de sobrietatea deceniilor anterioare. Liniile 
primesc un grad sporit de independență, printr-un desen lejer, adesea 
aproape de spontaneitatea crochiului. Nikias este pictorul ce ştie să găsească 
atitudinile cele mai fireşti şi gesturile cele mai potrivite pentru personajele 
sale şi excelează în modelajul prin clar-obscur. El face pași importanţi în 
direcția trecerii de la liniar la pictural prin estomparea conturului figurilor. 
Discreţia acestuia contribuie la senzaţia de relief sau chiar tri-dimensional a 
interiorului formei anatomice. În consens cu acesta, Parrhasios afirmă despre 
contur că acesta trebuie sa fie pierdut, pentru a sugera ceea ce conține 


figura şi pentru a releva ceea ce ea ascunde. 

Louvre. Oinochoe decorat de Nikias cu scena Herakles cu Nike într-o quadrigă trasă de 
centauri. Prin efecte de clar-obscur şi estomparea conturului, se evidențiază personajele 
ca figuri luminoase reliefate pe fondul închis şi bi-dimensional. 405 î.Ch. 


Această modalitate de a sugera relieful face şcoală în epocă dar apare 
ca inovator pictorul Pausanias, ce sugerează efectul tri-dimensional prin 
impactul închisului pe fond luminos. El este şi pictorul ce inventează şi 
foloseşte pentru prima dată racursiul în desenul anatomic. Despre acesta, 
artistul istoriograf Xenocrate afirmă: voind să reprezinte lungimea unui 
animal, Pausanias îl pictează din față iar nu din profil şi cu toate acestea, 


amploarea sa este foarte bine înțeleasă. 


În secolul IV î. Ch., pictura grecească face progrese în redarea bi- 
dimensională mai mult a aparenţei figurilor decât a esenței lor, ca în secolul 
anterior. Interesul pictorilor decoratori se deplasează de la redarea 
conturului, mai mult sau mai puțin ferm, la efecte de suprafață, textură şi 


materialitate, apărând aşa-numitul stil bogat. 

Louvre. Purificarea lui Oreste de către Apollo, la Delphi, în prezența Arthemisei, 
decorație de pe un krater din Apulia. Artistul dovedeşte măiestrie în felul firesc de a 
desena chipurile şi mai ales membrele, cu variate şi rafinate gesturi. Accentul cade însă, 
pe preocuparea de a reda diversitatea de materiale, cu consistențe diferite, ce sunt animate 
oarecum artificial şi etalate ostentativ. Prima jumătate a secolului IV î.Ch. 


Pe parcursul celui de-al doilea secol al clasicismului grec, în decorația 
ceramică, este promovat un fel de manierism, în care formele reprezentărilor 
trec spre un teatral căutat, un rafinament artificial şi un sentimentalism 
grațios. Atitudinile şi dinamismul surprinzător sunt uneori hiperbolizate iar 
figuraţia încărcată ca într-un baroc avant la lettre. Influența dramaticului 
duce decorația ceramică la sfârşitul secolului, spre aşa numitul stil de operă, 
aşa cum apare pe Hydria semnată Meidias, de la British Museum. Vasul este 
decorat cu figuri roşii pe fond negru aşezate pe două registre suprapuse. 
Deasupra se află scena mitologică Răpirea fiicelor lui Leukippos iar sub ea, 


Herakles în grădina Hesperidelor. 

enoară, cu scena 


le dezlănțuite ale menadelor. 

British Museum. Hydria attică 
Răpirea fetelor lui Leukippos 

British Museum. Hydria attică decorată de Meidias. Detalii din friza cu scena 
Herakles în grădina Hesperidelor. 





Organizarea figurilor în profunzime, prin renunţarea la norma alăturării 
personajelor în plan, ce nu afecta relația dintre forma şi decorația vasului, 
garanție a robusteţii, integrității şi unicității sale, este una din noutăţile ce 
diferenţiază clasicismul târziu de firescul perioadei timpurii. Supralicitând 
măiestria desenatorului, prin capacitățile de sugestie ale racourci-ului, se 
caută dinamica incitantă şi figura instabilă în cele trei dimensiuni, Acesta 
este noul criteriu conform căruia sunt distribuite tensiunile create între forma 
şi decorația vasului. Rezolvată de virtuozitatea de a sugera adâncimea 
spațiului, ea duce uneori la o ornamentică agitată şi agresivă, cum este cazul 


quadrigii mânată de Pelops, de la Museo Civico, Arezzo. 

Museo Civico, Arezzo. Amphoră decorată cu scena Pelops și Hippodameia. 
Impresionează felul cum prin virtuozitatea racourci-lui, decoratorul soluţionează incitanta 
dificultate de a reprezenta cei patru cai, ce avansează oblic față de privitor. 





Prestigiul artei lui Praxiteles justifică apetența pictorilor-decoratori 
pentru morfologia feminină plasată într-un cadru fastuos, specific stilului 
bogat, cum apare şi în lucrările de mare valoare artistică, Cupa cu pregătiri 


de nuntă de la St. Petersburg şi Pelike cu Peleus şi Thetis de la Londra. 

State Hermitage Museum, St. Petersburg. Cupa attică decorată cu scena Pregătiri de 
nuntă. 350 î.Ch. Nobleţea mişcărilor, decorul şi vestimentația amplă definesc stilul bogat. 





British Museum. Pelike decorat cu Răpirea lui Thetis de către Peleus. Rotunjimile moi, 
unduind într-o dinamică voluptoasă şi senzualitatea ațâțătoare a felului cum apare Thetis, 
găsită de Peleus în timp ce se scaldă, anunță modalitatea elenistică de reprezentare, 
devansând însă cu un veac Aphrodita lui Doidalsas. Gestul pudic al nimfei este perfect 
credibil. Antiteza provocatoare dintre nuditatea sa și personajele feminine înveșmântate 
din anturaj este accentuată de albul pielii, rezervat doar divinităților. 340 î.Ch. 


si 


La fel ca cea egipteană şi arta etruscă porneşte în mare parte de la 
motivaţia funerară, de la premisa magică cristalizată în cultul morţilor. 
Dublul cioplit sau pictat are capacitatea de a menţine originalul perisabil, 
reprezentat în mod individualizat, cu trăsăturile caracteristice personale, în 
viaţa eternă, Pentru aceasta, figurativul etrusc se străduieşte să creeze un 
ambient cât mai plăcut, bineînțeles inspirat ca tematică din aspectele traiului 
terestru agreate de defunct în existenţa reală: dansuri exuberante, competiții 
sportive, interpretări şi audiții muzicale, petreceri şi diverse ceremonii. 
Registrul emoțional este dominat de vitalitatea sentimentelor de dragoste de 
viaţă şi bucurie a teluricului. Pentru acestea, artistul etrusc găseşte 
echivalenți plastici sugestivi: strălucirea şi puritatea coloritului, forme 
impetuoase, vivacitatea liniilor desenului. 

La baza religiei etrusce stă ideea că destinul omului este complet 
determinat de capriciile multitudinii de zeități adorate. Fenomenele naturale 
sau întâmplătoare cum sunt lumina, tunetul, fulgerul, structura organelor 
interne a animalelor sacrificate sau traseul zborului păsărilor sunt expresii 
ale voinţei divine şi conțin mesaje ce pot fi interpretate doar de sacerdoti cu 
pregătire specială, cum sunt augurii. Fundamentul credinţei etrusce fiind 
predestinarea, deşi o amânare a implacabilului este posibilă prin intermediul 
preoților şi sacrificiilor rituale, finalul este cert. Conform preceptelor libri 
fatales, descrise de Censorinus, vieții omului îi este rezervată o perioadă de 
şapte ori câte doisprezece ani. Oricine depăşeşte această vârstă pierde 
capacitatea de a înțelege semnele zeilor. Ceremonialul religios se desfăşoară 
conform aşa numitei discipline etrusce, un cod complex de ritualuri, sinteză 


de procedee sacerdotale, preluat în mare parte şi de religia romană. 

Mormântului Augurilor din Tarquinia, 530 î.Ch. este decorat cu 
figuri ce au un impact estetic rustic prin talia joasă şi aspectul viguros. 
Corpul uman robust are o morfologie voluminoasă, ce trece peste reperele 
scheletice şi inserţiile musculare, reducându-se la o siluetă ondulată şi 
disproporționată. Capul masiv are fruntea joasă, continuată direct de profilul 
nasului mare, cu ochii văzuți frontal, cu barbă dar fără mustață. Membrele 
butucănoase, cu mişcări brutale şi grosiere, au o vitalitate primitivă. Modul 
de reprezentare este de un naturalism neşlefuit, cu observarea a puţine detalii 


şi apelul la simplitatea tentei plate. 





Mormântului Augurilor din Tarquinia. Preoți etrusci (auguri) interpretând semnificaţiile 
zborului păsărilor pentru destinul omului. Membrele grosolane, specifice tipului rustic sunt 
animate de mișcări simple și oarecum primitive ale încheieturilor greoaie. 530 î.Ch. 


- 180 - 


Apogeul originalității artistice a Etruriei este între secolele VII-VI 
î.Ch. dar, aparținând totuşi unei culturi regionale şi imature, reprezentarea 
etruscă este influențată de prestigiul Greciei clasice. Astfel, începând cu 
secolul V î.Ch., se pierd subiectele originale în favoarea unor teme de 
import, cum ar fi Lupta Amazoanelor contra aheilor, care apare pe decorația 


sarcofagului amazoanelor din Tarquinia. 

Muzeul arheologic Florența. Amazoane atacând un grec, scenā din decorația pictată a 
sarcofagului din Tarquinia. sec.V î.Ch. 

Se pierd şi modalitățile specific etrusce de reprezentare, autenticitatea 
coloritului de tradiție locală dar se încearcă tehnici mai elaborate, cum ar fi 
clar-obscurul. Compoziţia devine mai unitară scenic şi apare o preocupare 
mai susținută de a imita cu acuratețe formele vii, sporindu-le totodată 
distincția şi noblețea, aşa cum apar reprezentările ecvine ale quadrigii 


amazoanelor de pe acest sarcofag, 

Muzeul arheologic Florența. Quadriga amazoanelor, scenă din decorația pictată a 
sarcofagului din Tarquinia. sec.V î.Ch, 


Secolul următor aduce în figurativul monumentelor funerare etrusce o 
atmosferă de coşmar de origine orientală. Sphincşi înspăimântători şi genii 
monstruoase mişună în aşa numita demonologie etruscă, hiperbolizarea 
regională terifiantă a mitologiei infernului de sorginte asiatică. În decorația 
murală a mormântului Orcus II din Tarquinia, apar făpturi cu aspect grotesc, 


demonii înaripați Charon şi Tuchulcha şi monstrul Geryn. 

Prin contrast, în altă încăpere a mormântului Orcus I, se află tristul 
portret al frumoasei Velia Velcha, o nobilă etruscă. Desenat într-un stil tipic 
grecesc, cu profilul drept dar sensibil nuanțat ca linie de contur, portretul 


Veliei exprimă cu sobrietate un sentiment grav. Tehnica de reprezentare este 


mai nuanţată schițându-se în cadrul tentei plate şi un discret modeleu. 





Mormântul Orcus, Tarquinia. Theseus amenințat de un demon şi Portretul Veliei 
Velcha. Pentru artistul etrusc, personajele devin interesante și sub aspect sufletesc, 
evidențiindu-le distincția şi puritatea sentimentului. sec. IV î.Ch. 


Secolele elenistice determină o particularizare a chipului, scăzând 
considerabil idealizarea de factură clasicizantă. Atitudinea de tristă nobleţe a 
acestor figuri este accentuată de contrastul cu legendarii demoni ai 
adâncurilor, antiteză subliniată şi cu mijloacele de sugestie ale clar- 
obscurului. În mormântul Typhonului din Tarquinia, apar monștrii gigantici, 
înaripaţi, genii terifiante în posturi agitate, cu membre adesea desenate din 


racourci şi continuate de forme reptiliene, în spiritul patosului pergamian. 

Demon şi procesiune funerară elocventă pentru aspectul individualizat al reprezentării. 
Decorația Mormântului Typhon-ului. Tarquinia, sec I î.Ch. 


La fel ca şi a egiptenilor şi deosebindu-se de cea a grecilor clasici, 
reprezentarea 3D etruscă este preocupată de imitarea cât mai fidelă a 
individualităţii. Aceasta se face chiar cu accentuarea unor particularități, spre 
a reda cât mai autentic caracterul. Pe sarcofage apare astfel o portretistică 


plină de expresivitate, robusteţe şi realism viu. 





Louvre. Sarcofagul Spouses, Cerveteri. Terra-cotă policromată. 520-510 î.Ch. 


- 184 - 





Muzeul Villa Giulia, Roma. Sarcophagus dei Sposi din necropola Banditaccia. Figurile 
din terra cotta policromată reprezintă un bărbat îmbrățişându-şi tandru şi protectiv soția. 
Ei sunt întinşi pe un triclinium, ambii sprijinindu-se pe antebraţul stâng, atitudine 
specifică banchetelor cu degustări de vinuri (symposion). Chipurile sunt însuflețite de un 
zâmbet misterios iar gesturile de eleganță. Cele două lucrări, foarte asemănătoare în 
concepție şi mod de realizare se pare că aparțin aceluiaşi artist. 530-520 î.Ch. 


Tehnica predilectă este cea care permite o prelucrare cât mai fidelă, în 
forme maleabile, cum este modelarea şi arderea lutului sau turnarea 
bronzului. Tradiţia mediteraneană şi egipteană, de a lua şi a face măşti 


funerare, este prezentă şi chiar foarte importantă la etrusci. 

Louvre. Antefixe decorative etrusce din terra cotta policromată ce dovedesc o puternică 
influență grecească, atât prin tematică (satyr şi menadă în dans dionysiac) cât şi prin 
delicatețea modelării chipului feminin. sec. V î.Ch. 





Muzeul State Hermitage, St. Petersburg. Decoraţie funerară din bronz, descoperită la 
Perugia. Scenele de banchete rituale, cu figuri calme şi forme austere, generalizator 
idealizante ale unor detalii reale, dovedesc influența sculpturii Greciei clasice asupra 
artiştilor etrusci la începutul secolului IV î.Ch. 

Lupoaica de la Muzeul Capitoliului se pare că îi aparține lui Vulca, 
artistul etrusc cel mai bine cunoscut. Emblematică pentru stilul liniar de 
reprezentare, aceasta are membrele anterioare rectilinii, gâtul înțepenit şi 
corpul rigid, pe linia aceleiaşi axe. Geometria strictă a construcției 
orientează interesul receptorului spre singura parte ce se întoarce spre 


privitor, capul expresiv al lupoaicei. 








Muzeul Capitoliului, Roma. Lupoaica. Cu toate că botul deschis lasă să se vadă 
periculoasa dentiție, expresia de îngrijorare maternă a ochilor combinată cu mimica 
durerii, dată de ridicarea extremităților interne ale sprâncenelor şi cutele de pe frunte, este 
surprinzător de umană. sec.V î.Ch. 

În statuia lui Marte din Todi, Vulca dă dovadă de austeritate şi un 
naturalism de expresivitate aspră. Chipul zeului războiului, fin prelucrat şi 


modelat sensibil, are un paradoxal aer meditativ-oniric în contrast cu zalele 


descrise meticulos, ce-l definesc însă din punct de vedere mitologic. 

Muzeul din Arezzo. Himera este o făptură mitologică monstruoasă, rezultată din 
asamblarea unor părți disparate, redate în mod naturalist şi asamblate uimitor de abil. La 
o examinare superficială lucrarea este o alăturare heteroclită de elemente anatomice, care 
doar prin îndemânarea artistului îşi găsesc unitatea morfologică. sec. V î.Ch. 





Muzeul Villa Giulia, Roma. Minerva şi Apollo din Veii, atribuit lui Vulca. sec.V î.Ch. 

Reprezentarea 2D Relieful etrusc arhaic este dedicat în mare parte 


ceremonialului funebru. Sarcofagele sunt de obicei decorate cu portretele 


defuncților sculptate greoi, lipsind intuiţia redării veridice. 





Cerveteri. Detaliu de decorație din Mormântul reliefurilor. jumătatea sec.IV î.Ch. 

Decorația mormântul din Ruvo, în sudul peninsulei, este o procesiune 
ce poate fi interpretată şi ca un dans funebru ritual. Înlănțuirea monotonă, în 
friză, este temperată de o calmă euritmie a dinamicii. Micile diferențe de 
mișcare a mâinilor şi picioarelor, ce individualizează participantele la 
ceremonia înmormântării, ne dau posibilitatea să descoperim şi diversitatea, 


evitând astfel stereotipul. Scena tristului dans dă o sobrietate net diferită de 


vitalitatea reprezentărilor etrusce cu tematică similară. 





Cripta Ruvo, Neapole. Pictură murală datând de la jumătatea sec. IV î.Ch. 


În decorația pictată etruscă de la Tarquinia, reprezentările omului sunt 
incluse într-un cadru comun cu cele animaliere, cu păsări şi peşti, printre 


elemente naturale, forme vegetale şi stânci stilizate. 

Tarquinia. În Cripta vânătorii şi pescuitului, în egală măsură în importanța reprezentării 
figurative, omul, păsările şi peştii se bucură de atenţie și observaţie cu rigurozitate dar şi 
naturalețe. Cunoaşterea structurii corpului, a formelor generale şi credibilitatea mişcării 
sunt pe măsura progresului în tehnicile de desen, cu abordarea chiar şi a racourci-ului. 
Cadrul natural este animat de păsări desenate cu minuţiozitate. 520-510 î.Ch, 


Pictorul etrusc este sensibil la mişcare, figura umană fiind înţeleasă în 


unitatea ei morfologică şi funcțională cu aceeaşi curiozitate cu care sunt 


investigate de exemplu şi variatele secvenţe ale zborului păsărilor. 





În Mormântul baronului din Targuinia, robusta figură centrală se 
detaşează cu orgoliu nobiliar, executând un ceremonial împreună cu un tânăr 
instrumentist. Personajul feminin din fața baronului şi restul participanţilor 
la ritual, caii şi călăreții, sunt poziționați în cadre şi scene cu o euritmie 
liniştită. Morfologia lor începe să devină mai suplă iar proporţiile mai 


distinse şi mai clare. 

Fresce din Mormântul baronului din Tarquinia, 510 î.Ch. 

Pictorii etrusci decorează atât pereţii cât şi tavanul monumentului 
funerar, fiind evidentă preocuparea lor de a surprinde veridicitatea mişcării, 
redată cu lejeritate. Se speculează plasticitatea materialelor şi suportului iar 


frescele sunt o succesiune de tablouri, ce descriu şi narează un eveniment. 





ke Ai 


i E E A, i di del ae 
Vulci. Cripta François, Vulci, Sacrificarea prizonierilor troieni. 340 î.Ch, 





Pictura murală din Cripta leoaicelor din Tarquinia exprimă vibrant un 
paradoxal sentiment al bucuriei vieţii. Ritmica frenetică a dansului este 
sugerată şi de jocul alternanței închis-deschis, ce respectă totuşi convențiile 
arhaice cu circulaţie în tot spaţiul est-mediteranean: femeia este brunetă dar 
cu pielea deschisă la culoare, în timp ce bărbatul, cu piele întunecată, este 
blond. Este remarcabil faptul că artistul etrusc ştie să diferenţieze 
feminitatea, prin aspectul mai gracil al extremităților membrelor. Mâinile şi 
picioarele dansatoarei sunt desenate mai atent şi sunt credibile ca mişcare 


față de cele ale bărbatului, care sunt butucănoase şi construite nerealist. 

Dansul orgiasic din Mormântul leoaicelor din Tarquinia, 520 î.Ch. Cuplul de dansatori 
afrontați sugerează o coregrafie ce dă senzația de coordonare și sincronism prin 
rigurozitatea simetriei şi paralelismul mişcărilor. 

Arta romană continuă, alături de regatele elenistice, marile realizări 
antice în plan cultural, cu toate că aici procesul este oarecum invers: 
cuceritorii militari sunt cei cuceriti din punct de vedere spiritual de lumea 
grecească. Apare un nou stil unitar, cel greco-roman, bazat pe subiecte 
comune, tehnici şi modalităţi artistice de reprezentare unitare, Ideile cele mai 
înaintate şi formele de artă din vastele teritorii, filtrate prin disciplina 
spiritului şi remarcabila contribuţiei a însăşi Romei, duc treptat la apogeul 
artistic concordant cu succesul militar şi politic al imperiului. Acest 
eclectism este inevitabil dacă ținem cont de imensitatea teritoriului, bogăţia 
şi valoarea artistică a vechilor centre culturale din bazinul Mediteranei 
Răsăritene. În acest sens, artistul roman nu are cum să ignore exemplul 
maeștrilor clasicității elene. Cea mai mare parte din capodoperele greceşti şi 
elenistice ne sunt cunoscute prin intermediul copiilor romane, mai mult sau 
mai puțin fidele. 

Statul impune un sistem clar de guvernare, o administraţie şi o relaţie a 
individului cu societatea stabilită cu precizie prin dreptul roman. Se cultivă 
glorificarea permanentă a victoriilor şi înțelepciunii politice a generalilor şi a 
împăratului. Fiind un popor în primul rând educat pentru fapte de arme, 
pentru un adevărat roman, arta nu este o activitate de prim ordin. Modelul de 
viaţă este în mare măsură explicat de faptul că romanii se consideră 
războinici înnăscuți, Seneca defineşte națiunea romană prin anima militans, 
spiritul războinic, iar Vergilius îi atribuie miticului strămoş al romanilor 
următorul îndemn: Lăsaţi în seama altor popoare să cioplească din 
marmură chipuri vii, Roma are menirea de a domnii peste oraşele cucerite 
şi subjugate. Civilizația romană are un pronunțat caracter practic, dreptul 
divin şi religia modelează dreptul roman şi jurisprudența umană, arta 


oscilând adesea între utilitar şi convenție. 

Din tematica mitologică, atât de îndrăgită de greci, romanii cultivă 
doar legenda întemeierii Romei. Divinitățile romane sunt reprezentări 
simbolice, personificări ale diferitelor forme de activitate socială omenească 


Rezultat mai curând al rațiunii şi disciplinei, o mare importanță o are ritualul 





Muzeul Vaticanului, Roma. Divinitate romană, personificare a Tibrului. 


Romanii ajung treptat la un panteon de divinități ce pot fi corelate celor 
ale grecilor: Jupiter (Zeus) divinitatea principală a luminii, fulgerelor şi 
tunetelor, Iunona (Hera) protectoarea căminului şi căsătoriei şi Minerva 
(Athena) formează Triada Capitolină. Marte (Ares) este zeul războiului, 
deosebit de important la romani. Imagistica mitologică, mai săracă 
comparativ cu a grecilor, preia şi aspectul eroilor legendari omologi. 

Polemica generată de noțiunea de artă romană îi pune în antiteză, pe de 
o parte incontestabila origine greacă a modalității de reprezentare iar pe 
cealaltă, originalitatea contribuției latine: arta portretului, cultivat mai ales 


pentru valoarea sa de document şi omagiere a strămoşilor şi relieful istoric. 

În cadrul cultului parental, predilecția nativă a romanilor spre un 
pozitivism viguros şi un realism al reprezentării îşi găseşte modalitățile cele 


mai riguroase în tehnicile măşștilor de ceară şi luării de mulaje după chipul 


defunctului. 





Artă romană din perioada republicană. Portret bazat pe mască mortuară şi bust sec. I î.Ch. 

Această caracteristică se datorează acelor trăsături particulare 
moştenite de la etrusci. Din acest punct de vedere, arta romană este 
rezultatul întâlnirii tradiţiei naturaliste a imaginii strămoşilor cu realismul 
elenistic, trecând peste idealul desăvârşirii trupeşti armonioase a nudului 
clasic și motivația modelului intuitiv de perfecţiune al legendarilor zei eleni. 
Preferința pentru portret se explică prin cultul vechilor comunități romane, 
susținut prin venerarea capului familiei, a strămoşilor ocrotitori ai ginţii şi 


căminului, ale căror portrete, imagines, împodobesc casa. 

- CENA SL ees AR e n a a e EI 
Vatican. Cuplu republican reprezentativ pentru felul cum romanii îşi venerează părinții. 
Familia, nucleul vital al societății romane are la bază curăţenia sufletească şi trăinicia 
afecțiunii între soți chiar la vârste înaintate, Cultul parental dă artistului posibilitatea să-şi 
etaleze calitățile de portretist dar mai ales de fin psiholog şi moralist. 

Sculpturile romane din sec. IV-III î.Ch. sunt în mare măsură o 
continuare a stilisticii etrusce, încât este dificil să le diferențiem, mai ales că 
multe sunt operele unor artişti etrusci. Lucrate minuțios, ele se aseamănă cu 
măştile de ceară luate după chipul defunctului. Brutus Capitolin este 
considerat de Jean-Claude Fredouille drept o mare reuşită psihologică, prin 
felul cum artistul explorează caracterul personajului şi viața sa sufletească: 
mimica sobră, forța morală şi formele crispate de tensiunile interioare sunt 
concordante în a impune respectul datorat salvatorului Romei. Această 
modalitate aspră de a portretiza o personalitate politico - militară devine în 


Epoca Republicană modelul etic al cetățeanului roman. 





{ 
pt 


Muzeul Capitoliului, Roma. Brutus, cel mai important leader al revoluției patricienilor, 
care, potrivit tradiției istorice, a înlocuit monarhia cu Republica Romană. Chipul auster, 
buzele subțiri și ridurile ce dovedesc zbuciumul lăuntric exprima severitatea, 

Bronz din sec. IV — III î.Ch. 


- 200 - 





Un capitol remarcabil al sculpturii romane îl constituie portretele 
veristice ale unor personalități militare sau politice republicane notorii în 
epocă. Aspectul individual frapează prin veridicitatea fizică şi doar în plan 
secund prin particularitățile de caracter şi temperament. Sunt figuri sobre, cu 
capete chele, cu pliuri adânci şi buze crispate asimetric, ce impresionează 
prin realismul detalierii. Capul de roman de la Metropolitan Museum are o 
față osoasă, cu prognatism (bărbie proeminentă), malare bine reliefate, o 
expresia încruntată şi o privire tensionată. Nu se simte nici o tendință 


abstract-generalizatoare dar nici de caricatural. 





Metropolitan Museum. Portret al unui roman din perioada republicană. Stilul este aspru, 
scoțând în evidență trăsături de caracter severe. Modelul este urmat fără imaginație, 
detaliu după detaliu: pomeţii reliefaţi ai obrazului, pliurile expresive ale pielii, deviațiile 
asimetrice ale septului nazal. secolul I î.Ch. 

Oratorul de la Muzeul din Florenţa impresionează prin gestul 
caracteristic ce însoţeşte retorica, prin prospețimea concepției, virtuozitatea 


execuției tehnice şi strădania de a-i descoperi particularitățile anatomice. 






Muzeul Arheologic din Florenţa. Oratorul (Aulus Metellus) bronz din sec. I î.Ch. 





În epoca Împăratului Octavian Augustus se continuă stilul anterior de 
reprezentare artistică dar se apelează şi la criteriile clasicismului grec. Stilul 
recomandat oficial şi dirijat de către aparatul de stat ia ca model echilibrul 
lui Phidias dar este mai lucid şi mai riguros, protejând arta romană de 
eclectism pentru o bună perioadă de timp. Portretele sunt mai rezervate prin 
disciplina morală a Romei imperiale, ce a absorbit filosofia şi etica Greciei 
clasice, a învățat să-şi domine pornirile spre violenţă şi să-şi ascundă trăirile 
afective. Artiştii romani redescoperă idealismul, ajungând la un clişeu al 
figurii împăratului, de cele mai multe ori un bust stilizat şi impunător, ce 
denotă forță spirituală şi autocontrol. Prin această voință oțelită, portretele 
lui Octavian Augustus se deosebesc de cele ale lui Alexandru Macedon 
realizate de Lysippos, ce frapează prin expresia visătoare de conducător 


vizionar, ce priveşte parcă spre alte lumi. 

Muzeul Vaticanului, Roma. Portretul lui Iulius Caesar. 
Louvre, Statuia lui Octavian Augustus. Portretele primilor împărați se deosebesc de cele 
din perioada republicană prin formele clarificate liniar, efectele savante de lumini şi 
umbre dar mai ales prin acel simţ al măsurii de origine clasică greacă. 


Tendinţa realistă în portretistica imperială se folosește de procedee 
tehnice ingenioase, cum sunt delimitarea mai netă a globilor oculari şi 
sugerarea culorii irisului prin adâncirea sa, ce captează mai mult sau mai 


puţin lumina. 

Louvre. Portretele lui Vitellius sunt emblematice pentru felul în care prin tendința 
naturalistă se evidențiază chiar şi aspectele dismorfice ale anatomiei capului şi amprenta 
degradării, până la accente groteşti. 





Museo Conservatori, Roma. Portrete ale împăratului Constantin I. 

Altă contribuție specific romană la portretistică este numărul mare de 
reprezentări feminine redate prin căutarea particularității chipului. 
Matroanele romane, prin diversitatea trăsăturilor lor, pot fi uşor deosebite 
de modul convenţional de reprezentare al idealizatelor, general valabilelor 
zeițe sau al senzualelor hetaire greceşti. Mame ale familiei, ele sunt de o 


mare frumuseţe morală prin atitudinea lor concentrată şi atenţia interioară, 


prin rolul de a asigura valorile căminului, prin devotament. 





Muzeul Vaticanului, Roma. Portretele feminine sunt emblematice prin felul în care 
adevărul intuitiv al unicităţii chipului devine un adevăr tipologic al matroanei romane, 
garanție a familiei, sobră şi plină de forță vitală. Ele au o expresie de demnitate perfect 
concordantă cu estetica chipului oval, net conturat dar cu repere delicate, ce necesită o 
redare sculpturală veridică şi minuțioasă. 

Reprezentarea 2D Genul reliefului istoric, invenţie sumeriană 
preluată de asirieni, prin intermediul elenistic ajunge să fie dezvoltat de 
romani, adăugându-i-se aspecte noi. În bogăţia reliefului, putem decela 
gustul pentru narativ al originilor etrusce dar şi necesitatea de a preamări 
succesele militare şi politice ale Romei prin procesiuni în cinstea victoriei, în 
care învingătorul şi scenele mai importante ale campaniei sunt descrise cu 
realism. Intervenţia oficialităților imperiale în artă duce la rețeta cu formule 
de reprezentare, clişeu epuizat din punct de vedere al expresivităţii. Horațiu 
afirmă: greu este să creezi ființe adevărate, vii, din idei generale. Prin 
repetare monotonă, se ajunge până la acele caiete de modele, adevărate 
canoane de reprezentare artistică, Prin astfel de decoraţiuni, în măreţele 
monumente ridicate împăratului victorios, se caută totuşi un echilibru între 
necesitatea unei forme de comunicare către mase, de maxim efect şi 
simplitate şi prestigiul reliefului elenistic. Morfologia elegantă și detaşată a 
divinităților grecești nu pot emoţiona plebeul, a cărui divertisment suprem 


este lupta gladiatorilor din Colosseum. 





Muzeul Naţional Roman (Termele lui Diocletian). Lupta de gladiatori nu are pasiunea şi 
dramatismul reliefului grecesc sau elenistic cu tematică similară, lipsindu-i fantezia. 

Distincția şi sobrietatea în artă este receptată doar de minoritatea 
cultivată a Romei. Plebeul majoritar trebuie stimulat printr-o artă cu impact 
nemijlocit, axată pe naraţiunea unei acțiuni brutale cu personaje viguroase în 
care el să se recunoască. Prin aceste criterii arta romană devine autentică, 
plină de vitalitate, cu scene spontane şi directe. Lumea romană este 
impresionată de colosal şi de subiectul eroic, tratat în maniera dramatică a 
patosului pergamian. Este sesizabil totuşi un efort de a cultiva şi 
reprezentarea autohtonă, cu solidele sale justificări sociale şi etnice. 

Astfel, Altarul lui Domitius Ahenobarbus de la Roma, din sec.I 
î.Ch., este structurat pe două registre. Unul este dedicat colectării censului şi 
celălalt victoriei într-o bătălie navală, ambele acțiuni fiind succesul aceluiaşi 
demnitar roman. Fără o intenţie explicită, altarul pune în antiteză cele doua 
stilistici net deosebite: maniera şi tematica elenistică pentru bătălia navală, 
ce dovedeşte prin compoziţia elaborată şi fluiditate a liniilor, virtuozitatea 
reprezentării formelor anatomice şi stilul autohton roman, la scena colectării 


censului, compusă naiv, cu figuri breviline, corpolente dar robuste. 





A 2 cir eee aa 
Altarul lui Domitius Ahenobarbus, a/zorelief cu tritoni, în stil elenistic. 

Altarul lui Domitius Ahenobarbus, Srrângerea censului, relief în stil roman şi 
Suovetaurilia, sacrificarea unui taur pe altar, în ritualul purificării, lustratio. Reapare 
vechiul criteriu al izolării figurilor şi tratarea individuală a caracterelor, ce se realizează 
prin accentuarea detaliului liniar în pofida armoniei şi unităţii întregului. 42-30 î.Ch. 


Altarul Păcii al Împăratului Octavian Augustus, Ara Pacis Augustae, 
de la Roma este considerat de Jean-Claude Fredouille drept una din cele 
mai frumoase realizări ale artei romane şi de Richard Brilliant un 
monument executat la un înalt nivel de sinteză şi abstracțiune. Ara Pacis 
este conceput ca un omagiu adus poporului roman, prin scene ce ilustrează 
conform prescripţiilor oficiale mitul naşterii națiunii, victoriile militare 


mărețe ale împăratului dar şi sărbătorile specific romane, lupercaliile. 

Altarul Ara Pacis Augustae fiind un edificiu imperial, Augustus apare într-un cortegiu 
solemn, împreună cu familia şi întreaga curte. 





Altarul Ara Pacis. Procesiunea senatorilor. Stilul clasic, personajele idealizate, fără 
caracteristici anatomice particulare, claritatea compoziţiei şi tendința la aspectul 
generalizat îl fac să fie socotit o replică romană a prestigiosului Parthenon. Senatorii 
maiestuoşi merg însă cu sobrietate, în ritm disciplinat de tip cazon, în mod diametral opus 
spiritului degajat al democrației atheniene. Ei au o eleganță solemnă şi par a participa la 
un ceremonial iar chipurile le sunt redate cu o rigurozitate a liniei de contur specific 
romană, în spiritul portretului individual. 

Altarul Ara Pacis. Alegoria strălucitoarei epoci a lui Augustus, zeița Tellus alăptând doi 
gemeni şi două Aurae, personificări ale brizelor, ce o acompaniază. Această latură 
autentic romană nu poate să ignore măiestria realizărilor elenistice, de acest gen, de la 
care suferă o importantă influența. La fel ca relieful pitoresc al Alexandriei elenistice şi 
cel roman, cu accentele sale naturaliste, care merg până la efecte de trompe l'oeil, ajunge 
la diminuarea sobrietății morfologice şi clarității structurilor anatomice, prin căutarea 
unei aparente bogate în artificii iluzioniste şi picturale. 


Basoreliefurile epocii flaviene, ce omagiază victoriile lui Domițian şi 
Vespasian şi cele de pe Arcul de triumf al lui Titus, redau victoriile 


împăratului, singurul element fantastic fiind alegoria victoriei înaripate. 


Relieful cu alegoria victoriei înaripate de pe Arcul lui Titus, Via Sacra, Roma. 


- 210 - 


Emblematică pentru genul basoreliefului narativ, Columna lui Traian 
este un inedit exemplu de monument istoric dar şi artistic, dedicat celor două 
campanii nord-dunărene. Făcând parte din ansamblul Forului lui Traian, 
conceput de arhitectul Apolodor din Damasc în 114, ea evocă episoade din 
războaiele cu dacii, între care şi moartea regelui Decebal. Scenele sunt create 


în aşa numitul stil continuu, cu numeroase personaje diferențiate după 


originea etnică şi plasate pe nivele diferite de profunzime. 





Forul lui Traian, Roma. Columna este concepută în spiritul specific roman al analelor 
istorice dar frapează prin virtuozitatea de reprezentare a detaliilor scheletice şi musculare 
ale trupurilor robuste, diferențierea figurilor după caracteristici etnice. Mişcarea este 
totuşi greoaie și personajele îndesate. 

Potrivit lui Richard Brilliant, Columna lui Traian este relieful istoric 
complet, fără precedent în genul său, intenţional vizibil şi producând o 
enormă impresie, cu o foarte elaborată compoziție a scenelor delimitate 
coerent şi o îmbinare perfectă a sculpturii cu pictura... fiind suma tradiţiei 
figurative şi iconografice romane în cadrul unui monument oficial. Deşi 
fiecare scenă redă o temă distinctă, unitatea se realizează prin omniprezența 
împăratului iar diversitatea apare prin schimbarea anturajului acestuia, 

Reprezentarea prin friză spirală continuă vizual, narațiune a unui 
eveniment politic, este reluată în monumentele comemorative ulterioare ale 
Antoninilor, cum sunt reliefurile istorice din timpul lui Hadrian sau columna 


ridicată în cinstea lui Marcus Aurelius, ce se reîntorc la sobrietatea clasică. 





Campus Martius, Roma. Relief în marmură din Columna lui Marcus Aurelius. 193 d.Ch. 


Muzeul Capitoliului, Roma. Statuia în bronz a împăratului Marcus Aurelius plasată inițial 
în piața Campidoglio, unica ecvestră romană care s-a păstrat. 165 d.Ch 

Pictura murală romană, purtând amprenta stilului elen, este o sursă de 
apreciere a acestuia, mai ales prin coroborarea cu datele istorice sau literare 
ale contemporanilor latini. La acestea se adaugă şi pictura elenistic-romană a 
celor două veacuri de sinteză până la anul 79 d.Ch., când Pompeiul şi 
Herculaneum sunt acoperite de cenuşă. Frescele descoperite aici sunt replici 
ale unor originale greceşti tratate în tehnica trompe l'oeil, sub influența 
realismului de factura elenistică, prin modalități de reprezentare şi 


compoziţii specifice. Apar scene domestice, de un intimism duios, sau 





s KA S k aal ao 


Muzeul Arheologic Neapole. Villa misteriilor de la Pompei. Iniţiere în dans. 
Muzeul Arheologic Neapole. Hercules şi Telephos, frescă de la Herculaneum sec. T î.Ch. 


Pe lângă frescele imitate după originalele greceşti, unele picturi murale 
descoperite în reședințele din cele două oraşe sunt opere originale romane 
mai mult sau mai puțin finisate sau chiar în fază de eboşă, cu tuşe vii, ce 
schițează dinamica în continuitatea ei. Flora, fata care culege flori, nu este 


un personaj dramatic, dintr-o scenă cu o anumită acțiune. Poate de aceea 

lucrarea este fermecătoare prin lejeritate, spontaneitatea tuşei şi prospețimea 


desenului. Capul fetei, văzut din spate, este rotit pe trei sferturi, urmărind 


gestul de a culege o floare. Corpul este elegant şi mersul plutitor. 





Muzeul Arheologic Neapole. Mozaicul Cele trei grații şi fresca Flora. 70-79d.Ch. 


Preluând compoziţia, temele şi efectele picturale elenistice, mozaicul 
roman aduce o valoare artistică proprie. Marele mozaic din Villa Faunului, 
de la Pompei, aflat în prezent la Muzeul Naţional Napoli, evocă bătălia de la 
Issos (sau de la Gaugamela) dintre macedonenii conduşi de Alexandru cel 
Mare şi perşii regelui Darius. Perspectiva, raccourci-urile savante, calitățile 
compoziției, eleganța şi rafinamentul desenului sunt subordonate unei logici 
narative în care primează coerenţa înțelesului. 

Treptat, subiectele greceşti şi elenistice sunt înlocuite cu altele specific 
romane: scene violente cu gladiatori, curse de cai şi care, circ, festivități, 
campanii militare împotriva triburilor barbare. Prin romani, mozaicul se 


transformă într-o adevărată artă afirmă J.G. Gredouille. 

Muzeul Arheologic 
conducātorul din stânga iar 

Galeria Borghese, Roma. Mozaicuri romane cu scene de lupte de gladiatori. 


Decoraţiile figurative romane ale mobilierului şi arhitecturii apelează 





Decoraţie romană cu vultur, simbolul puterii imperiale. sec.I d.Ch. Deşi preluat din 
orient, pe reliefuri, penajul păsării de pradă este redat detaliat, în spirit naturalist. 

Leii înaripați, sphincşii, sunt elemente ornamentale dar şi alegorii ale 
noțiunii de dominare prin forță. Labele puternicilor lei devin picioarele 
jilțurilor iar aripile răsfirate reazem pentru brațe. Aceste reprezentări 
oscilează între simbolul de tip heraldic bazat pe alegoria puterii despotice şi 


realismul cu detalii veridice şi puțin stilizate. 





Louvre. Tron roman cu decoraţii zoomorfe. sec.I d.Ch. 


ELE 


Arta greco-romană, sinteză a realismului antic 


Grecii reuşesc să armonizeze decorația de mărime naturală, conținutul 
tematic şi cerințele arhitecturii. Ei evită astfel atât redimensionările la scară, 
ca în Egipt şi Orientul Apropiat, cât şi deformările groteşti ce vor apare peste 
veacuri, în stilul romanic. Spiritul elen aspiră la înțelepciune. Lumea este 
disciplinată şi ordonată prin puterea cugetului, ce se apleacă asupra vieții cu 
inteligență şi minuţiozitate. Philostrate clarifică raportul între artist, obiectul 
de artă şi receptor: Voi spune că cei ce privesc operele picturii şi desenului 
trebuie să aibă o facultate mimetică, pentru că nimeni nu ar putea aprecia 
pictura unui cal sau a unui taur, atâta vreme cât nu şi-a format o idee 
despre fiinţa reprezentată. 

Dacă facem o comparaţie a ecvestrelor asiriene cu cele de pe friza 
Parthenonului, remarcăm un plus de valoare artistică în lucrările 
clasicismului grecesc. Artistul oriental este atras în primul rând de detaliul 
anatomic pe care îl investighează cu simț analitic ascuţit. Capacitatea sa de 
a-l reintegra într-o figura expresivă şi veridică dinamic este însă deficitară, 
mai ales că le înlănțuie în friză, mecanic, prin repetiție. Mişcarea, deşi uneori 
este ostentativă şi agresivă, este lipsită de naturalete şi credibilitate. 

Sculptorul grec, dimpotrivă, este în primul rând sensibil la ritmul 
general al mişcării siluetelor, cărora le subordonează cu măiestrie 
multitudinea de detalii anatomice veridice. Cele semnificative, reliefurile şi 
inserțiile musculare, chiar şi venele superficiale, nu cad niciodată în 
naturalism, deoarece se înscriu cu claritate unei compoziții al cărui liant este 
ritmul fluid. Virtuozitatea modelajului scoate în evidență diversitatea 


suprafețelor. 

British Museum. Călăreţi în procesiunile panathenaice, fragment din friza de vest 
Parthenonului. 338-432 î.Ch. 





Atitudinea estetică în fața frumuseţii anatomice în sine îşi are originea 
în arta egipteană. Corpul omului şi al animalelor, frumsețea grațioasei siluete 
feminine, devin pentru prima dată valori autonome, prefigurând astfel arta 
grecească, în care adevărul şi frumosul interesează concomitent, în egală 
măsură cu binele. Fiecare din aceste concepte nu trăieşte însă singur, ci 
primeşte ecouri din partea celorlalte două, completându-se. Polykleitos este 
în Pithagoras şi Platon în Phidias. Majoritatea statuetelor de Tanagra 
reprezintă femei preluate direct din realitate şi mai puțin divinități sau nimfe. 
Morfologia exterioară şi dinamica, surprinse cu acuratețe, sunt în 
concordanță cu starea lor emoțională: sentimente de prietenie între tineri şi 
tinere, dragoste de animale, nostalgie, pedanterie, cochetărie la oglindă şi 
sentiment matern. Acelaşi spirit se insinuează peste tot, bucuria senzuală 
triumfă asupra pesimismului intelectual prin cultivarea înflăcărată a beției 


de a te bucura prin cunoaştere şi de a cunoaşte, bucurându-te. Elie Faure 





Ba ace (5 Ve dat l AON 


Louvre. Actor de comedie şi tânără dansatoare. Ceramică de Tanagra din sec.IV î.Ch. 

Idealul egiptean, însă, este omul sfânt. Aprecierea hedonică este 
subordonată aspirației mistice spre nemurire prin prelungirea vieții şi în 
lumea de dincolo. Reprezentările anatomice capătă astfel o tainică putere de 
influenţă teologică. În arta egipteană apare o dezvoltare care duce de la 
particular la general, în timp ce la greci evoluţia este inversă, mergând de la 
idealizările zeilor spre portretistica ce apare mai târziu şi caută individualul. 

Portretele, descoperite în oaza egipteană Fayum, sunt concepute în 
spiritul elenisticului târziu. În ele se poate recunoaşte însă și experiența 
portretisticii romane şi tradiția tehnică egipteană de prelucrare a măştilor 
mortuare. Fiind lucrate în encaustică, ele sunt dovada noilor posibilităţi ale 


picturii elenistice şi romane de a modela subtil volumele. Prin pasaje fine se 


redă culoarea pielii şi strălucirea privirii. 





Muzeul Egiptean din Cairo. Portretele din Fayum urmăresc cu fidelitate caracterul 
particular chiar dacă la cel din dreapta apare o influență hieratică prin folosirea stilizărilor 
ce sugerează trăiri spirituale înalte. 325-350 d.Ch. 

La modul general, plastica elenă nu are o motivaţie portretistică, de 
recunoaştere a dublului de către spiritul nemuritor, cum se întâmplă în Egipt. 
Pentru greci, merită să fie înnobilat prin artă doar prototipul ideal al omului, 
eroul sau atletul învingător olimpic. Sculptorul grec îi aduce un omagiu, îl 
înalță de la particular la general şi devenind tip, el ajunge egalul divinităților. 
Bachilide afirmă: frumusetea imortalizată cum se cuvine se ridică spre 
înaltul locaş al zeilor. Pentru prima dată, reprezentarea viului se face cu 
scopul de a-i evidenția prin artă, propria valoare estetică şi putere de a 
impresiona. Aceasta este originalitatea contribuției elene, raportată la cele 
două mari focare civilizatorii anterioare ei. În consecință, creşte aria de 
preocupări a artiştilor pentru investigarea morfologică şi estetică. 

La început, personajele de bază ale stilului arhaic, cele masculine, 
kouros şi efebul, tânărul recrut precum şi cel feminin, kore, amintesc 
frapant de stilul egiptean: concepţia geometrizantă a construcției, felul cum 
este prelucrată piatra, felul de a trata anumite elemente anatomice, braţele 
lipite de tors şi opoziţia policelui la mâinile strânse. La fel ca la statuile 
egiptene se păstrează frontalitatea prin stricta simetrie şi coincidența axelor 
capului, gâtului şi torsului. Plusul de vitalitate este dat de pasul înainte care 
este ferm, spre noi orizonturi terestre, fără acea detaşare şi uşurare 
sufletească a eliberării de teluric, specific egipteană. Claritatea proporționării 
organice a segmentelor corpului, mişcarea spiritualizată şi consistenţa 
musculara a modelajului exterior sunt însă trăsături ce tind să îndepărteze 
stilul grecesc de sub prestigiul Egiptului. Sculptorul grec învinge rezistența, 
eliberând forma însuflețită prin mişcare. Prin chipul zâmbind binevoitor şi 
complice şi rotunjimile discrete ale trupului, Korele grecești sunt expresii ale 


bucuriei vieţii terestre prin ele însele, spre deosebire de tinerele egiptene, 

chiar şi din noul imperiu, a căror farmec şi graţie merită să fie reprezentate 
plastic doar pentru delectarea defunctului suveran în noaptea eternă. 

Nerespectând criteriul unității morfo-dinamice a corpului, egipteanul 
nu este sensibil la mişcarea motivată psihologic şi verosimilă biomecanic. În 
conformitate însă cu criteriul său de integralitate a reprezentării fiecărui 
detaliu anatomic, el aplică un repertoriu restrâns de gesturi rituale monotone, 
heratice, conforme cu modalitatea tradițională. El se referă mai mult la un 
spațiu şi un timp metafizic decât la unul real. 

În registrul bi-dimensional, egipteanul nu este preocupat de expresia de 
moment a chipului, nici de felul cum psihicul se exteriorizează prin 
atitudinile trupului. Antropocentrismul este rezervat cu precădere faraonului, 
ce însă nu este niciodată conceput ca un centru de interes prin plusul de 
vitalitate şi dinamism, nici solidar cu semenii săi într-o desfășurare 
dramatică. Criteriul comun tuturor formelor de reprezentare greceşti, 
unitatea scenică a compoziției prin interrelaţiile comunicării dintre 
personaje, este practic ignorat de egipteni. Canonul proporţiilor obiective 
reflectă faptul că segmentele corpului pot fi reprezentate la modul anatomic, 
prin dimensiuni reale, măsurabile iar modificările de poziție sunt raționate. 
Se explică astfel posibilitatea de a evita deformarea perspectivală şi 
reprezentarea imitativă a formelor. Opusul său este modul senzorial-optic 
de reprezentare a formelor anatomice, aşa cum apar èle din incidența vizuală 
a artistului. 

În arta egipteană şi asiriană nu se realizează o coincidență între 
proporțiile senzorial-optice şi cele obiective. Lipsește preocuparea pentru 
interrelațiile spaţiale între privitor şi corpul reprezentat. Geometrismul 


antropocentric se alătură canonului proporţiilor obiective, legii frontalității şi 

preferinței pentru profil, în conformitate cu viziunea hieratismului și 
imobilismului. 

Aflată la o anumită distanță şi privită sub anumit unghi, forma 
anatomică realizează un raccourci, o modificare aparentă a proporțiilor 
vizibile între părțile componente şi ale acestora cu întregul, realizat prin 
corectii dimensionale, Aceasta este o reorganizare senzorial-optică. Fiecare 
mişcare schimbă dimensiunile aparente ale unui segment: braţul în abductie 
laterală pare mai lung decât cel poziţionat oblic anterior. 

La egipteni, reprezentarea pe suprafeţe plane a unei forme anatomice 
tridimensionale se face fără folosirea raccourci-ului, alegând punctul de 
vedere cel mai potrivit reprezentării plane. Silueta specifică are pregnantă 
maximă şi aspectul ei se apropie cel mai mult de cel al unei hieroglife. 
Egiptenii nu evită raccourci-ul din cauza dificultății lui. Metoda desenului 
proiectiv le dă posibilitatea să reproducă simetria toracelui şi a umerilor dar 
şi să mențină vederea frontală a ochiului plasat în interiorul unui contur de 
profil. Ei nu atentează la aspectul de suprafață plană a peretelui sau a plăcii 
de piatră folosind trucuri iluzioniste. Lipsa atenuărilor anatomice dictate de 
raccourci se transpune în plan metodologic şi ca atare mişcările personajelor 
nu apar organic-anatomice ci mecanice. Schimbarea spațială a segmentelor 
nu afectează forma şi dimensiunea reprezentărilor. 

Relieful decorativ grecesc soluţionează compoziţia într-un mod din ce 
în ce mai diferit de succesiunea de ideograme-figuri, aliniate în benzi 
orizontale, caracteristice Egiptului şi Orientului Apropiat. Principiile 
integralității anatomice, al izo-cefaliei, al ritmului cadenţat la mişcării şi al 
posturilor conform convenției mai pot fi însă sesizate în frizele arhaice ale 
sculpturii monumentale: friza estica a Tezaurului Siphnienilor de la Delphi 


sau la frontoanele Templului divinității Aphaia din Egina, 480 î.Ch. Ulterior, 

personajele sunt reunite într-o scenografie cu centrul de interes pe forma vie, 
în mişcare, cu impact emoțional maxim. Solidaritatea acțiunii comune îşi 
găseşte echivalentul plastic în compoziția unitară, cu sens limpede formulat 
şi observaţia realistă a detaliilor anatomice. Diferenţierea se face prin 
tematica scenelor reprezentate şi prin stilistica figurilor, ce nu devin 
niciodată hieratice, ca la egipteni, unde timp de milenii, prin fragmentare şi 
reasamblare după principiul integralităţii, se transformă într-o hieroglifă. 
Sistemele de proporții antice transpun dimensiunile obiective ale 
corpului într-o construcție întrebuințată pentru copierea lucrărilor. Procedeu 
tehnic de proporţionare, carelajul contribuie la observarea şi înțelegerea mai 
complexă a anatomiei, regăsindu-se sub diferite forme şi în veacurile 
următoare. Procedeul este aplicat fără a elimina total observarea obiectivă a 
formelor, canonul egiptean având doar o valoare constructivă. Acest sistem 
se deosebește însă în mod esenţial de cel grecesc, prin faptul că neglijează 
reprezentarea imitativă a anatomiei corpului prin segmente diferențiate 
structural, articulate firesc şi organic în întreg. Cauza este lipsa de 
observaţie directă a corpului uman, artistul mulțumindu-se să-l prezinte 
conform tradiției moştenite. Construcţia capătă un caracter mecanic, tehnic, 
şi nu unul anatomic imitativ, prin faptul că diviziunile cad pe formele 
anatomice în locurile predestinate cu prioritate, conform unei concepţii 
arhitecturale. Figura greacă este o entitate căreia îi sunt subordonate toate 
elementele componente. Se evidenţiază o unicitate conceptuală ce animă 
membrele, în timp ce în reprezentarea egipteană părțile ce o alcătuiesc 
trăiesc independent. Lipsite de o psihologie propne, elementele componente 
se ignoră reciproc, într-o individualitate morfologică heteroclită ce se mişcă 
puțin şi mecanic. Rezultă deci o creație artistică construită arhitectonic până 


la cristalizare. Obiectivismul plastic egiptean se plasează pe o treaptă istorică 

în care nu se elaborase principiul naturalismului optic şi extinderea spatiului 
în adâncime, în sculptură fiind redate obiectiv doar planul frontal şi cel 
sagital. Posibilitatea de a reprezenta volumul tridimensional ca pe un întreg 
continuu, mai degrabă rotund decât cubic, aparține unui stadiu mai evoluat al 
reprezentării artistice. Căutarea directă a valorii estetice a formelor viului, în 
care vor excela mai târziu grecii, este de multe ori înlocuită cu prezentarea 
schematică, conform canoanelor şi renunțarea la firescul mişcărilor. 

Accentuând mai ales deosebirile, am putea ajunge la un model antitetic 
de înțelegere a modalităţilor de reprezentare tri-dimensională egipteană şi 
grecească. Egiptenii transpun morfologia viului în sculptură după o 
concepție arhitecturală prin geometrie constructivă - Grecii transfigurează 
arhitectura materialului în anatomie, geometria reducându-se doar la 
idealizarea repertoriului elementar de forme anatomice. Egiptenii 
subordonează morfologia viului logicii constructive adesea vizând colosalul 
- Grecii dimpotrivă, dau edificiului dimensiuni şi raporturi pe măsura 
proporțiilor umane. 

Cea mai importantă însuşire este pentru greci dinamismul. În timp ce la 
egipteni reprezentarea bi-dimensională rămâne practic un semn ideografic 
timp de milenii, la greci, silueta capătă vitalitate şi trece treptat prin narativul 
compozițional la credibilitate din punct de vedere psihologic. Personajele 
sunt în conexiune prin acțiune, viață spirituală sau dramatismul faptelor. 

Reprezentarea romană, mai ales portretistica şi relieful istoric cu 
efecte picturale de trompe | oeil, are momente de scădere dar şi de creştere a 
valorii artistice față de arta greacă și elenistică. Scăderea este dată de 
regresul preocupării de a integra armonios formele viului, diminuarea 
interesului pentru idealul moral în favoarea comemorării festiviste, 


multitudinea copiilor şi scăderea respectului față de unicitatea obiectului de 


926. 


artă. În relieful istoric se cultivă glorificarea personalității şi nu abstracțiunea 
idealului armonic. Semnificaţia psihologică şi valoarea estetică a 
personajului roman se cantonează mai ales la figură, în timp ce la greci, 
întregul ansamblu de forme anatomice, printr-un sinergism al expresiei, 
concură la realizarea mesajului artistic. Arta romană valorifică insuficient şi 
doar în portretistică moștenirea etruscă, în timp ce grecii preiau selectiv şi 
creativ tradiţiile creto-miceniene, arhaice şi orientale. Artistul plastic elen se 
bucură de mai mult respect şi independenţă de creație comparativ cu 
omologul său roman, obligat la subordonare socială şi conformism. Destinul 
social al omului este dirijat de capriciile atotputernicilor zei, în timp ce în 
mitologia greacă, se întrevede o relație om-divinitate aproape familială. 

Arta grecească emoționează prin imaginaţie, diversitate, fantezie 
tematică, firesc, valorizarea originalității şi unicităţii obiectului de artă, pe 
când, convenționalul utilitarism roman cultivă hiperbola grandilocventă şi 
repertoriu de subiecte sărac. Reprezentarea artistică romană urmează mai 
servil comanda socială. Se încurajează reproducerea mercantilă şi copiile 
mai mult sau mai puţin fidele după originale îndoielnice valoric. În epocă 
domină o producţie de serie a pastişelor obţinute mecanic prin tehnica 
mulajelor. Arta coboară de multe ori la nivelul meşteşugului artizanal. 

Un fapt pozitiv dar cu consecințe discutabile este creşterea comenzii 
sociale a acestui gen de artă, ce duce la aspecte inedite, cum ar fi busturile de 
marmură cu capete interşanjabile. Capul se poate ataşa sau detaşa de pe gâtul 
şi umerii prefabricaţi ai bustului sau corpului idealizat. Pentru a recunoaşte 
un personaj, trebuie să-i priveşti chipul, singurul care nu pare ieşit din 
atelierul de manufactură al copistului şi singurul care satisface preocuparea 
sinceră a romanului pentru adevăr. Creştere a valorii artistice apare acolo 


unde moştenirea etruscă se asociază spiritualităţii elene. În portretistica 


BEYE 


romană este evident respectul față de caracterul individual. Sculptorul roman 
descoperă tot ce a dăltuit pe chipul contemporanilor trecerea timpului şi 
succesiunea evenimentelor. Elaborările mitice, ipotetice, ale grecilor, trec 


prin pozitivismul roman în reprezentări autentice, particularizate şi naturale. 


Figura anonimă de import primeşte o identitate clară. 





Fizionomiile romane capătă o reală valoare documentar-istorică prin repertoriul 
psihologic divers, de la împărați autoritari şi cruzi (Caracalla) la adevărați filosofi 
eleganți şi responsabili (Marc Aureliu). Chipul lui Caracalla exprimă hotărâre, asprime şi 
o crudă brutalitate. Modelul este urmat fără imaginație, detaliu după detaliu: pomeții 
reliefați ai obrazului, pliurile expresive ale pielii, deviaţiile asimetrice ale septului nazal, 
încordarea crudă a comisurilor gurii, buzele strânse. Eleganţa binevoitoare a figurii lui 
Marcus Aureliu se situează însă la polul opus. 


Conceptul de generalitate a desăvârşirii fizice, ca etalon în aprecierea 
valorii artistice, este depăşit. În arta romană se ajunge la o relativizare a 
noțiunii de frumuseţe artistică, trăsătură caracteristică diametral opusă 
preceptelor lui Xenocrate, care ierarhizează valorile artistice în funcție de 


perfecțiunea sintezei frumusețe fizică-frumusețe morală. Quintilian apreciază 

operele de artă, când după criteriul fidelității imitaţiei, când după cel al 
idealizării: Se afirmă că Lysippos şi Praxiteles au reprodus realitatea în 
modul cel mai bun, deoarece se reproşează lui Demetrios de a fi fost prea 
aplicat şi de a fi preferat asemănarea frumuseții. 

Cicero acceptă ideea posibilității coexistenței idealului desăvârşirii 
fizice cu particularitățile individuale şi reprezentarea antinomică a 
diversității în stilurile artei : Nu există decât o artă a sculpturii şi totuşi 
Myron, Polykleitos şi Lysippos au excelat cu toții, deşi sunt diferiţi unul de 
altul, şi cu toate acestea nu veţi vrea ca unul din ei să fie diferit de el însuşi. 
De asemenea nu există decât o artă a picturii şi cu toate acestea, cât de 
puțin se aseamănă între ei Zeuxis, Aglaophon sau Apelles şi totuşi îmi pare 
că nimic nu lipseşte perfecțiunii fiecăruia. În acest fel, latinitatea pune sub 
semnul întrebării legendara corespondență dintre perfecțiunea fizică şi cea 
morala, definitorie pentru spiritul elen. Veridicitatea urâtului fizionomic 
poate fi asociată frumuseţii sufleteşti dar şi un aspect fizic ideal poate 
ascunde un caracter urât. Investigația psihologică își găseşte astfel în 
universul uman interior şi corespondentul său exterior un fertil domeniu de 
explorare: pe țărmul figurii vine să se desfăşoare fluxul vieţii noastre 
instinctive şi intelectuale. Marcel Sendrail. 

De multe ori, chiar şi în antichitate, faptele vii de artă depăşesc prin 
spontaneitate şi organic recomandările convențional canonice ale marilor 
personalități făuritoare de şcoală. O explicație a modalității greco-latine 
poate fi subordonarea întregii activități artistice principiului aristotelian al 
mimesisului, de redare firească a aspectului fizic, căruia i se subordonează 
întregul edificiu tehnic şi constructiv. Concepţia arhitecturală de 
proporționare, prin multiplicarea mecanic-aritmetică a unui modul (lăţimea 


palmei sau înălțimea capului), aşa cum reiese din lucrările devenite canon, 

nu fac decât să continue, poate ceva mai flexibil şi subtil, geometria 
constructivă arhaică de factura egipteană (lungimea mediusului). 

Arta romană aduce şi multe inovații ce depăşesc modelele elene. Pliniu 
apreciază fantezia şi capacitatea înnoitoare: Timanthe este singurul artist ale 
cărui opere sugerează totdeauna mai mult decât este pictat şi, oricare ar fi 
măreția artei sale, ea este depăşită prin facultatea lui de invenţie. Mult după 
apogeul reprezentării clasice fireşti a viului, în plin stil greco-roman, 
Vitruvius (sec.I î.Ch.) realizează şi sistemul teoretic cu adevărat organic de 
proporționare, pornind invers, de la întregul taliei spre segmentele exprimate 
de data asta, fracționar. El explică, prin sinteza sa rațională, ceea ce artiştii 
greci realizaseră deja în practica artistică cu veacuri în urmă. Fundamentul 
sistemului său nu este criteriul egalității mecanice, ci unul al diferenţierii 
organice, pornind de la unicitatea figurii. 

Conform recomandărilor lui Vitruvius, reprezentarea corpului uman 
sau al unui animal nu se construieşte ca un edificiu arhitectural, prin 
adăugarea de moduli şi multipli ai acestora, nici după metoda carelajului 
egiptean. Printr-o modalitate mai sensibilă la firescul, unitatea şi armonia 
oricărei ființe vii, el porneşte de la întregul taliei şi găseşte apoi fracțiuni din 
ea pentru segmentele mai mici: capul = talia/8, înălțimea simfizei pubiene = 


talia/2....etc. Vitruvius pune la baza observațiilor sale egalitatea talie 


anvergură (lungimea orizontală a celor două membre superioare + lăţimea 
umerilor) şi găseşte, prin simplitatea pătratului înscris în cerc, expresia 
grafică direct intuitivă de a o exprima. Când extremitățile membrelor ating 
unghiurile pătratului, ombilicul este în centru şi înălțimea scade cu 1/5. 
Reluat de către Cennino Cennini şi Leonardo da Vinci, canonul lui 
Vitruvius ajunge cunoscut în epoca Renaşterii sub denumirea de pătratul 


celor vechi şi devine sursa de inspirație a celor mai multe sisteme europene 


- 230 - 


de proporții cunoscute până în prezent. Raporturile stabilite de Vitruvius 
sunt exprimate prin coeficienți aritmetici fracționari: raportul între înălțimea 
capului şi talie = 1/8, între înălțimea feţei, egală cu lungimea mâinii, şi talie 
= 1/10. Înălţimea capului și gâtul, până la incizura jugulară = 1/6 din talie, 
distanța vertex — linia mamelonară =1/4 din talie, înălţimea ombilicului este 
fața de talie = 4/6. Simfiza pubiană se găsește la jumătatea înălțimii 
corpului. Antebraţul + mâna =1/4 din talie = lungimea gambei, până 


dedesubtul rotulei. Lungimea piciorului = 1/6 din talie. 

Vitruvius recomandă pentru construcția figurii umane un sistem organic, realizând-o din 
elemente structurale diferențiate anatomic: deget, mână, antebrat, brat, tors. Unitatea 
stilistică se realizează prin armonia dimensiunilor elementelor raportate la întregul taliei 
şi între ele și nu prin aplicarea rigidă, prin adicția unui modulus şi multiplilor săi, fie ei şi 
din repertoriul de dimensiuni oferit de însăși părțile modelului, ca în sistemul arhitectural. 


Sistemul organic de raporturi, ce exprimă frumusețea ideală a corpului, 
stabilit prin armonizarea părților cu întregul, este numit de Vitruvius 
SYMMETRYE. El este diferențiat conceptual de PROPORȚIE, noţiune prin 
care esteticianul înțelege reglementarea dimensiunilor segmentelor cu 
ajutorul unui modulus, de obicei un segment mai mic, cum ar fi mediusul, 


lățimea palmei sau înălțimea capului, ca în sistemele arhitectonice. La toate 

aceasta, se adaugă şi adaptările aduse de deplasările şi pozițiile membrelor în 
articulații, surprinse prin raccourci, modificări optic subiective ale 
dimensiunilor obiective ale viului prin mişcare, numite de Vitruvius 
EURYTHMYE. Canonul său nu este prestabilit, ca un carelaj egiptean, şi 
nici rezultatul unei comodulații arhitecturale a părților, ci mai degrabă o 
investigare a calităților estetice, dată de antropometrie, la care se adaugă 
diversitatea mișcărilor şi a atitudinilor. Corectările eurithmice ale figurii sunt 
făcute din ochi. Sinteza lui Vitruvius este punctul final al preocupărilor 
antropocentrice şi antropometrice ale întregii antichităţi. Flexibilitatea 
sistemului său organic, prin comensurabilitatea fracțiunilor din întregul 
taliei, asigură o mai suplă adaptare la vanatele tipuri morfologice. 

Tipul morfologic poate fi definit plecând de la experiența realului 
(metoda antropologică) dar poate fi întrevăzut şi în tipurile artistice, pe care 
sensibilitatea noastră, instruită prin educaţia plastică, poate să le recunoască 
în exemplarele reale. Claude Sigaud utilizează o metodă descriptivă, punând 
accentul în clasificarea tipurilor pe însuşirile morfologice. Variantele 
individuale sunt idealizate în stil greco-roman. El elaborează o tipologie de 
comparaţie a formelor bazată pe o imagine de referință, tipul cu proporții 
armonioase, dar constată predominanța discretă a unuia dintre cele patru 


mari aparate şi descrie tipurile; respirator, digestiv, muscular şi cerebral, 


E 





Tipurile morfologice prezentate schematic : R -tipul respirator, D- tipul digestiv, M- tipul 
muscular, C- tipul cerebral. (după Claude Sigaud ) 

Tipul respirator are torsul în forma unui trapez cu baza în sus, lung în 
raport cu membrele inferioare iar toracele lat domină celelalte segmente. 
Unghiul xifoidian este închis, distanța xifo-ombilicală mare iar membrele 
sunt lungi cu centurile mai puțin detaşate. Faţa are un contur rombic, 
arătând dominanta etajului mijlociu, nazal, unde sunt concentrate energiile 
de creştere. Tipul respirator este reprezentat în arta antică de Marte 


Borghese, Venus din Arles, Venus din Cirenaica etc. 





Tipul respirator - Venus din Cirenaica Marte Borghese 

Tipul digestiv are de asemenea torsul lung dar forma sa generală 
este de trapez cu baza mare în jos, fiind dominat de dezvoltarea mare a 
abdomenului. Spre deosebire de tipul respirator, digestivul are regiunea 
flancurilor înaltă, unghiul xifoidian deschis şi umerii retraşi spre tors. La 
față, domină etajul inferior, legat de dezvoltarea mandibulei. Conturul 
capului este un trapez cu baza în jos. Tipul digestiv este reprezentat în 
statuara antică, printre altele, de Venus de Medici, deosebită de celelalte 


prin modelaj corporal general învăluit, pelvis larg, umeri înguşti, figură cu 


etajul inferior dezvoltat şi buze cărnoase. 





Aphrodita din Cnidos de Praxiteles şi Venus de Medici, copie romană de la Vatican (tipul 
digestiv) 

Tipul muscular se caracterizează prin tors scurt şi membre inferioare 
lungi. Torsul este dreptunghiular iar dezvoltarea toracelui şi a abdomenului 
este bine echilibrată. Faţa are de asemenea un contur drept, cu o dezvoltare 
egală a celor trei etaje şi trăsături armonioase. Dominanţa unui aparat nu 
influențează echilibrul celorlalte şi nu distruge armonia înfățișării. 
Membrele sunt lungi, ceea ce face ca torsul să fie relativ scurt şi situat sus, 
față de sol. Detaşarea umerilor şi reliefurile musculare bogate ale celor două 
centuri dau predominanța uşoară a membrelor. Modelul tipului muscular 


este Doryphoros al lui Pol 


DE of 


ykleitos. 





Portretul lui Iulius Caesar, artă romană (tipul cerebral) Doryphoros (tipul muscular). 


Tipul cerebral are o talie înaltă, dominată de lungimea membrelor 


inferioare. Torsul este patrulater, drept şi subțire. Faţa are conturul în formă 

de trapez cu baza mare în sus, datorită dezvoltării mai mari a frunţii, ceea ce 
dă o impresie estetică dominată de gravitate. Tipul cerebral este rar în 
antichitatea greacă, dar apare în arta romană în figura lui Iulius Caesar sau al 
lui Claudius. Portretul lui Seneca de la Muzeul din Napoli surprinde cu 
realism atât particularitățile fizice prozaice ale tipului cât şi efemerul clipei 


expresive, cu privirea întrebătoare, foarte vie, şi gura întredeschisă. 


După secolul III, autoritatea şi exigenţele elenistice asupra artei romane 
sunt diminuate. Infiltrarea unor noi mentalități, modalități de reprezentare, 
criterii valorice şi stilistice din provinciile periferice ale imperiului anunță 
sfârşitul artei greco-romane şi de fapt al artei antice din bazinul Mediteranei. 

Această influenţă are următoarele caracteristici: 
- marginalizarea reprezentării umane în cadrul compoziției artistice 2D şi 3D 
- formele anatomice omeneşti şi animaliere, când sunt totuşi prezente, sunt 
reprezentate la modul convențional şi nu prin iluzia realistă. 
- motivaţia spiritual-metaforică abstractă a reprezentării artistice câştigă din 
ce în ce mai mult teren, rupând armonia unităţii trupeşti şi psihologice 
umane. În consecință, desenul şi în general stilul liniar este preferat 


modalităţilor de factură realistă, sacrificate pe altarul unui idealism abstract. 

